url
stringlengths 15
6.61k
| text
stringlengths 104
99.9k
|
|---|---|
https://edwinor.blogspot.com/2013/10/
|
上兩星期屋企做做做，呢個星期就日日出去set場。。。
見美荷樓重開，去八八。。。
吓！又話有行山相睇嘅？
有勁料所以乜都要讓路？
埋嚟睇埋嚟睇，深水埗有間新食店即將營業，改左個好名呀。。。
去北海道，好凍，為求狀態好D，星期六日都去左行山。。。
髮幾日前，見到呢一幕。。。
倒D水出嚟做乜呢？有無人答到我？
見過有D人嗌窮嗌窮，無錢食飯，但有錢食煙喎，呢一隻呢，我係鄙視架。。。
去郵輪碼頭（個花園），應該著乜野衫去呢？
呢位女士作左個示範。。。
星期日，新屎坑去左“啟德郵輪碼頭”影相，由牛頭角搭5R巴士直達（只在週日及假日行駛）。。。
大家都係上平台公園，今日天氣加運氣相助，有幾張都very like。。。
其餘相片。。。
怪事嚟啦。。。
佢叫朋友登記資料落一張紙，而我，佢拎左第二張紙出嚟，問上面嘅名邊個係我？
先講頒獎禮後嘅講座。。。
第二個表達能力清楚D，佢講嘅係母乳同環保嘅關係，有D位好笑囉，例如。。。
母乳點解環保呢？
4.哺乳期間無月經，慳返幾百條衛生巾（佢越講越激動），果幾百條衛生巾，咪就係堆哂去堆填區囉！
達仔係一個好好嘅攝影對像，因為佢多表情。。。
影埋影埋，貓相又有一大堆。。。
影得太多，見到貓識得慢慢嚟，搵靚角度至影，睇相。。。
拖左好耐，補返。。。
抽獎嘅。。。
攝影比賽。。。
2.「一念微碳攝影札記比賽」之「一念微碳每月冠軍」得獎作品。。。獎品係Alchemist Can-Carry Bag及Megaman慳電燈膽一套！
今個星期六呢個比賽有總頒獎禮，唔知攞到乜獎呢？
|
https://www.money4hk.com/post/%E6%96%B0%E4%B8%80%E4%BB%A3whole-life%E9%BB%9E%E6%A8%A3ko-u-life
|
之前講到，ULife有兩大缺點，一個就係會有機會蝕曬D錢，lapse without value；第二個就係Ulife係計Whichever is higher，賠保額或者賠戶口價值，於是變成由第一日到差唔多100歲，都係賠同一個數，感覺上早死又賠咁多，遲死又賠咁多。
但呢個世界無免費午餐，Whole Life有呢兩個好處，响精算上，成本會高D，換言之，同一個保費下，提供到嘅賠償會低D，理。論。上。。。於是有一次，我用呢一代大額Whole Life 去 Update左個PPT。。。
有位學員睇到我Ulife同Whole Life個數據比較表：咩唔係話同樣賠償額，ULife保費會平D，點解個表反而係Whole Life粒數仲細。（我覺得，佢心裏面一定係話，咩野講師黎，無句准，仲學人開班。）果個Moment，我真係有D尬尲。
之後我去Double Check下，又真係無打錯字。我係用AXA嘅雋盈II（Whole Life）同雋薈（ULife）做例子。同樣100萬美金保額，雋盈II保費只係23萬，雋薈（ULife）就要25萬。。。心捻，無理由，邊可能有樣野飯飯贏曬（仲有天理？）？
後來我真係捻左好耐，差D要閉關冥想，終於捻通呢個千古謎團（？）。
提供保證賠償係有成本。而且年紀大尤其貴。响年紀大賠償減半，慳番一筆，就算係Whole Life先天會貴D，一加一減落黎，個保費都可以平過ULife。
咁就好好Sell啦，Whole Life唔會有機會蝕曬，有保證；紅利又係叠上去，總賠償額越黎越高；而家仲要平D。係，到80歲，如果非保證紅利攞唔到，真係少過ULife個數，但如果要講最壞情況，ULife有機會lapse without value添，連呢50萬都無埋。所以，都係果句，呢幾年賣親都係Whole Life，ULife真係有D過時。
|
https://hkofficedaily.com/%E8%80%81%E7%B4%B0%E6%83%85%E7%B7%92%E6%9C%89%E5%95%8F%E9%A1%8C%EF%BC%9A%E4%BD%A2%E6%9C%89%E8%85%A6%E9%9C%A7%EF%BC%8C%E4%BD%A0%E9%BB%9E%E8%A7%A3%E5%94%94%E5%BF%8D%E4%B8%8B/
|
「腦霧還腦霧，老母還老母，就算我真係做錯嘢都冇理由講粗口，更何況係佢自己記錯。」我係直接同阿姐講辭職，信都冇打，佢無意挽留我，事實上亦都留唔到我，所以呢個復活節假期大家有3至4日休息，我隨時有3至4個月唞，雖然冇信心係短時間內搵到工，不過絕對冇後悔過遞信。
我係3月開始返呢份新工，但未到4月已經走咗，其實入職第1日已經發覺唔對路，因為聽到老細咁樣鬧個同事：「DLLM呀！你有冇腦㗎？咁樣同個客解釋咪即係認自己錯囉，係咪白痴㗎你？」好大聲加上語氣兇狠，作為新人嘅我當然嚇親啦！
唔知係我接受程度低，抑或係同事嘅接受程度高，被老細問候老母嗰位同事竟然粒聲唔出，周圍嘅人仲要完全冇反應繼續做自己嘢，正常公司裡面有人聲大夾惡鬧人，本能反應都會望一望發生咩事啦，所以咁嘅氣氛絕對唔正常，亦反映佢哋一早習以為常。
由於我係新人，眼見勢色唔對亦無謂問咁多，只係自己默默觀察，後來發現呢種情況好頻密，幾乎每日都會出現，呢度班同事真係咁忍得？帶埋老母返工都冇問題？當時已經心大心細想辭職唔做，但根據勞工法例所講，試用期內嘅首個月內辭職係無需通知期，亦無需代通知金，咁我就睇定啲先，底線係你唔好用粗口鬧我，否則我一定鬧返你。
第三日輪到個女同事遭殃，佢雖然冇駁嘴，不過反應總算正常少少。
我唔知個女同事做錯乜嘢，但係做錯乜嘢都好，個老細當眾用粗口鬧人就一定唔啱，嗰位女同事喊住咁衝入洗手間，公司裡面其他人又係冇反應，我睇到好嬲，所以隔咗陣就走入去洗手間睇下有咩幫到手。
我：「Hello，我係新嚟嘅同事Debbie，你ok嘛？」遞上紙巾，其實我都驚佢尷尬。
冷冷嘅回應，聽嘅時候多少覺得佢冇禮貌，喂我關心下你啫，都唔係食花生吖，不過諗深一層，個女同事有咁嘅反應都好合理，首先佢哋平時畀人鬧慣，要呻一早呻咗，其次係我新入嚟做，要講壞話或者發洩都唔會搵個新人做傾訴對象啦！
我反而感受到呢位女同事係唔想節外生枝，畀老細鬧完就算喇，唔想多說話一陣傳咗出去，再加上佢真心驚，亦選擇咗默默承受，咁我都好識做冇追問，假裝順便去洗水間打圓場，出返嚟之後佢都返咗入office做嘢。
呢間公司有一種強烈嘅氛圍，就係份人工包埋畀人鬧，唔係話老細唔可以鬧員工，不過如果下下出動到粗口，下下都問候人老母，試問咁樣係正常咩？舊人嘅容忍係一種潛移默化，新加入嘅人如果選擇留低，咁就即係同化，物以類聚，人以群分。
明白每個人都有自己嘅生活負擔，我唔應該批評別人點解要接受呢種工作方式同埋呢種老細，畢竟大家嘅薪酬待遇唔同，我係Junior得萬零蚊當然可以話唔做就唔做，不過講乜都好，每個人底線唔一樣，返工返到要畀人問候老母，我就幾多錢都唔會做。
我呢條唯一嘅底線唔夠一個月就被「試探」，因為做耐咗，負責嘅嘢多咗，終於有機會同老細喺工作上交接。
可能佢慣咗鬧人唔會畀人鬧返轉頭，加上冇諗過一個連試用期都未過嘅女仔會駁嘴，所以情緒更加激動。
第一次見到班同事有反應，阿姐直頭衝上嚟拉走我，如果冇估錯的話，老細轉頭應該都會DKLM，因為竟然請咗個下屬返嚟落佢面，我亦冇再糾纏落去，本身想做到試用期前最後一個星期先辭職，始終出面難搵工，收得一個月糧得一個月糧，可惜最終都敵不過隻癲狗老細，我冇用，真係忍唔到。
講完我就執嘢走，慶幸返工第一日見識到老細用粗口鬧人，所以自知做唔長，唔止冇擺任何私人物品喺公司，就連私家杯都冇一隻，拎返個手袋就走得，執嘢唔使一秒。我唔知個阿姐同埋留喺度嘅同事點解可以忍受，不過呢啲係人哋嘅事，我冇義務做社工去聽佢哋嘅心路歷程，可能喺其他同事嘅眼中，我就係嗰種唔鬧得嘅後生女，是但啦，道不同，顧掂自己就算。
唔開心一定有，因為搵工真係會搵到個人好頹， 而家又一次加入失業大軍，所以呢個復活節假期都有少少氣餒，真係冇乜心機出街，希望長假期後有工見啦！
|
https://www.chester6uofamily.com/post/%E3%80%90%E4%BA%BA%E7%94%9F%E3%80%91chester%E9%BB%9E%E6%A8%A3%E6%BA%AB%E6%AD%B7%E5%8F%B2%EF%BC%9F
|
Chester點樣溫歷史？
直接做練習係精髓。首先記住做咩練習都好，千奇唔好限時間。依家唔係考試測驗，亦都未去到溫熟書嘅地步，執著於爆發力訓練多數都兼顧唔到，得不償失。所以做練習唔怕做得慢，重質唔重量，做到自覺係最完整嘅作答為止。
你唔係機械人，不經思考而盲目做練習會影響溫習成效。做完練習後執迷於自己個分數或者本身答啱嘅地方無咩大意義，一方面今日拎高分或低分，唔代表下次基至考DSE果陣都係拎依個分，毛澤東話「一天等於二十年」，未到最後無人知結果，反而你依家每個決定就真真正正影響你日後嘅成績啦；另一方面，你本身識嘅嘢原則上係經得起時間考驗，咁就可以減輕練習帶嚟嘅負擔。
事實上，做完練習最緊要諗返自己邊啲地方做得未夠好，依點真係唔做練習係唔會知。再配合返前幾篇講過寫常犯錯誤嘅筆記，記錄自己錯過啲咩可以點樣改善。久而久之，你犯錯嘅機會愈嚟愈少，拎高分嘅機會就愈嚟愈高。更重要嘅係，考試唔係考你識幾多嘢，而係考你犯錯嘅次數。
關於History問題，歡迎隨時喺Q&A session提出，識答一定答！
人係咪會鐘意一樣嘢直到永遠？
Chester幾時開始鍾意歷史？
|
https://holiday.presslogic.com/article/99759/%E5%A5%BD%E6%B6%88%E6%81%AF-%E7%BE%85%E7%90%B3%E5%AE%A3%E5%B8%83%E5%AE%8C%E6%88%90-%E6%80%AA%E7%8D%B8-3-%E5%8A%87%E6%9C%AC-%E4%B8%8B%E9%9B%86%E6%95%85%E4%BA%8B%E6%88%96%E5%B0%87%E7%99%BC%E7%94%9F%E6%96%BC%E5%B7%B4%E8%A5%BF%E9%87%8C%E7%B4%84%E7%86%B1%E5%85%A7%E7%9B%A7
|
哈利波特系列衍生嘅前傳電影第二集《怪獸與葛林戴華德之罪》（Fantastic Beasts: The Crimes of Grindelwald） 11 月喺全球上映之後，電影唔單止劇情緊湊，而且亦都留底唔少疑團。
上集剛上映無幾耐就有好多fans開始期待下集，最近，小說系列原作者、《怪獸》系列電影編劇 J·K·羅琳就喺twitter宣布她已經完成《怪獸 3》嘅劇本！
《怪獸》系列每一集故事發生嘅地方都有唔同，第一集就係美國紐約；第二集就喺巴黎。咁第三集係邊呢？
之前 J·K·羅琳將佢twitter嘅背景換咗做 1930 年代嘅巴西里約熱內盧，而家進一步確認咗《怪獸 3》故事會喺呢個新城市發生。
其他電影人員曾經透露《怪獸 3》或者會出現德國魔法部，並唔會只出現一個國家嘅魔法代表。有fans請羅琳用三個字去形容下一集《怪獸》，佢就用「Answers are given」，係咪即係代表今集嘅疑團都可以得到解答呢？
《怪獸與葛林戴華德之罪》就有嚟自中國嘅神獸騶吾，唔知下集又會唔會有嚟自其他地方嘅魔法怪獸呢？
超期待下集啊！
|
https://onesportpro.hk/soccer-life/%E3%80%90%E8%A5%BF%E7%94%B2%E3%80%91%E6%91%A9%E6%8B%89%E9%81%94%E6%88%B4%E5%B8%BD%E9%83%BD%E8%A6%81%E8%BC%B8%E5%9F%BA%E7%BE%85%E7%B4%8D43%E6%BF%80%E8%B4%8F%E9%A6%AC%E9%AB%94%E6%9C%83/
|
超級黑馬繼續神奇！西甲黑馬基羅納歇完冬後依然有火，尋晚以4:3激贏馬德里體育會，喺聯賽榜同皇馬叮噹馬頭，拋離巴塞同馬體會10分，繼續衝擊冠軍！
主場嘅基羅納，喺開賽後僅兩分鐘，就由中場華利尼費蘭迪斯開紀錄，不過西班牙國腳摩拉達今仗光芒四射，12分鐘後就突破越位、幫馬體會扳平。基羅納火力十足，加上馬體會防線犯錯，其後沙維奧同戴利白蘭特各入一球，將比數拉開至3:1。
摩拉達亦不甘示弱，喺完半場前及換邊後分別建功，幫馬體會扳平3:3。眼見呢場比賽即將和氣收場，基羅納鋒將伊雲馬田，喺補時1分鐘個人表演，於4位馬體會球員夾擊下，仍可殺入禁區、人叢中射門得手，助基羅納絕殺馬體會4:3。
艾雲馬田絕殺得手。
近9次交手，基羅納係首次擊敗馬體會，而呢支「神奇黑馬」近11場聯賽豪取9勝2和，賽後與同日贏波嘅皇家馬德里一樣19戰得48分，喺榜首並駕齊驅，而皇馬暫憑較佳對賽成績力壓基羅納。皇馬同基羅納目前已拋離第3位馬體會、第4位巴塞隆拿10分。
米曹向主場球迷致謝。
Prev上一篇632場！占士米拿追平傑斯 登英超出場王第2位！差21場破紀錄 邊個第一咁勁揪？
|
https://gongjyuhok.hk/articles/5500
|
錢大康自加年薪至七百二十萬！
浸大排名雖然落後五大，但 #錢大康 上任後立馬加自己人工超過兩百萬，至今已達七百二十萬，令浸大終於有項排名——即校長年薪——可以傲視全港！
山神調查浸大年度財務報告，發現2015年時校長薪俸為「$3,900,001 – 5,200,000」，即前任校長陳新滋人工。但佢當權兩年以來，年年都加自己起碼一百萬人工，至2016年加百萬至為「$5,850,001 – 6,000,000」，到2017年急升到「$7,200,001 – 7,350,000」，即至少七百二十萬*，升幅全港第一！
浸大對校長闊佬，對基層員工就相當刻薄。今年暑期就鬧出「保安、清潔工遣散費事件」，當中清潔保安公司欠款亦約百萬，但校長人工就照加，基層員工被剝削，錢校長有否出過半句聲？據調查顯示，浸大喺八大最多學生來自低收入家庭，但校長就淨係顧住自己荷包肥唔肥，惻隱之心何在？何以為人？
所謂「發財立品」，錢就發，品呢？薪金排名節節上升同時，浸大排名就節節下跌，甚至審都懶得審，條例都懶得睇清楚，就判兩位要求改善校政嘅學生停學。牛津、劍橋校長都係二、三百萬港紙年薪，錢大康將浸大越搞越衰，有乜理由人工就「步步高升」，而唔係「校長年薪國際化」？真荒謬，點解唔留返幾百萬畀學校請返啲真係有水平嘅好老師？
|
https://www.travelclassroom.net/2010/09/2009-2_8283.html
|
食完野周圍行下，行到兩點幾終於可以去酒店check-in啦。入到房第一時間做D乜？當然係上床訓覺啦。 坐夜機真係好辛苦，試過上次去北海道同埋今次去首爾之後，以後都要盡量避免坐夜機。可能年紀大左，成晚冇訓第二日真係會完全冇晒精神。
就係咁，我地係酒店度冇較鬧鐘，訓左四粒鐘，一直訓到七點先起身。再沖埋個熱水涼，成個人精神晒先至正式出動遊首爾。
夜晚嘅明洞真係同日間完全唔同，唔知係唔係臨近聖誕節關係，成條街都係人。由於已經係八點幾食晚飯時間，所以決定先醫左個肚先。對於唔食得辣嘅人係韓國食野，燒烤似乎係少數可供選擇嘅其中必然之選。今晚我地就決定去豪一豪，去左一間比較貴嘅烤肉店 – 景福宮。
景福宮雖然位於明洞，但係就離開明洞街購物區較遠。照住地圖沿明洞街向明洞教堂方向行，再過埋一條大馬路(三一路)向前行少少就到，由明洞站去大約行15分鐘。
可能係平日，入面並唔係有太多人客，不過連埋我地就有三枱港澳遊客，睇黎大家都係跟住同一本旅遊書嘅指引而來。
因為唔識佢餐牌上寫D乜，所以按照旅遊書介紹，要左一個兩人份量嘅拼盤(₩6x,xxx)，再加多一份頂級牛肩肉(₩4x,xxx)。
先來好多前菜，一來由於太辣，二來唔想食飽左食唔落主菜，所以唔係食太多。左邊碟菜係用黎包住牛肉食嘅。
呢間烤肉店係有專人幫你燒架，唔洗自己動手，燒完夾黎食就得架啦。
其實牛肉份量並唔係太多，兩人食都只係啱啱夠。味道方面，個人覺得只係麻麻地。
今餐食左大約₩12萬，因為之前print左張coupon，有9折優惠，找數時盛惠₩10萬鬆D。
韓國並唔係好似日本咁有好多消費折扣券可以使用，不過仍然有兩個日文網有一D首爾商店嘅折扣券可以download。
更新：關於韓國折扣券的資料，可參考<韓國折扣券大搜集>呢篇文章。
食完飯之後我地決定先去位於首爾站嘅樂天超市。原本係冇計劃去行超市架，不過因為係澳門買錯左插蘇轉換器，去到酒店先發現用唔到，但係明洞又搵唔到買呢類產品嘅地方，所以焗住要去樂天超市搵下有冇。
去韓國之前只知道佢地用嘅插蘇係兩腳圓腳果種，並冇留意原來佢嘅插座全部係圓形凹入去嘅，一定要用圓形插頭先可以插到入去，而我地帶左一個方形圓腳插頭過去，所以根本用唔到，唯有被迫去超市買啦，好彩係樂天超市都買到一個，可惜只得一隻款，而且仲要係超貴。
由明洞去首爾站只有兩個站，係標示樂天超市嘅出口出到地面行冇幾耐就係超市所在。睇旅遊書介紹，講到首爾嘅超市好似好大好多嘢買咁，而且仲將首爾站呢間樂天超市排名第二位。但係去到發覺呢間超市真係唔多大，貨物種類又少，完全冇嘢啱買，所以我地買完插蘇轉換器就打道返回酒店休息。
|
https://www.nearhk.com/health/yczl/dyg/3895.html
|
有部分患者因為牙體缺損過多，導致牙齒嘅強度，亦就系牙齒承受力量嘅性能大幅度下降，唔可以很好咁承受咀嚼力量。打樁嘅目的系增加牙根和牙冠嘅強度，增強患牙嘅穩固性。咁杜牙根後牙齒打樁嘅材料有邊啲呢？
牙齒打樁用嘅材料有好多，常用嘅主要有纖維樁和金屬樁兩種。其中金屬樁嘅材料又分為不銹鋼、金鈀合金、金鉑合金等。
如果系前牙打樁，用纖維樁就比較合適，（考慮到纖維樁價格和保質期）。佢耐腐蝕、唔含金屬唔會影響醫學檢查，唔容易引起根折，美觀性能好，可以配合全瓷牙適用。
而如果系後牙打樁，用金屬樁就比較合適，因為處喺後牙，對美觀嘅要求性唔使特別高，而且金屬樁唔會導致牙根折裂，耐腐蝕。
當然，以上只系畀出一啲建議，實際上用邊種打樁材料最後系要結合實際情況，選擇適合自己嘅材料。
打樁仲系需謹慎小心嘅，杜牙根之後，打樁好可能刺激到原嚟嘅創傷，導致根裂嘅疼痛發作。所以要注意以下事項：
1.一般建議患者做完治療後多觀察一段時間，冇不適再進行打樁做冠(以防有側枝根管亦或治療唔完善)。
2.做過治療嘅牙齒一般脆性比較大，唔建議打金屬樁，可以選擇纖維樁，減少根裂嘅機率。
3.牙齒如果受過外傷，一定喺治療個陣把情況告訴醫生，以便醫生掌握牙齒嘅全面情況。
以上就系「杜牙根後牙齒打樁嘅材料有邊啲」嘅具體介紹，希望對大家有所幫助。
上一篇：點解有時杜牙根要放個螺絲？
下一篇：深圳杜牙根和拔牙，睇完全文再確定！
|
https://ohtria.blogspot.com/2015/08/otscher.html
|
返咗維也納隔咗個星期又嚟一個short trip。今次去Ötscher地區. 呢度有個NÖ Landesausstellung, 係下奧地利州比較大型嘅專題展覽(ÖTSCHER:REICH)。
博物館Töpperschloss門口出面嘅藝術品。掛咗好多音叉，可以畀人打響佢㗎。博物館入面唔可以影相.主要係介紹呢度沒落咗同鐵有關嘅礦業,生產業。博物館本身就係鐵器廠主人嘅大宅。
附近好似橋嘅東東係II. Wiener Hochquellenwasserleitung ,係1910年起嘅第二條輸水去維也納嘅輸水管。
之後經過Puchenstuben,有呢間教堂。
駛上Panoramastrasse睇風景。
呢度係奧地利嘅Eisenstrasse一部份。
去投宿路上經過嘅Erlaufsee湖。
酒店喺Gösing，係欣賞Ötscher山嘅最佳位置。
唔怪得百幾年前起鐵路時喺呢度設一個站（呢度唔多個五戶人),仲有呢間酒店。
因為呢個站唔多人用,你想上車係要撳咗制先.如果唔係架火車係唔停站㗎。
因為呢個展覽，基建都改善咗. 火車係新車。
博物館就喺火車站入面。又係唔可以影相嘅。
展覽係關於呢度嘅伐木業,旅遊業。
個展覽12歐，包以上兩間博物館，來回火車& shuttle bus，Naturpark行山路費。
係㗎喇，鬼叫你唔識。
大麻會唔上癮？
買左 hemp 產品，算唔算販毒？
遠離步伐急速繁囂都市去美麗而寧靜鄉郊慢活吸收負離子充吓電，享受放鬆嘅渡假生活，呢度係唔錯嘅選擇。
雖然樽上寫Hemp Oil ， 應該係 Hemp Seed Oil 。
石頭係鑽唔出血嘅，正如大麻葉係榨唔出油，祗有大麻種籽先至榨得出油。
通粉用咗大麻籽油搓成。
大麻葉係毒品，美國某州份同荷蘭至批準出售，乜奧國都合法咩？
有毒性（藥用性）部份係雌性大麻的花與毛狀體，啲葉係冇架。
我冇研究。
呢度有火車到㗎，唔使揸車都得。
呢度主要係行山㗎。
我食過大麻糖，古力,ice tea. 個味好獨特，形容唔到。
分租?咁我o係度時o個個人係咪要瞓廁所？
如果係基仔,我會免費upgrade佢瞓浴缸。
咁要試試喇。
除咗大長今我冇睇韓劇㗎。
衣家好少睇韓劇。
成日周圍去，節目豐富啵！
Lunzer See湖和Erlaufsee湖都好靚，相距遠唔遠呀？
話遠唔遠，話近唔近囉.Google maps話要30分鐘車㗎。
我有睇Google map，冇講車程幾多喎！
呀！幾好玩喎！之不過佢計行路唔計上斜路會多d時間，過馬路要等交通燈o架！
行,當然有人快有人慢㗎啦。只作參考。
有機會嘅。
|
https://www.shikoto.com/articles/200829/225206.html
|
升到中學，班上有個女仔好靚，完全吸引到我。話說當時正值聖誕，就約佢睇戲，順便聖誕節兩個行下街，增進下感情再表白啦！話晒聖誕節一個人過咁孤單，而身邊個個都有另一半，單身嘅佢梗係會應承啦！
我問佢睇邊套？係咪蒼井空嗰套？佢話佢不知道，只知道不需找數，我心諗，冇咁橋啩！
大家唔好認真，其實我講笑啫，現實世界冇阿Joe問我借錢約女睇戲，亦都冇攞埋我啲錢去婚禮，當然佢哋嘅小朋友都冇搵我呃雪糕食。
睇緊嘅你或許唔知我講緊啲咩？而家去Youtube睇ToNick嘅《Last Christmas》同《This Christmas》咁你就會明白㗎喇！呢兩首歌係香港聖誕歌嘅經典嚟㗎！當然仲有陳奕迅嘅《Lonely Christmas》啦！
入返正題先。嗱！今次認真嘅，件事係咁嘅。
升到中學，踏入人生另一個學習階段。同時隨住青春期嘅發育，心理上亦會漸漸對異性產生興趣。
班上有個女仔就好似黑暗中嘅明燈一樣，十分耀目，去到邊都有人跟住，因為又靚又好人，真係好搶眼，行過都好似有spot light射住咁。連唔敢再溝女嘅我都開始有啲心動。
完全唔識溝女嘅我開始主動出擊，不過話明唔識溝女，啲招式梗係唔掂啦！點唔掂法，睇埋落去就會明白㗎喇。唉！講起都覺得幼稚。
是咁的，當時正值中二，同呢個女仔同班咗一年多啲，可能日久生情嘅關係就鍾意咗佢。我仲記得，佢住喺觀塘嗰邊，而大家都知我住喺西灣河太安樓㗎啦。當佢一個人返屋企嘅時候，我都會作個解釋話要去觀塘，順便同佢一齊搭地鐵返屋企。我哋每日搭地鐵都有講有笑，呢段時間就係我哋兩個唯一獨處嘅時間，因為佢平時喺學校實在太搶眼，我根本連同佢私底下傾計都難。但大家要知道，我同佢係同班嘅，你可想而知佢係有幾咁出名。
除咗每日一齊返屋企之外，我哋每晚都會WhatsApp對方，就好似一對小情侶咁甜蜜，所以我決定去表白。
結果大家都知啦！咪又係失敗收場囉！佢話嫌我太肥，同埋而家太細，所以唔太適合拍拖而拒絕咗我。幾日後，佢開始拍拖喎。自此我就俾人話戴綠帽，但實質上，我都冇同佢拍拖，又點算戴綠帽呢？最多都係做兵仔啫。
經過呢件事之後，我就好努力咁去減肥。我係成功……減肥，而女女，都係冇嘅。
好多人講過，表白係一場賭博，成功會有女朋友，失敗係少一個朋友。但我哋兩個就正正相反，我哋係表完白後更加熟落，而家去到中六都仲係好friend㖭。你話係咪好奇妙呢？不過係冇女嘅奇妙囉！
有錢人嘅生活大家係咪好嚮往呢？係吖！呢種生活望落就好寫意，但實質係「啞巴食黃連，有苦自己知」。
物質生活固之然開心，但換取嘅代價就係捨棄一生嘅自由。
總之除咗返學或者同屋企人一齊之外，踏出顏家門口半步都要同屋企人或者管家申請。申請步驟仲難過申請排隊抽公屋。首先要交低同邊個去，去邊度同做啲咩。而且出到街之後，佢哋又會派保鏢暗中監視我，就算撇開保鏢，我身上仲有追蹤程式，所以去到天涯海角都會搵到我。
當你好好彩，出到街，你都要小心言行舉止，首先唔可以喺企喺街食嘢，跟住又唔可以講粗口啦，仲要唔可以拍拖喎。因為我喺街嘅一舉一動都俾人監視緊。試過有一次喺街篤魚蛋，然後俾原定返屋企嘅時間遲咗少少，都俾屋企人罰一個月唔俾出街。
所以有錢人嘅生活唔好受㗎！封閉式嘅生活肯定悶，喺屋企嘅情況更加悶，想傾計都冇人可以同你傾。應該係話，都唔知點傾好。
我作為獨生女，冇得同兄弟姊妹傾計。有時有心事想同父母傾，佢哋永遠都話唔得閒，下次先。有年我認真數過，我哋一年除咗因為家事而要傾嘅句子之外，其他閒談係十句都冇。我喺屋企，唯一同我傾計就係我嘅保母，佢嘅出現就係為咗陪我傾心事，所以我好鍾意我保母。
就算幾鍾意保母都好，但佢始終都唔係我嘅屋企人，都係有層隔膜。每年嘅生日願望都係想有個真正嘅屋企人可以同我傾心事，知道我諗緊啲咩，咁多年嚟，一次都冇吖！乜身為屋企人唔係要喺有需要嘅時候幫手咩？
問心，住喺豪宅真係好幸福，出入入專車接送，衣食無憂。唯獨係「愛」得唔到，我都係想同自己嘅父母分享下自己返學遇到嘅趣事，自己嘅心事都唔得。一次啫，俾下我得唔得吖？
楚翹一路分享自己嘅故事，情緒亦都慢慢跌入谷底。我知道，我咁樣揭人哋嘅瘡疤係唔好，但我真係好想令佢放低以前屋企人對佢做過嘅衰嘢，一次過放低一路而嚟嘅包袱-一個令佢感受唔到「愛」嘅缺陷。
|
https://tpap.taipei/app37/qandaView/query2?servicetype=3&offset=5&max=5&format=
|
《補助基準表》第二次申請助聽器中階、進階、對側傳聲，是否需要提出輔具評估報告書？
依據輔具補助基準表項次82~85輔具補助相關規定/其他規定，第一次不論其申請之款別均應提出聽覺輔具評估報告書。若申請人已申請過助聽器補助，第二次起申請簡易型不須再提出輔具評估報告書。但若第二次申請款項為助聽器中階、進階、對側傳聲者，則須經重新評估，附上聽覺輔具評估報告書。且申請助聽器中階、進階、對側傳聲者應於驗配滿一個月後至三個月內經聽力師驗證，出具驗證合格報告。
《補助基準表》18歲以下或25歲以下仍在國內學校日間部就學者申請C款且符合六種基準功能之數位式助聽器時，補助額度最高為單耳2萬元，雙耳4萬元？或須再依據備註第1點之規定，依家庭經濟狀況分別補助100％、75％、50％？
有關18歲以下或25歲以下仍在國內學校日間部就學者給予較高補助額度係考量其因語言學習之迫切需要，故從優給予補助，係屬補助金額之特殊規定，並不適用備註第1點依據申請人家庭經濟狀況分別補助100％、75％、50％之規定。
《補助基準表》申請＜特製機車＞者，是否可一併申請＜機車改裝-倒退輔助器＞之補助？
查輔具補助基準表項次22之「特製機車A款」、項次23之「特製機車B款」，均配有輔助輪。惟項次26之「機車改裝C款（裝設倒退輔助器）」則非屬「特製機車」之必要配件，須依個別需求另行加裝並支付費用，故申請特製機車者，必要時仍可申請項次26之「機車改裝C款（裝設倒退輔助器）」，不受補助基準表項次22至26「三、其他規定（二）」之限制。
《補助基準表》重度肢障者是否可申請＜高活動型輪椅＞？
高活動型輪椅補助對象須符合下列所有條件：（一）下肢重度肢障者。（二）屬高活動力可自力推行者。（三）具備良好輪椅操控技巧。（四）具備良好之心肺及肌耐力功能。但須注意申請高活動型輪椅者，使用年限內不得再申請其他輪椅。
《補助基準表》若手冊非肢障者重度、植物人、平衡障礙者重度、失智症者重度以上，是否就無法申請＜輪椅C款＞及＜輪椅附加功能A.B.C款＞補助？
個案若非上述之對象，不得申請輪椅C款及輪椅附加功能，但經治療師評估為無法以下肢承重轉位者，得申請A款附加功能，不受重度肢障之限制。即最多可申請輪椅B款（輕量化量產型）及輪椅附加功能A款（具利於移位功能），合計最高補助金額為九千元。
|
https://fitz.hk/sports/climbing/sportential-%E9%81%8B%E5%8B%95%E6%BD%9B%E8%83%BD-%E6%94%80%E7%9F%B3%E9%AB%98%E6%89%8B%E5%81%9A%E4%B9%9C%E5%8B%81-%E4%BA%8C/
|
上次提及少少攀石迷思 (睇返之前)，其中一樣成就攀石能力嘅體能特徵，就係手指 (前臂肌肉) 間竭耐久力 (Intermittent Endurance)，即是前臂肌肉回復速度。今次微觀睇吓，點解會回復得快啲。
講嘅係「氧氣」。由於上述嘅原因，呢幾年大家都不斷研究「回復能力如何左右攀石能力」: 回復能力愈高，攀石能力愈高。有好幾個實驗，都針對前臂肌肉同運氧嘅關系研究：
但持續耐力則未見有明顯分別，間接可以解讀為: Aerobic glycolysis 唔係主要系統。而類型方面，先鋒攀登較抱石運動員有較高回復能力，估計係運動類型嘅分別。
只要明白上面，加上有最基本嘅訓練知識，你就會知道前臂肌肉係需要抗酸訓練。而上篇文章亦提及過，相比起其他肌肉，前臂肌肉係最影響運動表現；而且由於肌肉活動方式有別於其他肌肉，訓練動作以及內容都會有分別: 最基本係靜態與動態。
另外，明白週期訓練嘅人就會知，例如田徑，你冇可能一年到晚都係抗酸訓練，因為每個能量系統都有訓練嘅時間長度；如果過長，對身體來講會習慣，甚至變成負面刺激，長久來講會令運動員受傷。所以訂立好全年訓練目標，對應比賽期，再作適當變動係好重要。
|
http://www.crazytradeonline.com/425307209983677632178242152998621697304953328720605/4
|
作為網購愛好者既小篇實在睇唔過眼，喺呢度分享小小見解，用4招去分辨網店產品真偽，希望各位唔好墮入呢類騙局！
點解？相信大家都好清楚，欲蓋彌彰，等你收到假貨都投訴無門！
望真啲，張圖明明係SONY，型號都一樣，冇假啦掛？
SONY DSC-RX100喺price.com既行貨價錢最低都要$3950，而呢間網店竟然做緊$749，做緊1.9折，咁大隻蛤乸隨街跳？
另外，下圖法國牌子Côte&Ciel Nile Backpack，官網正價約$2300，見到有廣告竟然賣$359，做緊1.5折，你又信唔信？
大家喺Facebook見到正常既網店都會有網頁版支持，可以透過網上付款直接購物(如Paypal，信用卡等)，而透過第三方網上支付工具對消費者而言會較有保證，但並非所有網站都可以透過該等途徑進行網上付款。
而小編見到好多假網店，美其名係"貨到付款"，好似好安全，但說穿了，可能只係無法透過網上支付！
而實際上既貨到付款，一般快遞人員需要收取現金後先會俾顧客開箱驗貨，當顧客付款後先發現係假貨，快遞人員並不會受理，顧客需要再聯絡網店客服安排換貨，但客服會唔會受理又係另一回事。
再者，當你細心睇下佢哋既網站，Bug真係多到數唔曬！
3) 大大隻字寫住話已售出9999件，恭喜你，你將會成為佢哋第10000位顧客！
喺呢個咩人都可以開專頁既時代，開間Facebook網店實在易過借火，而大家去定義某間網店信唔信得過，又會用咩準則呢？
Ummm... 咁都真係做得幾國際化！
都可以參考翻之前香港01做既報導：
可能你會問，如果件貨係假既，點解見唔到買家負評留言既？
嗱，方丈份人就好小氣既，你有冇見過前特首既FB有惡意留言？
再者，呢類廣告貼文其實係好"虛幻"既貼文，除非你咁啱係佢既受眾，否則喺FB呢片大海想搵呢個貼文，真係難過撈針！
講咁多，無非都係想大家小心啲，唔好墮入呢類網購陷阱。
好多不法商家將產品包裝到好似正版正貨咁誤導消費者，再以市價1,2折做招徠，猶如行騙，而且中伏後往往追究無門。
所以建議大家透過以上4招，幫襯翻值得信任既網店。
所謂一粒老鼠屎 搞禍一鍋粥，作為開網店既我哋，同時都中意網購既我哋，希望大家都可以有更好既網購體驗！
|
https://www.baby-kingdom.com/%E9%81%8A%E6%A8%82/%E3%80%90%E5%A4%A7%E9%98%AA%E8%A6%AA%E5%AD%90%E9%81%8A%E3%80%91%E5%A4%A7%E9%98%AA%E5%9F%8E%E5%A4%A7%E9%98%AA%E5%9F%8E%E5%85%AC%E5%9C%92x%E8%B6%85%E9%95%B7%E6%BB%91%E6%A2%AF%E3%80%82Day2PartI-10188
|
嚟到大阪嘅第二日，天氣晴朗。今日我哋會去大阪城、大阪城公園、Kids Plaza 及扇町公園。睇落景點好多，但其實全部都係喺附近。加上我哋係自駕遊關係，小朋友都可以喺車上好好休息。
首先我哋帶小朋友去咗大阪城公園玩，公園旁邊有個停車場正好俾我哋泊低架車去公園玩，玩完再上大阪城。
同埋唔知大家有冇留意，日本公園好多都係沙地為主。所以日本小朋友，係唔需要去沙灘都可以玩到沙。
除咗呢條長到喊嘅碌碌瀡滑梯之外，仲有幾條鐵皮滑梯。
如果唔想步行上去大阪城嘅話，而家亦可以乘搭付費嘅觀光車，觀光車外型好似一架小火車咁，真係好吸引呢。
帶住2個豆釘，1個BB嘅我哋當然就係搭觀光車上去啦~總站可以去到大阪城附近落。
沿途都有唔少風景睇，有啲風，好涼好舒服呀。我哋早咗一個站落車，步行上去大阪城。
大阪城周邊都有唔少好靚嘅景色，值得我影相留念。
金金都話要打卡影返張相留念呀。
去完大阪城影相打卡之後，又等觀光車返回起點了。
下一個行程，午餐後再戰Kids Plaza及旁邊嘅扇町公園。
|
https://www.mytvsuper.com/tc/scoopplus/entertainment/e-news/6534730310477/%E5%A8%9B%E6%A8%82-%E4%B8%AD%E5%B9%B4%E5%A5%BD%E8%81%B2%E9%9F%B3%EF%BD%9C%E5%8D%81%E5%BC%B7%E9%81%B8%E6%89%8B%E7%85%87%E9%BB%83%E9%87%91%E6%9B%B2%E7%88%AD%E6%99%89%E7%B4%9A-%E6%9D%8E%E4%BD%B3%E5%A5%AAMVP%E4%B8%81%E6%96%87%E4%BF%8A%E8%A2%AB%E6%B7%98%E6%B1%B0
|
進入最後4個回合嘅《中年好聲音》，星期日晚播出咗以煇黃金曲決戰嘅首回合，十強選手分別以唔同經典金曲迎戰，最後 李佳 以《上海灘》獲得呢集嘅最高分數同MVP，而丁文俊就因表現一般而被淘汰。
新賽制之下參賽選手以排名計算累積分數，目前李佳就以12分領先，而呢日外籍老公又突然現身送花祝賀，就令佢更為驚喜，仲話開心到都唔知點形容。而老公仲好Sweet咁大讚佢夠晒比心機，呢次勝出係完美到實至名歸咁話呀。
去到賽事末段，有人選擇兵行險著，有人就決定以穩陣為先，好似 周吉佩 呢日就被批評太穩陣而揀錯Key，仲被要求升Key重唱，事後就分數就暫列尾三喇。事後吉吉訪問時就話，過往都太過進取，不過因為臨近決賽尾段而想穩中求勝，不過就未得評判青睞喇。
大熱嘅 吳大強 以擅長嘅英文歌出戰，不過同樣被指未有強烈氣氛而分數麻麻，佢就話往後會再加留意，Bill哥哥仲話睇嚟下次要出動幾個乖仔幫手喇。
涂家堯嘅分數就更危險，處於淘汰邊緣嘅佢就似乎非常淡定，仲話比賽過程已經非常有得著喇。而呢集最低分嘅丁文俊就十強止步，出局收場嘅佢亦都指非常慶幸身為十強一份子，對自己亦都算有交待喇。
|
https://finance.now.com/news/post.php?id=812788&type=analysis
|
市場憧憬中央開始出招撐經濟，恒生指數今個星期初一度重上20000點，高見20361點，但之後反覆向下，周三(2日)再度失守2萬點。
恒指再度受制於20200點水平，似乎仍未走出18300點至20200點嘅橫行區，下周焦點業績有重磅股阿里巴巴(09988)，將於下周四(10日)放榜。
全周埋單計，恒指累跌377點或約1.9%，不過，科指累升30點或約0.7%。
本周表現最佳藍籌，依次為海底撈(06862)升10.4%、創科實業(00669)升9.8%、藥明生物(02269)升3.8%、中國宏橋(01378)升3.4%、網易(09999)升2.6%。
本周表現最差藍籌，依次為碧桂園(02007)跌15.4%、翰森製藥(03692)跌13.7%、信義光能(00968)跌9.1%、長和(00001)跌8.9%、恒生銀行(00011)跌8.5%。
|
https://hkofficedaily.com/%E7%94%A8%E9%AB%98%E5%B1%A4%E5%81%9Asticker-%E9%8C%AF%E6%89%8Bsend%E5%8E%BB%E5%A4%A7group/
|
有個同事整sticker好叻，即係嗰啲WhatsApp表情包，一直以嚟已經係咁拎同事啲樣衰相嚟玩，好唔好笑就見仁見智啦，公司後生嗰班都好玩得嘅，不過佢早排唔知痴咗邊條根，走去搵返幾年前annual dinner啲相，將班高層同埋老細個樣用嚟做sticker，會出事㗎嘛！
呢啲表情包正常會揀啲樣衰或者表情誇張嘅相，佢配埋啲字仲要好抵死，例如老細個樣配「你聽日唔使返工！」、「食屎啦想加人工！」又將另外幾個高層配「我最叻就係擦鞋，吹咩～」、「淫人妻女笑呵呵！」、「柒L濛濛瀨甜筒」……
咁呢啲嘢大家收埋笑冇咩所謂嘅，點知有同事download咗，但就傻下傻下send錯咗去公司個大group，呢鋪精彩喇，個大group有齊所有高層同老細，連澳門分公司同事都喺度，平時用嚟宣布下啲行政嘢，例如WFH嘅安排之類，咩事咁失策呀！
咁嗰個sticker係咩嚟呢？係其中一個阿姐嘅樣，配咗呢幾隻字：咁多人死唔見你死？
其實個同事send完已經知衰，應該係10秒之內Del咗個sticker，不過已經好多人見到，包括sticker嘅主角，即係個阿姐。
人哋問你咩嚟，你就keep住loop話自己send錯，阿姐已經忍唔住轉用voice msg，以近乎咆哮嘅語氣再問多次，仲揚言會追究到底。
另一邊只有同事而冇高層在內嘅WhatsApp group已經起哄，因為創作sticker嘅同事並唔係錯手send出去嗰位同事，呀「創作者」係咁話唔可以供佢出嚟，邊個send錯就邊個認咗佢，篤灰死全家之類，結果send錯嗰個同事就要硬食。
不過講真吖，都唔可以話硬食嘅，你手殘喺個公司大group度send出嚟，怪得邊個吖，自己攬上身就梗㗎啦！
阿姐介意係因為sticker張相係極樣衰，影到佢面形扭曲，仲要配埋句「咁多人死唔見你死？」而家連老細都睇到，話就話del咗啫，咁阿姐都要面㗎嘛！
呢位同事死死地氣話自己只係玩下，仲鬼拍後尾枕強調只係得一張……首先，阿姐冇問你整咗幾多張，其次係，你畀阿姐覺得淨係搞佢，咁咪仲嬲。
阿姐第二日返到公司捉咗個同事照肺，問佢係咪好好玩？仲話佢侵犯緊肖像權，如果唔del同埋再整，唔排除會搵律師告佢……
不幸中之大幸係個同事預咗畀阿姐鬧，死晒狗淨係講sorry，一句都唔還口，呢件事總算係丟淡咗，好在嗰啲「淫人妻女笑呵呵！」同埋「柒L濛濛瀨甜筒」冇畀其他高層睇到咋，否則死十次都唔掂呀！
|
https://www.sundaymore.com/blog/%e6%88%91%e6%9c%895%e5%80%8b%e7%be%8e%e7%99%bd%e5%b0%8f%e7%bf%92%e6%85%a3-232996/
|
望住蔚藍嘅天空，深呼吸先發現秋天將至。7、8月經常同陽光玩遊戲，不知不覺自己變咗一嚿朱古力，係時候做番個白滑嘅可人兒去迎接秋冬。人要靚就唔可以懶，想美白就要由平時嘅小習慣做起。
小婉子工作時間唔穩定，冇住家飯食乃平常事，出面嘅滋味引誘又真係幾難抗拒！不過為咗有靚嘅肌膚，有時真係要忍下口，特別係黑色素嘅食物，如醬油、油炸食物、可樂、咖啡等等，盡量食少啲。
唔好成日話「女人係用水造」，其實人體內大部分都係水，咁又點可以缺水呢？水可有助排清體內毒素，小婉子每朝起床都會空肚飲1杯白開水，清一清噚晚留喺體內嘅毒物，體內乾淨啲，皮膚都靚啲啦！如果覺得飲水太dry，可以加蜜糖、檸檬，或者各種蔬果汁，都係唔錯嘅選擇。
維他命C有助減少黑色素及幫助去除黑斑及雀斑，想皮膚白皙，可以食多啲含維他命C嘅食物，如蘋果、番茄、奇異果等等，有助加快皮膚還原變白，所以小婉子每日工作枱上總有一、兩個蘋果，醫生都要遠離我！
想肌膚更美，天然進補之餘都需要一啲美肌飲輔助，會令美白效果更好。市面有好多款美肌飲，的確眼花撩亂，就等小婉子分享自己嘅秘密武器啦！
試過呢支三肽膠原蛋白美肌飲，含5,000mg三肽膠原蛋白及富豐富維他命C嘅西西里紅橙及石榴，有助亮澤肌膚，飲咗幾星期，感覺肌膚比之前更細嫩平滑，值得encore。
另外身邊有朋友飲開呢支美白蛋原飲，內含成分可幫助肝臟排毒，朋友仔話飲完肌膚暗淡問題有所改善，面色紅潤咗好多，大家不妨可以試試。
除咗內服，外敷都好重要！除咗基本嘅日常護理，小婉子梗係會揀一啲有美白功效嘅護膚產品，加埋保濕滋潤，令肌膚又水潤又白滑。
呢支來自韓國嘅L’élan Vital White Evolution Serum質感比較清爽，即使敏感性皮膚都用得，用咗一段時間，暗啞嘅膚色有所改善，肌膚仲有彈性，雖然唔想承認，小婉子始終3字頭，光澤、有彈性嘅肌膚真係好重要！
至於mask方面，呢款有羊奶成分嘅VIDIVICI HYDRA INTENSE MASK，保濕度比較高，美白同時滋潤肌膚，最正係用完感覺皮膚更緊致，keep住用真係冇得輸！唔知你又有冇啲美白嘅tips可以開心share呢？
|
https://www.lionrockinstitute.org/2012/10/2012-10-16-10-43-22/
|
早排民企風暴，股民睇好多高息、低PE股嘅感覺，有如孫柏文落盧押道睇靚女一樣，越靚越有機會係男人，即貨不對辦，係假嘢。
所以今日我叫大家一注獨贏買合和公路基建（737）。合和系屬老牌香港藍籌，盤數信得過，業務仲要因係營運公路非常清晰。兼歷史派8厘息，睇落非常吸引，QE3下，有肯定派息、唔會走路就有人追追追。
當然，市場唔係傻，咁高息係因為有憂慮。擔心啲乜？就係派息減少。係，佢哋嘅客，即行走嘅車輛數目，年年都升，不過可收嘅路費就可能會減少，淨係之前話黃金周要免路費（假設流量唔增加）都令來年收入減3%。又因啲公路喺廣東省，省政府早前減重型汽車收費（假設流量唔增加）又令收入減百分之十幾。市場就係驚政策變。
合和公路就係靠BOT，即興建完、營運數十年、之後轉移畀政府嘅政策。呢個政策好嘅地方就係大幅減低貪污嘅可能，同確保基建項目唔係經濟上非理性咁亂起。
當今祖國，最高調嘅貪污後遺症就係基建，例如高鐵出事或公路倒塌。民怨已到沸點。試想港島到九龍得一條隧道，而隧道因豆腐渣工程，塌陷而要停用，港府勢必倒台。講畀大家知，共產黨面對嘅政策選擇亦一樣。繼續想為自己締造貪污機會，諗住老婆、小朋友已離國，最終喺問題十年八載後令共產黨政權受壓，係有太子嘅十八大後新一批國家領導想見到嘅終結咩？
想監工有力嘅私人企業繼續參與？就要錫住啲私人企業，唔可以恰佢，即唔可以再亂改合約裏嘅利益保證。即係買合和公路，就係你信共產黨員想黨能繼續執政，唔想政權滅亡。我就信，兼想袋起碼6厘股息，仲要如果股息不變，但股息率跌到3厘，股價就要由現價4.21元升一倍，升穿8蚊。所以一注獨贏合和公路！
|
https://www.cleanskincare.com.hk/blog/2019/11/clean-blog-%E5%8D%97%E7%93%9C%E6%97%A2%E5%A5%BD%E8%99%95.html
|
啱啱上個月哈佬喂各餐廳都推出各式各樣既南瓜餐單，小編我都係屋企整左道南瓜煙肉意粉😋黎應節，其實南瓜係非常有營養既食物？今次等小編我介紹吓啦。
南瓜既當造期係入秋開始，但基本上全年都可以買到，而南瓜被美國FDA列為30種抗癌蔬果之一哦！而其營養有維他命A /B1/B2/B6/C/E、多種類既礦物質、稀有元素如鋅、硒、銅、鈷、鎳、鉻等、胡蘿蔔素、黃體素酚、甘露醇、果膠等等營養。
以上種種既營養有助我地護眼、增強免疫力、維護皮膚健康、抗氧化、保護口腔健康、促進新陳代謝、有助成長發育、舒緩經痛等等。。。另外南瓜有豐富既鉀，有助改善高血壓同去水腫，但注意患有腎病既人就避免進食南瓜了。
南瓜有豐富既纖維和碳水化合物而且低熱量，所以適合俾減肥人士當作主餐，但就要注意唔好混合紅薯食，因為會有機會引起腸胃氣脹、腹痛等情況哦。而煮食時就建議避免同高脂既食物一齊煮（比如排骨，帶皮雞肉等），因為南瓜會將油脂吸收，導致進食時會連飽和脂肪一齊食哦。
Previous: CLEAN Blog – 點解魷魚冇脂肪但係高膽固醇既？
Next: CLEAN Blog – 糖會另膚質變差同更快衰老？
|
https://packngo.hk/18373/
|
香港快運航空一早講咗今日(25/3)朝早十點會做學生優惠，只要係其中一名乘客係指定大專院校學生，二人同行單程$108起！來回連稅計：
台北/台中/高雄$1022起。
除咗首爾同濟州可以考慮多三百有行李嘅濟航同德威外，其他都抵玩嘅，而且暑假都有！跟據以往國泰慣例，counter係會check學生證，所以各位唔好亂試呀！
跟住減價！大韓航空來回首爾連稅$2523起！
劈價求清貨！商務艙喪減！香港航空商務艙來回曼谷$2534起！
減到去出年！香港航空來回台北$737起！
Next story 國泰峇里減價！時間靚貼港航價！可以一戰！國泰航空來回峇里$3190起！
Previous story OTA減價！價錢都平！亞洲航空來回吉隆坡$78起！
|
https://www.babydiscuss.com/t/topic/77248
|
鴨寮街，或街邊有啲店鋪買大陸電話卡，只供上網，whatsapp用。去睇下喇！
旅遊區一定得。
行出少少去到民居就出事，搭車搭的士都唔得。
問過大陸親戚，人民幣仲可以用，因為啲老人家唔識字，佢哋平時都係用現金。只係用大紙買嘢，未必可以每次都有散子找錢俾你（又或者夠錢找俾你）。
的士因為係電子咪錶，所以必定係 支付寶 或 微信支付 轉帳俾錢。
手機八達通 可以綁定 銀聯卡，係大陸只要商戶有 銀聯標誌／雲閃付標誌，也可以付款，手機八達通可以出B a r C o d e，收款人掃C o d e，就可以完成交易。
當然直接用銀聯卡也可以付款，需要注意收款方有掃卡機先可以使用。
其實你可以檢查你擁有 銀行卡 正面及背面，有冇銀聯標誌，有可能你自己都未必知你已經有銀聯卡。
最近有廣告話：香港八達通已經可以全國地鐵及巴士使用付款，未知長細使用情況，不過你可以試吓。
好似卅幾蚊，可以係大陸、澳門 用五日，純粹數據，無打電話功能。
最好返大陸當日係屋企完成登記先出發。
因為屋企有自己Wi-Fi上網，方便D。
如果只係去一日半日，可以去電腦商場買數據咭，或者直接同電訊商買數據漫遊。我用CSX，買7日數據PASS，為番$20/日，有效期半年，東南亞熱門旅遊地區加澳紐都用得，唔使換咭，好方便。
|
https://hk.ulifestyle.com.hk/topic/detail/218884/%e7%b6%b2%e6%b0%91%e8%aa%a4%e4%bf%a1sales-%e5%bb%9a%e6%88%bf%e6%8f%80%e9%8c%af%e6%9e%b1%e9%9d%a2%e7%9f%b3%e4%b8%ad%e4%bc%8f-%e7%84%a1%e7%b8%ab%e7%9f%b3%e4%bf%82%e5%92%aa%e5%bb%a2%e5%88%b0%e7%9d%87%e5%be%97%e5%94%94%e7%94%a8%e5%be%97
|
網民誤信Sales 廚房揀錯枱面石中伏 無縫石係咪廢到睇得唔用得？
近年大家愈嚟愈重視廚房嘅裝修，但除咗美觀之外，物料嘅選擇都好重要。有網民喺連登討論區發帖，話裝修廚房嘅時候，「信錯咗」Sales，枱面石用咗無縫石，結果用咗一日就花晒！仲要嚴重到係就咁跌個銀仔落去都會刮花……樓主忍唔住要開post，問大家究竟無縫石係咪真係廢到淨係睇得唔用得？！大家有無類似經驗呢？
樓主話佢本身嘅廚房枱面，用開石英石，阿媽諗住裝修吓廚房，其他部分都無事，惟獨枱面聽咗裝修師傅話，改用無縫石，點知唔夠一日就花晒！樓主約師傅跟進，點知師傅話深色嘅石面係易花，點解唔揀淺色？仲話好多客用過深色石之後都後悔……樓主就話係裝修公司嘅Sales推薦，點知師傅竟然話樓主傻：「Sale緊係話好啦，博你地睇下會喎（唔）會買過件第二隻色賺多次，好信唔信信sale！」。結果師傅磨完成張枱，變晒啞晒色，雖然無晒之前嘅光澤，但都好過之前！點知到最近，爐邊又出現裂紋！樓主再叫師傅上嚟，師傅就話呢隻石唔受得熱，遲早會爆……整咗2次，整到成間屋都係塵！結果樓主幫襯另一間公司，換返原本嘅石英石，跟住就乜嘢問題都無再出現！
樓主用咗深色嘅無縫石做枱面，結果用咗一日就被刮花，連師傅都話樓主疑似信錯Sales。
有網民就問：「無縫石/人造石質素係好參差的，你買咩牌子？」，其他網民亦認為揀質素好嘅無縫石，未必會出現樓主嘅問題：「我屋企用corian，無你呢啲問題出現；但裝修個陣個師傅想換隻大陸嘢」、「我上次裝修廚房係用 Staron 無縫石，用咗十年，除咗近 sink 盤邊有啲位有少少崩之外，其它都冇乜問題。無縫石揀返大牌子一般嚟講質素係有保證，除咗你吓吓街市剁肉法就另計」、襟唔襟要睇牌子，corian最貴$1,000-1,500直尺，其次Samsung，Lg，$1,000-700直呎，大陸牌子一律垃圾」。
亦有網民認為只要選用較高質嘅無縫石如corian，都未必一定會易刮花。
不過好多網民都撐用石英石：「大陸果啲石英石係最夠用同粗用都唔怕，夠硬唔花唔變色，又平，比（畀）錢買教訓」、「石英石係廚房造台最高級最耐用嘅物料，你走去換垃圾合成石」、「石英石啦，清潔方便好多，除非你唔煮嘢食」、「我都係用裝修佬推介cheap雞大陸石英石，雖然少入廚，但用得都粗唔會錫住用，用左三年都無咩伏野喎！」、「聽過無縫石唔襟用，用返真石啦！」。網民仲建議咗其他廚房枱面石嘅心得：「同埋爐位邊最易爆，好嘅石，爐位會加防熱物料，令到佢冇咁易爆」。
網民都話石英石易清潔又耐用，唔易刮花又唔易變色，就算粗用都無問題。
至於用色問題，似乎網民都知道廚房枱面石宜用淺色：「任何深色嘅地板/牆身/枱面都係一花就好覺」、「明知廚房又要介意花，你學咩人用深色，用唔起就唔好學用返淺色白色啦」、「普通都係用淺色嫁啦！深色好老套喎」、「無縫石都有分唔同品質，可能你果隻CEAHP嘢品質差，同埋廚房推薦用淺色石，除左深色易花之外，淺色都易見到邊到（度）彈到污糟野同埋打曱甴易啲」。
被刮花機會高嘅枱面同牆身，其實都比較適合用淺色嘅石面。
|
https://holiday.presslogic.com/article/247374/%E4%B8%AD%E5%9C%8B%E5%A5%BD%E8%81%B2%E9%9F%B3-%E5%81%9C%E6%92%AD-%E5%91%A8%E6%9D%B0%E5%80%AB-%E9%81%B8%E7%A7%80%E7%AF%80%E7%9B%AE-%E9%9D%92%E6%98%A5%E6%9C%89%E4%BD%A0
|
《中國好聲音》停拍 傳周杰倫失去8位數酬勞 所有內地選秀節目被迫暫停海選！
內地近呢幾年有好多嘅選秀節目，不過最近就有傳國家有關部門要求停止綜藝節目嘅海選，暫時未知內地一連串嘅選秀節目會唔會因此而取消？！一直好受歡迎嘅歌唱節目《中國好聲音》亦被迫停止拍攝！有傳，導師之一嘅周杰倫仲因此而失去酬勞高達3000萬人民幣，收入大受影響。
近年，內地興起咗一股選秀嘅熱潮，唔少電視台都創立自己嘅選秀真人show，包括有前排好hit嘅《創造101》、《青春有你》等，再從百幾人當中選擇組成偶像團體嘅人選。
不過，內地最近正在瘋傳緊一張疑似由《中國好聲音》節目組發出嘅聲明稿，內容大致係話收到國家有關部門嘅通知，需要立刻停止所有嘅海選活動，節目組暫時未有就事件做出任何回應！
《中國好聲音》（前名：中國好歌聲）係內地好出名嘅歌唱選秀節目，有唔少歌手都係由該節目入行，包括有張碧晨、袁婭維等。消息一傳出，唔少網民都認為隨住海選被迫終止，《中國好聲音》嘅節目將會大受影響。
而另一位受到影響嘅就係導師之一嘅周杰倫！喺上年年底，《中國好聲音》喺微博宣布周杰倫將會強勢回歸成為導師，如今計劃可能有變動，有傳周杰倫將會失去將近3000萬人民幣嘅酬勞，收入大受影響！
除咗《中國好聲音》，另一個男團競選真人節目《創造營5》都傳出因為海選面試暫停，而需要停播嘅消息。如果傳聞屬實，內地嘅選秀節目熱潮有可能將會因此而取消，有唔少內地網民都認為非常可惜！
據悉，因為近期內地選秀節目受到好大嘅爭議，所以引致而家嘅結果。今個月初，《青春有你3》嘅練習生余景天就被爆出父母嘅KTV有不正當嘅交易，仲被指出懷疑佢擁有內地不承認嘅雙重國籍！
唔單止喺咁，《青春有你3》仲爆出「倒奶事件」，由於粉絲需要透過購買節目聯名嘅牛奶，先能夠透過牛奶瓶蓋嘅QR Code幫自己嘅偶像投票。有粉絲就為咗幫偶像而買大量牛奶後再扔掉，令唔少網民感到好憤怒，引起爭議，該節目最終亦停播收場！
|
https://www.nearhk.com/health/yczl/dyg/4388.html
|
強烈推薦大家去深圳維港杜牙根！真係價錢平，體驗感好。好奇我點解會咁講？聽我同大家分享我嘅深圳維港杜牙根經歷。
細時唔中意擦牙，屋企人又冇潔牙意識，等上高中想愛護牙齒時，已經壞左一隻前牙。之前係食雪糕會痛，半年前變成晚黑訓覺都會痛，冇辦法正常生活了。
後尾去沙田一間診所睇牙醫，牙醫當時話我係蛀牙蛀壞神經了，如果唔想佢痛，就要杜牙根。了解左一下價錢，真係好貴，冇辦法拿出成皮去杜牙根。見網上shing推薦去深圳維港杜牙根，根據網上留嘅號碼，撥打左診所嘅電話，接電話嘅小姐姐態度非常好，就算我問題再多，佢都耐心回答，嚟係一個加分點。成功電話book位後，到約定日子，我就搭火車到羅湖站，落車後行路過對岸停車場，上診所派嘅專車，冇幾耐就到診所了。
見到診所嘅第一感覺係衛生，唔見一點灰塵，而且接待姐姐微笑待人，俾我一種比較親切嘅感覺。我仲有係診所見到除咗我之外嘅三位friends，佢地都上來維港睇牙。見到預約嘅醫生後，佢就帶住我去就診室睇牙，先係用棉簽簡單檢查我嘅牙齒情況後，帶我去影牙片，同樣嘅結果，都話牙齒已經蛀壞左神經，建議杜牙根。之後同我介紹左診所嘅杜牙根套餐，我最後選左最平嘅前牙杜牙根套餐，治療費、檢查費、補牙費同牙冠費一起，一隻牙1600人仔。俾錢之後就有收據，收費情況寫得清清楚楚，完全唔驚診所會呃人。嚟係維港嘅第二個加分點。
強烈推薦大家去維港杜牙根，第三個原因係診所嘅服務非常好。去診所之前有係網上search資料，發現基本都係名牌大學出來嘅醫生，醫生基本都有超過十年嘅臨床經驗。同我杜牙根嘅醫生技術就好好，我話驚痛，打麻醉嘅時候就放輕動作，見我緊張就講嘢分散我注意力。可以明顯感受到醫生手勢專業之余仲溫柔。
如果大家想杜牙根，一定要去深圳維港試一下。你會覺得，原來杜牙根可以咁平咁舒服。
上一篇：深圳杜牙根要使幾錢？
|
https://community.she.com/topic/2220575/%E6%82%B6%E6%82%B6%E5%9C%B0-%E4%B8%8D%E5%A6%82%E8%AC%9B%E4%B8%8B%E4%BD%A0%E5%9C%B0%E8%A6%8B%E9%81%8E%E9%82%8Adshe%E7%B6%B2%E5%8F%8B-%E6%9C%89%E5%86%87%E9%82%8Ad%E5%A5%BD%E5%A5%BD-%E5%8F%88%E6%9C%89%E5%86%87%E9%82%8Ad%E5%A5%BD%E5%B7%AE%E4%BD%A0%E5%94%94%E6%83%B3%E5%86%8D%E8%A6%8B
|
悶悶地，不如講下你地見過邊dShe網友，有冇邊d好好，又有冇邊d好差你唔想再見！
即係出泥見嘅多數唔好？
KTV，咁你有冇出泥見人？
無乜人見過咩？
我係男, 以前都見過幾個She女網友, 都好ok架喎。
有一位大學美女F, 食過幾次飯, 好好人。
有一位OL美人S, 又係好好人, 佢鐘意玩賽車game, 有次我車佢去食野果時仲話我揸車時個樣好認真好型, 所以我記得好深刻。
有一位可愛M小姐, 性格內向, 斯斯文文。
呢d都係幾年前既事了, 我已經有4年冇上she了。唔知依家質素係點。
其實我都有試過d好嚇人既事件既。
佢持住自己係靚仔！
你話試過d好嚇人既事件，係咩？
形容下件事都唔得？
某小姐同我去睇戲, 之後Q住我隻手, 仲摸我下面。
哈哈，乜佢咁kum青 kakakaka，你開心定唔開心？佢個樣得唔得？
反正都知架喇, 死就死啦。
哈哈哈，轉頭率？我第一次聽咋！
d女仔都好急進wor，你地男士係咪都好受呢套？
|
https://gongjyuhok.hk/articles/9257
|
一名外籍工程師入稟區域法院，指前東家禮頓建築（亞洲）涉嫌種族歧視而將佢解僱，行為包括工作時被貶稱佢做「鬼佬」，並且將佢架空，申索人要求禮頓賠償並道歉。案件噚日（8號）喺區域法院開審。禮頓個上司出庭作供時話，佢唔記得有冇叫過工程師做「鬼佬」，但認為係慣用叫法，「好少用『外國人』稱呼外國人咁突兀」。
申索人為Haden Francis William，16年起參與禮頓同中國建築工程（香港）有限公司聯營嘅將軍澳藍田隧道爆破工程中，佢就擔任爆破經理。佢話工程期間遭到歧視，喺17年2月向禮頓投訴，之後就被中止合約。Haden又話，17年1月到2月休假期間，公司2月開會冇畀電郵佢，又冇出席佢去會議，即係上司兜過佢，仲趁佢唔覺意指示佢啲下屬做代表出席會議。
禮頓辯方就話，Haden都曾經喺電郵群組剔除兩個同事，Haden又不了解事項又唔幫下屬，係不負責任，而種族歧視嘅講法只係Haden估估下。Haden就認為因為唔係中國人先俾人杯葛。
佢姓黎嘅上司作供就話，地盤無時無刻都運作緊，冇必要等Haden放假先處理，而且最終都係會搵申索人負責同簽署核實。黎生又指，佢唔記得有冇聽過同事或者自己叫佢做「鬼佬」，但佢認為這「鬼佬」只係常用口語，合作開嘅外國人都會咁叫，「少用『外國人』稱呼外國人咁突兀」，亦都唔覺得叫人「鬼佬」會分化中國人同外國人。佢又話Haden當時都冇向管理層投訴。
呢單案今日都會繼續審理。
|
https://www.mrmiles.hk/bea-jcb/
|
最強日本簽賬優惠！訂機票、酒店、海外簽賬 賺高達HK$1700現金回贈！
嘩！不得了！東亞銀行JCB白金卡推出全新優惠，只要喺推廣期內用東亞銀行JCB白金卡累積簽賬滿指定金額，即可以賺高達HK$1700 現金回贈！訂機票、酒店、海外簽賬全部都係合資格簽賬！如果係返鄉下去日本嘅話，記得張東亞銀行JCB白金卡跟返身，呢張卡仲可以無限次喺日本使用機場貴賓休息室，喺當地亦都可以享有購物優惠，包括香港人去開嘅BIC CAMERA、松本清都有做優惠㗎！返到香港仲可以做埋6個月免息免手續費分期，唔洗一次過找曬D卡數添！真正係返鄉下旅行嘅必備神卡啊！呢家申請仲有限時迎新HK$2,000現金回贈，加埋10月限定優惠HK$1,700現金回贈，最高可以賺盡總共HK$3,700現金回贈！！！
(限時迎新) 即日起至2022年12月31日，發卡日起3個月內所作的合資格簽賬都可享額外2%現金回贈，最高回贈金額為HK$1,500！
單一本地及海外簽賬滿HK$400，累積簽賬滿指定金額，即可獲額外高達HK$900現金回贈！
單一本地及海外簽賬滿HK$400，累積簽賬滿HK$60,000，即可獲額外HK$300現金回贈！
加總以上，限時迎新HK$2,000回贈＋10月限定優惠HK$1,700現金回贈，賺盡就可以獲得總共HK$3,700現金回贈！！！HK$1,700現金回贈都適用於現有客戶！
攞埋張卡去日本簽賬，可以歎埋當地嘅lounge之餘，又喺日本享有多個購物優惠，包括香港人去開嘅BIC CAMERA、松本清等都有做緊呢張卡嘅優惠。去完旅行之後唔洗即刻找數之餘，仲有咁多日本優惠，所以呢張卡簡直係返鄉下去日本旅行嘅必備神卡啊！
東亞銀行JCB白金卡簽賬日常做到幾多回贈？
答：東亞銀行JCB白金卡日常簽賬每累積HK$250合資格簽賬，可獲HK$1現金回贈，即0.4%回贈。
東亞銀行JCB白金卡可唔可以入到lounge？
答：憑卡可以無限次喺日本或夏威夷使用機場貴賓休息室，或者每年最多兩次免費使用LoungeKey機場貴賓休息室。
迎新獎賞只適用於遞交申請日及批核之前6個月內並無持有任何東亞銀行JCB白金卡、其他東亞銀行信用卡主卡（不包括東亞銀行公司卡及所有聯營卡和附屬卡）之客戶。
合資格交易並不包括附屬卡簽賬、「好用錢」供款金額、「好用錢」及現金透支手續費、行政費及利息、八達通自動增值服務、轉賬金額、購買及/ 或充值儲值卡或電子錢包、賭場交易、外幣兌換、財務費用、取消交易、逾期手續費、信用卡年費、網上/自動櫃員機繳款、稅務繳費及東亞銀行 有限公司(「本行」)不時釐定之任何其他交易。
持卡人於每期結單內憑東亞銀行信用卡每累積HK$250合資格簽賬，可獲HK$1現金回贈。現金回贈將於下一期結單存入有關主卡賬戶。所獲現金回贈將調低至港元整數計算。
以下簽賬將不獲現金回贈:現金透支、月結單分期供款、「好用錢」金額、結餘轉賬金額、透過電子網絡銀行服 務包括互聯網、電話、自動櫃員機及流動電話渠道進行之指定網上繳款(包括但不限於銀行及信用卡服務、信貸 財務、證券、稅務、教育及保險)、轉賬金額、購買及/或充值儲值卡或電子錢包、賭場籌碼、財務費用、過期罰 款、年費、投機買賣及本行不時決定及通知持卡人的費用及收費。若持卡人之東亞銀行信用卡賬戶結餘超出原定 的信貸限額，則本行保留最終權利決定是否就持卡人之任何簽賬金額給予現金回贈。
由2018年5月1日起，政府部門及八達通自動增值服務之信用卡簽賬交易所獲發獎分於每曆月最多可獲HK$40現金回贈。簽賬交易類別將完全由本行酌情決定及根據Visa國際組織/Mastercard Asia/Pacific (Hong Kong) Limited/JCB International Co., Ltd./銀聯國際之商戶編號釐定。
« Citi VISA信用卡去K11消費，賺高達4,800 K Dollar！
|
https://www.greenhopehk.org/blank/huan-bao-ji-jin-hai-an-qing-jie-ti-yan-shi-jiao-yu-ji-hua-da-bu-sha-lan-hai-tan-1
|
呢三個月係「環保基金 海岸清潔體驗式教育計劃」。我哋綠色希望會帶大家去到大埔同荃灣嘅唔同沙灘進行清潔並親身了解下香港嘅海廢問題，今次第二彈既活動係去荃灣雙仙灣。有興趣嘅朋友快啲報名啦！
喺呢三個月我哋綠色希望會聯同環保基金（ECF）同環境運動委員會合辦四場海岸清潔活動，帶大家去到大埔同荃灣唔同沙灘進行清潔並親身了解下香港嘅海廢問題。11月12日我哋進行咗第一次活動，我哋同廿幾個義工喺大埔沙欄呢個咁長嘅海灘，一路chill住聽海浪聲一路執垃圾，個半鐘都唔洗就清理咗56.5公斤嘅海岸垃圾。
(1) 請各位義工自備裝備（包括勞工手套、垃圾夾），當日我哋都會有少量提供。
(2) 請各位注意以下事項以減低活動風險。
(3) 我們會於當日集合時間三小時前視乎天氣決定活動是否繼續進行，大家可以留意活動群組 （將於活動前三日發出群組邀請）當日公布。
(4) 今次活動為環保基金活動，本會已為各參加者購買活動保險，報名時需要各參加者的姓名及身份證首英文字母及3個數字以作登記及發放車費補貼之用。
多謝支持山野清潔 ! 請準時到集合點，到時見。
|
https://holiday.presslogic.com/article/298176/%E6%8A%96%E9%9F%B3-%E7%B6%B2%E7%B4%85-%E5%B0%8F%E6%9E%97%E5%BF%83%E5%A6%82-%E5%A4%8F%E7%B4%AB%E5%BE%AE-%E9%9B%B6%E6%BF%BE%E9%8F%A1
|
抖音上有唔少網紅佢哋雖然係素人，但憑住開filter下嘅美貌成功吸納大量fans。近日有「小林心如」之稱嘅網紅夏紫微開直播帶貨，不過唔知係咪唔記得開濾鏡，真樣曝光嚇親網友！
近年抖音有一位網紅「夏紫微」，佢妝容打扮都十足十《還珠格格》入面嘅林心如咁，所以佢又有「小林心如」之稱。網紅夏紫微更模仿林心如喺《還珠格格》入面流淚等等嘅經典場面，憑住神還原《還珠格格》「紫薇」一角成功走紅。
最近佢首次「直播帶貨」，由於以往佢都係同其他人連線、重演《還珠格格》經典場面居多，初次帶貨都成功吸引大量觀眾收睇，高峰期更高達5千幾人。
不過唔知係咪唔記得開濾鏡，夏紫微喺直播帶貨嘅畫面中同以往抖音片入面有好大嘅差距！臉型唔再係之前嘅瓜子臉，而且妝容極濃，眼眶因為濃重嘅眼影顯得黑眼圈深重，眼睛無神。
雖然收睇直播嘅fans好多，但唔少人都被夏紫微零濾鏡真面目嚇親，更紛紛直言：「開美貌呀，不開容易掉粉」，指佢唔開filter，會搞到fans都無晒。
微博有網友將佢呢場直播cap圖，直言佢帶貨成績差，推薦商品銷量不佳。網紅夏紫微後來有解釋，直播當日嘅妝容其實係化妝師幫佢化嘅。
其實夏紫微之前除咗會著古裝之外，更試過以時裝造型現身，明顯開咗filter嘅情況下佢都有幾分似林心如。雖然坐擁過百萬fans，不過因為被官方批評，佢唔再用「小林心如」嘅名字，而係改以「夏紫微」繼續做抖音網紅。
|
https://www.baby-kingdom.com/forum.php?mod=viewthread&tid=23581464
|
尋晚發生左d事，好想搵個地方抒發下。
上年7月經歷9wk胎停，藥流唔清再藥流再吸宮，中醫調理左5個月再試，係佢本身出世臨近既日子，我再1次bingo. 呢次經歷都用左d 時間去克服，作為有信仰既我，可能係上天既考驗想我更堅強，呢次經歷後都會起forum 分享，安慰番同路人，呢個可能係上天比我其中既使命，呢一年好似真係乜野唔好既都試過。
今次再懷孕其實內心都好怯，一check 到開始流啡，好不容易挨過一個月無事。 再挨過度頸皮，t21過關，真係thanks god.點知胎盤低再出血，再一次奇蹟挨過。我以為去到中期可以入直路。中間不斷祈禱，希望天主帶領一路守護住我地。
後來照結構雖然話pass,但發現bb 腿細左二星期醫生都開左轉介信比我去醫院。之後再照又發現到d 小問題，無諗過抽羊水，因為無論點我都係唔會唔要佢，所以都係唯有keep check 住。
到呢星期胎動突然少左好多，尋日好唔安心去私家照明明都仲有心跳，但見佢趴起度。同時又照到多左bb 結構上既問題包括心臟大左，醫生都有講過最壞既情況，可能係有先天問題，又或者有一日挨唔住又或者出黎奇蹟無事。果刻我都比唔到反應，決心工都辭埋想疊埋心水安胎。
我說服自己我地係有緣份先至可以去到廿幾週，胎動既感覺真係好奇妙，我呢星期都好掛住佢。
到尋日其實我都仲係好不安，因為我叫極佢都無反應，我呢個星期都訓得好差，無乜心機。我起度諗其實佢尋日趴起度係咪好唔舒服，結果夜晚去左醫院再一次經歷失去左心跳。
我果下個腦一片空白係發呆喊唔出，我明白佢係唔健康既bb 個天帶走佢未必係一壞事，佢而家無痛苦上左天家，我理性上可以消化到，仲安慰自己佢上到天家有姐姐或哥哥陪佢。
我成晚都訓唔到，幻想好多唔同既畫面就忍唔住流淚。呢刻我仲未消化到上天既旨意，但我明白緣份到既係留唔住，就算你點擔心點mon 住都係留唔住。
想問咁你有無check 係咩原因？
我希望能給你一個擁抱，雖然我唔能夠做到啲咩安慰您，希望小天使準備好會再返嚟搵你，加油，希望有一天會聽到你嘅好消息！
我明白宜種心情，我唔識點安慰你。咁大週數先無左，一定一定好傷心好難過，加油呀，會過去的，盡情喊哂出啦，喊完重新出發。
我曾經有2次7週心跳停左，仲有1次就化學左。今次再懷孕，每日擔驚受怕，每日都驚無左心跳，日日聽心跳。直到BB出世，雖然早產左2個月，宜加BB仲留院觀察中。大家一齊加油啦。
唔知點安慰你，希望能好好休養身體，身體健康最重要。
再難過的日子都會過。雨後會有彩虹的。加油！
頭先落左去搵神父個心舒服番。
本身參透唔到點解失去一次又再一次， 諗緊係咪自己信德唔夠。神父話天主係愛我地唔會懲罰我地。好多野無人知道，痛苦為人生係一種磨練，當中有天主既奧秘，可能有一日會慢慢參透到或者用得著，好似耶穌被釘起十字架，之後都會復活一樣。
神父講得啱，我地係無失去到兩個小朋友，佢地係天家其實係恩寵，昇華到另一個層次，起果度佢地個個都係健康無疾病，開開心心，雖然經歷唔到佢地既成長，但我地將來起天家都會重聚，妹妹上到天家有佢姐姐/哥哥既陪伴同照顧，咁樣諗其實個心係舒服咗。
神父話失敗過兩次唔好諗以後唔會再有，我哋要保持開放嘅心順其自然，可能有一日天主會賞賜番一個健康嘅小朋友俾我哋，不過最重要係養好個身體。
我明白失去嘅感覺，因為我都剛剛失去，16wk 嘅仔仔！
我入急症未上病房已經穿水自然排出，只係短短一小時！
失去好難受，但我同自己講，我一定要養好身體，快啲接返bb 返黎！
|
https://www.moneydj.com/kmdj/news/newsviewer.aspx?a=fd75ab2f-f8b0-44bf-9ac3-d8109d139f71
|
6.交易相對人與公司之關係(本公司轉投資持股達XX%之被投資公司)，並說明選定收購、受讓他公司股份之對象為關係企業或關係人之原因及是否不影響股東權益:21st Fintech為廿一世紀數位科技(股)公司轉投資持股達90%以上公司，係屬集團內投資架構調整，故不影響股東權益。
7.併購目的及條件，包括併購理由、對價條件及支付時點:係為整合集團資源，屬集團內投資架構調整。
8.併購後預計產生之效益:本次合併將完成集團組織架構之調整。
9.併購對每股淨值及每股盈餘之影響:透過本次合併案進行集團組織架構調整，對每股淨值及每股盈餘不具負面影響。
10.併購之對價種類及資金來源:本合併案之對價為21st Fintech公司增發之普通股與特別股。
21st Fintech按合併基準日廿一世紀公司股東持有普通股及甲種特別股股份，依2022年10月實際數，預計以每1股廿一世紀公司普通股換發0.98801733股21st Fintech普通股，每1股廿一世紀公司甲種特別股換發0.98801733股21st Fintech可轉換且可贖回之特別股，依法發行21st Fintech新股換發予廿一世紀之股東。
計算依據：考量本案主要目的為集團內投資架構組織重組，而非實際之交易行為，擬以標的公司股權淨值為基礎作為對價，故採用之方法係以資產法進行評價，並取得國富浩華聯合會計師事務所出具之合理性意見書在案。
國富浩華聯合會計師事務所林志隆會計師經考量21st Fintech公司與廿一世紀公司均為集團共同控制下之子公司，係基於集團營運策略進行持股股權調整，此投資交易實質為集團內投資架構調整，係以資產法下之淨資產帳面價值移轉，無涉及股權交易對價不合理之情形。
(1) 21st Fintech公司為廿一世紀數位科技股份有限公司持有90%以上之子公司。
(2) 廿一世紀公司為控股公司。
22.併購完成後之計畫(包含一、繼續經營公司業務之意願及計畫內容。二、是否發生解散、下市(櫃)、重大變更組織、資本、業務計畫、財務及生產、對公司重要人員、資產之安排或運用，或其他任何影響公司股東權益之重大事項):完成集團組織架構之調整。
24.其他與併購相關之重大事項:完成集團組織架構之調整。
31.其他敘明事項(註六):本公司已於民國111年10月6日就本案進行公告及發布重大訊息，後續因本案交易之實際財務數字發生變動，爰針對換股比例及其計算依據及預定完成日程補充公告。
|
https://holiday.presslogic.com/article/254063/tvb-%E9%96%8B%E5%BF%83%E5%A4%A7%E7%B6%9C%E8%97%9D-%E8%A2%81%E5%81%89%E8%B1%AA-%E9%BB%83%E6%99%BA%E9%9B%AF-%E5%90%88%E4%BD%9C-%E8%85%B3%E9%A0%AD%E5%94%94%E5%A5%BD-%E7%84%A1%E5%B7%A5%E4%BD%9C-%E5%BC%B5%E5%AF%B6%E5%85%92-%E8%B1%AA%E5%AE%85-%E4%BE%9B%E6%A8%93
|
袁偉豪嫌黃智雯腳頭唔好 爆兩年無咩收入 網民：咁供得起豪宅？
袁偉豪嫌拍檔黃智雯腳頭唔好 自爆近兩年無咩收入 網民：咁樣供得起豪宅？！
男藝人袁偉豪日前同黃智雯等一班《刑偵日記》演員於TVB節目《開心大綜藝》亮相，接受林盛斌（Bob）及江美儀嘅《Mean Talk》問答環節。被問到最唔想再同劇中邊位藝人合作時，袁偉豪直言係黃智雯（Mandy），佢解釋自從同Mandy合作後，近兩年無嘢做。雖然佢咁講疑似係講笑，但有網民諗起佢早前堅稱自己有供樓言論，都好奇佢點樣供得起豪宅。
日前，袁偉豪同黎諾懿、王浩信、黃智雯、菊梓喬、戴祖儀一班《刑偵日記》演員現身《開心大綜藝》，佢哋即席回答主持江美儀、林盛斌問嘅大膽問題。
袁偉豪自爆近兩年近乎無工作後 ，有網民回想起佢早前透露不甘被指外父送樓事件。有報道指，張寶兒爸爸當年豪送物業畀女兒作嫁妝，而兩人婚後入住6千多萬愛巢，袁偉豪更被封為「千億駙馬」。袁偉豪不滿外界點評，直言：「層樓我唔洗供咩？」。而早前，TVB節目《東張西望》都幫二人計算過，以6千5百多萬嘅樓價嚟講，就算二人首置，慳咗幾百萬印花稅，向銀行貸款5成，每月都要接近供13萬。
|
https://mamidaily.com/article/41611/%E7%9B%B8%E9%80%A2%E6%81%A8%E6%99%9A%E7%B3%BB%E5%88%97-%E8%B2%B7%E5%92%97%E5%85%88%E7%9F%A5%E5%92%81%E5%A5%BD%E7%94%A8%E5%98%8510%E4%BB%B6%E8%82%B2%E5%85%92%E5%A5%BD%E7%89%A9
|
爸爸媽媽喺幼兒路上總會遇到各式各樣嘅煩惱：BB半夜哭喊求安全感、學識爬會周圍去、食嘢整到成身污糟邋遢⋯⋯慶幸喺現今社會有好多偉大嘅發明，為爸爸媽媽提供唔少便利，喺育兒路上得心應手，而家等小編同各位精選10樣非常有用嘅育兒好物！
就算BB幾輕都好，抱得耐都難免會感到手攰，尤其是爸爸媽媽身上已經掛滿BB出門嘅必需品，一架BB車既可以令BB舒舒服服喺入面瞓覺，爸爸媽媽亦可以將重物掛喺BB車上，成身輕鬆晒！
如果只係近近哋出個門，或者要去啲多樓梯／斜路嘅地方，用揹帶揹住BB出街就最適合不過，BB又可以緊貼爸爸媽媽嘅胸膛，更有安全感。
可以直接放喺BB床架上，高度啱啱好可以令爸爸媽媽喺幫BB換片或著衫嗰陣，都唔駛彎腰咁辛苦，加上挺身嘅設計同防水嘅表面，對BB嘅脊骨有良好嘅承托，亦唔怕BB會隨時大小便而整污糟床單。
可以確保BB坐定定進食，而爸爸媽媽亦可以坐喺另一張凳度餵BB食嘢，高度啱啱好唔會令爸爸媽媽覺得攰。
BB容易因為冇安全感而哭喊，當爸爸媽媽分身不睱嘅時候，安撫奶嘴可以畀BB透過吸吮而冷靜落嚟，令BB感到放鬆，容易入睡。
天氣開始凍，而BB夜晚瞓覺又經常踢開張被，爸爸媽媽都會好擔心BB會凍嚫而病，防踢包皮會將BB嘅雙腳都包喺被內，唔怕BB會再踢開被！
BB開始學翻身嘅時候，活動力加強，已經唔可以再將BB放喺梳化上喇！係時候喺地上鋪一張有一定厚度嘅大遊戲墊，畀BB更多活動空間。
當BB學識爬、甚至扶住嘢行，爸爸媽媽都會擔心一個唔留神，BB會隨意去到啲有危險嘅角落，或執嘢放入口，圍橫可以確保BB喺一個安全嘅遊戲範圍內任意活動，爸爸媽媽即唔需要無時無刻擔心BB受傷，BB亦可以隨心玩樂而唔會因為被中途打憂而唔耐煩。
BB食嘢嗰陣會經常整污糟衣物，防水嘅飯兜可以好好接載住BB喺餵食途中跌落嘅食物，唔怕整污糟BB嘅靚靚衫褲，又可以輕易將飯兜清潔乾淨。
|
https://www.loholiday.com/2019/10/15/hiking_routes_top3/
|
前排佬小編一直好想行下山，不過天氣好熱又焗，令我打消左呢個念頭，不過依家秋高氣爽天氣涼涼地，終於唔會痴笠笠，真係好岩一家大細一齊去野餐、郊遊啦。今次推介三個超級簡單嘅行山路線比大家，一齊親親大自然啦！
佬小編最愛嘅行山路徑係龍脊，因為佢算係好容易行，而且沿途風景好靚。原來旅遊書《孤獨星球》曾經都認為龍脊係香港最佳遠行路線之一。行上龍脊，可以見到遠處壯麗嘅海景，藍天碧水真係可以令心情好放鬆，再行上啲，去到打爛埕頂山，仲可以俯瞰石澳、大浪灣、東龍島一帶地區。經過龍脊觀景台，再向下行一千級石階，就會到達大浪灣。如果一早出發，仲可以預留多啲時間係大浪灣沙灘曬下太陽呢！
大潭水塘建於1883-1917年期間，解決左當時香港飲用水不足嘅問題。可以由黃泥涌水塘做為起點，經過陽明山莊之後，就會進入大潭水塘群的範圍。係行山過程之中，會見到大風坳涼亭，再向下行會見到柏架山道，係康柏郊遊徑，再轉入鰂魚涌樹木研習徑，就會見到戶外公共爐灶。原來爐灶係1930年代用黎對付日軍嘅設施，好有歷史意義呢！
城門郊野公園係一個打卡熱點，受到好多網紅、攝影愛好者嘅歡迎。入面有菠蘿壩自然教育徑，呢條路好輕鬆，可以欣賞水塘風景，邊會見到好多馬騮呢！城門郊野公園仲有白千層同賞蝶園，岩晒大家去影相。不過要記住唔好餵馬騮同捉蝴蝶，要好好保護生態環境！
最後，希望大家係營營役役嘅生活環境之中，都可以出戶外吸收下新鮮空氣。
|
https://www.wowliving.hk/blogs/recommend/moftx
|
或者掃下掃下。
次次攪一大輪先企得直部電話睇片。
銀包都好少拎出黎！
咁就低調得黎又唔洗有個指環頂住晒！
我自己通常落街只帶 3 樣野：
八達通，身份證，手機。
基本上已經做到大部份野。
平時返工就帶埋銀包放現金同其他咭。
所以有佢就啱晒我！
「低調支架」嘅好處有：
⭕ 可插常用咭跟住手機，好方便！
⭕ 大部份手機平板都得，超易用！
⭕ 可以套埋手指，唔怕拎到手攰。
⭕ 横放直放都可以！
|
https://carmenlovesbeauty.blogspot.com/2015/09/blog-post_20.html
|
上星期朋友帶左我去灣仔一間好懷舊嘅餐廳食下午茶，呢間餐廳叫金記冰室，淨係聽個名都覺得好old school呀！
入到餐廳見到有個極懷舊嘅月餅盒貼左係牆上面，我覺得幾得意，於是就買左一盒送比屋企人。
一盒月餅有四個，上面印左金記冰室四個大字。
每個月餅都有獨立密封包裝，感覺都幾衛生。
每個月餅唔大又唔太細，份量適中。好容易切開，而且蛋黃顏色好靚，仲流曬油添，見到都流口水！食落蓮蓉未算好滑，但口味唔會太甜，我都幾鍾意，蛋黃好香濃，月餅唔會太黏口，食左半個都唔太「餾」，爸爸都讚低糖好細心，下年中秋再買比佢地食先！
|
https://flyday.hk/tag/%E8%B6%8A%E5%8D%97%E5%B9%B3%E6%A9%9F%E7%A5%A8/
|
國泰越南平機票｜暑假旺季都有平，胡志明市/河內$1,579 起！
國泰航空Cathay Pacific 推出越南航線優惠，來回胡志明市 $1,579 起 (連稅$2,207 起)，來回河內$1,613 起 (連稅$2,262 起)！部份暑假日子出發都有平！雖然價錢無越南航空早前推出嘅暑假優惠咁平，不過航班時間上相對上就比較好，暑假去旅行可以考慮一下！
聽fans講宜家已經可以申請番e-visa！所以越南航空都推出下半年出發優惠呀！6月1日至9月24日出發，來回胡志明市/河內只需$653 (連稅計胡志明市$1,343、河內$1,354)，包埋23KG行李亦可以open jaw不同城市來回，7至8月暑假都有平飛！雖然有fans報料e-visa已無問題，不過都要留意返之後疫情新聞，或者計劃定遲啲出發保險啲！
越南航空終於又有優惠俾大家！出發日期去到12月，來回河內/胡志明市只需$614 起 (連稅計胡志明市$1,304、河內$1,326)！優惠可以open jaw，而且暑假一樣有平！訂定機票遲啲飛去玩喇！
今次Jetstar個新優惠堅係抵！5月31日前出發 (視乎航點)，Jetstar單程飛大阪$88、河內/峴港$108、新加坡/東京$188 起 (來回連稅計峴港$647、河內$686、大阪$716、東京$818、新加坡$920)！今次日本兩個航點都值得入手，大阪直情要搶添！
|
https://hkofficedaily.com/%E8%87%AA%E5%B7%B1%E5%87%BA%E9%8C%AF%E7%B3%A7%E7%95%80%E5%93%A1%E5%B7%A5-%E7%AB%9F%E5%A8%81%E8%84%85%E8%A6%81%E5%A0%B1%E8%AD%A6%E8%99%95%E7%90%86/
|
想分享一件非常非常非常谷氣嘅事。
因為之前間公司啲同事好自私同埋冷漠，而且好多嘢都立立亂，個人覺得唔太適合，結果我做咗4個月就辭職，幸運地係搵到工先走，但係當我返咗新工一個月後，舊公司突然打畀我，原來負責處理出糧嗰位同事忘記stop我個auto pay，即係我離職後一個月，月尾最後一日仍然收到舊公司自動轉賬出糧畀我。
我完全唔知有呢件事發生，當時我喺新公司即刻check online banking，又真係見到舊公司好似平時咁自動轉賬落我戶口，一早講咗佢哋做嘢好混亂㗎啦！
其實咁樣出錯糧，我第一個反應係諗：「會唔會影響到報稅？」再加上我住公屋，你咁樣隨時搞到資產審查時超出上限，到時一個唔覺意跳咗bar，可能要交倍半租金，諗起都覺得麻煩同埋困擾，ok，算！唔錯都錯咗，唯有問佢哋拎返個公司戶口號碼，但求快快脆脆即刻online過返畀舊公司，唔想再同佢哋有任何瓜葛。
點估到舊公司自己做錯嘢在先，竟然要求我拎現金返去畀佢哋，其實online過數即刻就搞掂啦，點解錯不在我，佢哋要有咁嘅要求？
我話要返工冇可能拎到cash過去，而家間公司喺觀塘，舊公司喺灣仔，就算放工都唔會過去，何況佢哋係命令我喺office hour返去畀錢，食屎啦！即係我要請半日假？
我已經打咗去勞工處問，職員話呢件事唔關勞工法例問題，最好我同舊公司自己傾返，如果舊公司要追討，亦唔應該搵勞工處，正確做法係循小額錢債追討，假設我拎cash上去又怕舊公司收完唔認數，我可以自行草擬一張收據，上舊公司交低錢嘅時候叫對方簽名或者吸返公司印作實。
其實我唔想知舊公司要用咩途徑追我，因為我喺呢件事上面冇錯，要我online過數甚至蝕郵票錢寄支票都冇問題，問題係佢哋冇stop我份糧嘅自動轉賬，點解我要請假去還人工？即使我而家失業，我都唔會特登搭車去灣仔畀錢佢哋。
我覺得香港呢個地方對打工仔嘅支援真係好少，既然勞工處冇明文規定我要點樣退返份糧畀舊公司，我決定直接寄返支票過去，收就收，唔收就算，之後有咩事我都有支票嘅copy，我冇做錯，亦唔會因為佢哋聲大夾惡而就範。
出錯糧畀已離職員工，再勒令我要第二日office hour拎返上去，否則會報警，咁無賴嘅公司你見過未？
|
https://flyday.hk/tag/%E7%BE%8E%E5%9C%8B%E9%81%8B%E9%80%9A/
|
American Express Travel Online 是美國運通會員用於預訂機票、酒店及租車嘅一站式平台，可以美國運通積分、美國運通卡或以兩者合併付款交易，積分亦可用作繳交稅項及手續費，並毋須繳付任何額外費用！宜家會員仲可以兌換率150美國運通積分 = HK$1預訂旅遊服務，即睇有咩資格同詳情啦！
美國運通AE白金卡｜豪華酒店及度假村計劃 Fine Hotels & Resorts (FHR)！享有雙人早餐、免費升級、US $100 credit等福利！
AE 白金卡除咗本身迎新+簽賬回贈、送酒店會籍、旅遊保險、無限次入全球機場貴賓室等功能外，仲有呢個 Fine Hotels & Resorts (FHR) (豪華酒店及度假村計劃)！用FHR經AMEX訂世界各國共96個豪華/品牌酒店，可以享有雙人早餐、免費升級、US$100 credit等福利，而且可以用到會藉福利同埋有SNP！無論係香港或外國，分分鐘平過官網訂staycation。
全新推出海外簽賬優惠，簽$4,000就有額外25,000積分，每張卡最多兩次！
AE Explorer 新推出外幣簽賬優惠！登入AE App登記優惠，即日起至12月31日$4,000就有額外25,000積分，每張卡最多兩次！就快去旅行嘅你，記得登記啊！Shopping 嘅同時又可以享受額外積分！
近排美國運通 AE 真係好多優惠，申請定一張旁身第時去旅行就岩哂啦！相信唔少玩開酒店既都會留意Marriott，平時由AE每轉9,000美國運通積分可獲得1,000萬豪積分！
年年apple都有新野出！如果打算買iPhone、MacBook，就要睇睇美國運通AE以下嘅「無憂消費主義」購物保障，包括延長相關電器保養服務保養期一年、45日購物保障、退貨保證同價格保障等4大功能。要知道Apple Care一年都千幾蚊，多一年保養起碼安心啲。經我地Flyday獨家申請開戶不定期仲有獨家禮遇，賺埋迎新一舉兩得！
美國運通白金信用卡加碼offer延長！只要喺1月31日或之前，新客戶經Flyday申請美國運通白金信用卡可享迎新高達HK$2,960 + 簽賬HK$1,750 + 獨家HK$300 SOGO現金券，計埋合共高達HK$5,010！呢張卡平時日常消費都好有用！去指定餐廳晚膳堂食低至半價，逢星期五百老匯院線睇戲買一送一，全年指定超級超市、便利店、油站簽HK$1就有6美國運積分添！
美國運通白金卡 (細頭) The Platinum Card®最出名就係超正既機場貴賓室福利，最多可以帶兩位同行人士一齊使用。宜家新客戶網上成功申請美國運通白金卡，只要俾一個年費，總計拎到600,000 美國運通積分＋HK$9,300 簽賬回贈 = 迎新及簽賬回贈高達HK$12,800！完全抵銷哂成張卡年費金額！想知更多迎新及簽賬詳情就再睇內文啦！
|
https://www.footballweekly.hk/culture/%E8%8B%B1%E8%B6%85fantasy-free-hit%E4%BA%BA%E9%81%B8-%E6%9C%89%E5%92%A9%E5%BF%85%E5%85%A5%E7%90%83%E5%93%A1%EF%BC%9F/
|
英超Fantasy – Free hit人選 有咩必入球員？
GW27無咗利物浦阿仙奴同車路士3隊波，相信好多領隊都唔夠11個人開波，但係揸住利固然唔想放，揸住阿嘅又好雞肋，因為阿有Double Game Week 29， 而GW30嘅大blank game week又難得有波踢。所以free hit其實完美，一方面可以入唯一double game week嘅般尼而又唔使諗方法踢走佢哋，第二方面你哋3個利、2至3個阿，又會喺GW28歸你隊，食埋之後嘅賽程。
咁free hit有咩必入嘅球員？我咁睇，必入就得一個架姐，嗰個係全game最平嘅球員，3.7m嘅森美卡斯，擺sub 3壓cost一流。至於其他有波踢嘅球員，喺幾場強弱對碰嘅賽事當中，都不乏好好嘅選擇。
修咸頓 VS 諾域治：
修咸頓主場對諾域治，循例都要推薦一下修咸頓嘅球員。左閘佩拉特中咗肺炎，如果一周內康復唔切，獲加彼德斯同利夫拿文圖就會係正選嘅左右閘。個人覺得獲加彼德斯嘅踢法更有侵略性，所以推介佢，唔夠錢嘅入利夫拿文圖都可以。中前場當然都係推返死球專家禾特普斯同後生前鋒布查啦，後者5.4m仲可以壓cost。
列斯聯 VS 熱刺：
熱刺海鮮波，輸咗俾修咸頓同狼隊，但偏偏就贏咗曼城。黎緊對住有前冇後， 全場壓迫嘅列斯聯，有機會繼續上演入球show。前場都係靠哈利卡尼同老孫， 睇下第3個前場究竟係6.4m嘅盧卡斯莫拉定係6m嘅「Kulu仔」古路施夫斯基，可能係「筆值」之選。
水晶宮 VS 般尼：
般尼唯一一隊double game week，如果用free hit更不願都要入返一兩個旁下身。龍門Pope上個double gameweek 零封阿仙奴同屈福特，攞咗19分。而前鋒韋格賀斯都適應得唔錯，已經有入波有助攻，呢兩位可能係今周部分人嘅captain之選。如果睇高水晶宮嘅，都可以諗下干拿加歷查或者韋費特沙夏， 佢兩個正選嘅機會大啲。
曼聯 VS 屈福特：
曼聯真係唔敢推介後衛，但係中前場個質素就喺度嘅。屈福特雖然防守穩固咗少少，但係對住近排fit爆嘅般奴費南迪斯同查頓辛祖，失波都真係預咗。唯一就要睇好多non free-hitter有嘅丹尼斯可唔可以爆到曼聯clean sheet啦。呢場睇黎係其中一個FH同 non FH嘅第一個戰場。
愛華頓 VS 曼城：
而第二個戰場就會喺呢場愛華頓對曼城。相信冇free hit嘅大部分都最多有簡些路，或「+/-」一個曼城中場，而free hit嘅可以執到3個曼城球員，如果曼城能夠大炒愛華頓，相信會有利FH嘅朋友。曼城基亞利殊同加比爾捷西斯都有微傷下，如果唔冒險，應該前面3個就會出返史達寧、科頓同馬列斯，而迪布尼同施華就會喺中間造波。最緊要佢哋聯賽都真係唔可以鬆懈，因為利物浦都追到好貼，而歐聯贏完5球又可以出副選。所以FH嘅可以諗入2個曼城中前場抗衡一下。
|
https://hk.news.yahoo.com/%E9%9B%BB%E5%BD%B1lol%EF%B8%B3%E3%80%8A%E9%9D%92%E8%9C%82%E4%BF%A0%E3%80%8B%E4%B8%89%E5%BA%A6%E7%BF%BB%E6%8B%8D-%E5%A4%96%E5%AA%92%E6%8F%90%E8%AD%B0%E6%90%B5%E4%BC%8D%E5%85%81%E9%BE%8D%E5%81%9A%E6%96%B0%E7%89%88%E5%8A%A0%E8%97%A4-053837460.html
|
翻拍舊片係荷里活大潮流，超級英雄故事？更加吃香添啦！
面世86年嘅《青蜂俠》，由原先嘅廣播劇，再先後被搬上大銀幕，而家有傳將會第三次拍成電影。《青蜂俠》唔係大熱題材，但有唔少香港觀眾都記得60年代嘅電視劇版，因為有李小龍飾演青蜂俠拍檔加藤。而2011年上映嘅版本，由Seth Rogen主演青蜂俠，加藤就由台灣天王周杰倫飾演，同片仲有Cameron Diaz，導演更加係憑《無痛失戀》當時得令嘅Michel Gondry。睇牌面以為贏梗啦，但反應麻麻，全球票房雖然有2億3千萬，但只係成本1倍唔夠，回本都未必得。
不過既然超級英雄IP無幾多，點都有公司想試下搏一搏。上一代《青蜂俠》落畫5年後，派拉蒙已經取得版權，輾轉之下變成由環球影業啟動呢個project，定名為The Green Hornet and Kato，上星期亦都公佈咗由澳洲導演Leigh Whannell執導。Leigh Whannell前作有《隱型客》、《超能復仇》，由佢編劇嘅《恐懼鬥室》前四集更加係得意之作，應該有能力拍出《青蜂俠》應該要有嘅刺激感。
而家仲未有演員名單嘅消息，不過我地梗係最想知新版加藤會由邊位主演，畢竟前2位係李小龍同周杰倫，邊個中選都肯定人氣急升。外媒ScreenRant就列出幾個人選，香港觀眾稍為熟悉嘅包括伍允龍。Philip喺美國長大，7歲開始學蔡李佛，講到英文對白同打得2個條件都符合，聽落又真係幾有機會！另外2位人選仲有同奇洛李維斯合作無間嘅內地武術演員陳虎，甚至係近年發展外國市場嘅新一代打女司徒鈺芸(Juju）。咁咪即係女版《青蜂俠》？好玩得來又幾貼近近年啲荷里活片嘅性別多元風向喎！
電影LOL︳《熊抱青春記》男團分拆出漫畫 下一步係當真男團咁捧挑機BTS？
電影LOL︳索爆邦女郎Ana演瑪莉蓮夢露傳記片 預告曝光 造型似到十足十！
電影LOL︳《小丑》續集兩大驚喜 Lady Gaga做小丑女 劇情片變歌舞片？
|
https://packngo.hk/tag/%E7%B4%90%E7%B4%84/
|
國泰跑分線又再回歸！靚價飛美東！國泰航空特選經濟艙新加坡來回紐約$7166起！
大癲！飛美國平過飛日本！連稅三千蚊搞掂！菲律賓航空來回洛杉磯/三藩市/紐約$2560起！
抵到癲！連稅萬八蚊商務艙飛美加！仲要有高質ANA The room！全日空商務艙亞洲多地來回溫哥華/紐約/洛杉磯$14740起！
大癲！連稅來回紐約四千四！菲律賓航空曼谷來回紐約$2052起！
超平盤回歸！價平但貨量少！國泰航空特選經濟艙新加坡來回紐約$7135起！
大癲價！點解咁平？加拿大航空首爾來回紐約/波士頓$3166起！
美國線大減價！沙地阿拉伯航空馬尼拉來回洛杉磯/華盛頓/紐約$3998起！
歎豪華QSuite+特平國泰跑分線！卡達航空商務艙雅加達來回紐約連稅$22243起！
平過飛LA！超平！海南航空深圳來回紐約$1080起！
平過飛LA！超平！海南航空深圳來回紐約$971起！
驚天具劈價！中華航空來回美國$2390起！
又有平飛盤！全日空來回美國紐約$3086起！
靚價繼續劈！全日空來回紐約$3450起！
平過搭東航！阿提哈德商務紐約四日套票$21015起！
史無前例抵！聯合航空直航來回紐約$3130起！
喪平飛美國！全日空來回紐約$3408起！
平享高質素！全日空激減來回紐約$3258起！
超旱有平盤！全日空來回紐約$3258起！
美國喪劈價！達美航空來回紐約$2980起！
第218期國泰港龍Fanfares速報 – 亞庇東京墨爾本紐約超抵價！
全程日航回港高質素！美國航空來回紐約$3590起！
平過對手一半！華航豪華經濟艙香港來回紐約$9980起！
真優惠！震撼價！ANA香港來回紐約連稅$5580起！
|
https://hkcarchannel.com/2023/10/20231011-mercedesbenzeactros600launch/
|
全球汽車電動化、電氣化已經成為不可逆轉嘅趨勢。市面上除咗私家車有唔少電動車選擇之外，商用車，特別係重型貨車嘅電動車選擇對比之下的確唔算多。
幾繼SCANIA同富豪分別推出25P同FE兩款純電動重型貨車後，作為德國汽車業龍頭嘅平治，繼現有嘅 eActros 300同 eActros 400 電動貨車後，噚日亦都發佈咗全新純電動拖頭－eActros 600。
外型上，eActros 600 嘅屋仔採用稱為 ProCabin 嘅設計，頭幅可以話最吸引眼球。由於電池驅動無需要使用冷卻引擎咁大嘅水箱，所以白色嘅樣辦車就電上車身同色嘅密封式鬼面罩，中間只留有展示身份嘅平治發光廠徽。屋仔下方兩邊嘅上車踏板設計現代，亦同泵把組件融為一體。而泵把部份就有入風口，為電池及煞車系統提供冷卻之餘，配合車底嘅密封鑲板同車轆嘅軨蓋，亦為整體車身提供良好嘅氣流動態，而從而提高貨車續航里程。
外型好唔好睇就各花入各眼，但係電池性能同續航能力就絕對係電動車不能夠忽視嘅數據。eActros 600 採用嘅鐵磷酸鋰 (LFP) 電池，成份上無鎳同鈷，而壽命長達 120 萬公里。除咗較為環保之外，喺耐用性以及功率流方面具有巨大優勢。再配合兆瓦級充電技術，能夠喺30分鐘內將電池電量由20%充電至80%。而電池充滿後，亦可以為 eActros 600 電動拖頭載重 22 公噸貨物之下提供500公里續航里程。喺數字上嚟睇的確超越同級對手，亦都一改以往電動重型商用車續航距離低嘅觀點。據廠方所指，eActros 600 嘅續航里程已經足夠應付歐洲大約 60% 嘅貨運路線航程距離。
廠方將會先製造50部樣板車，供首批訂購客戶測試使用，2024年底就會正式公開發售，並且以 Tesla Semi-Truck 作為競爭對手。根據路透社消息指，eActros 600 嘅售價將會係同級柴油貨車嘅2.5倍。
港澳兩大賽車盛事，你會睇邊個？
|
https://shifiles.hk/posts/7389/%E5%A5%B3%E5%AD%B8%E7%94%9F%E5%A5%BD%E5%BF%83%E5%B9%AB%E9%84%B0%E5%B1%85--%E7%AB%9F%E8%A2%AB%E8%82%A2%E8%A7%A3%E7%83%B9%E5%B1%8D
|
好心同警戒心同樣重要。喺1989年，16歲女學生阿華諗住好心幫鄰居，但竟然死喺對方手上，仲要被肢解、烹屍，真係慘無人道！
話說喺1989年1月30日，喺九龍城一間中學讀中五嘅阿華放學，返去牛頭角上邨第9座嘅屋企途中遇到住喺11座、58歲嘅退休清潔工馬安。依位陌生嘅鄰居當時自稱唔識字，想請阿華上佢屋企，幫手填回鄉證申請書。阿華最初唔肯，但喺馬安苦苦哀求之下，最後應承咗，從此人間蒸發。
當晚半夜，同樣住喺11座嘅警察嚴sir返歸，見到鄰居馬安屋企門口有兩個染上血漬嘅膠桶，起初嚴sir估計可能係動物血，所以無為意，但之後嚴sir喺窗口見到馬安拎住啲膠桶落樓下露天垃圾站，又刻意用其他垃圾遮住，所以對馬安起咗疑心。嚴sir落去一睇，竟然發現有骨頭同肉塊，覺得唔對路所以報警。
警方到場之後，喺馬安屋企廚房發現一具無頭、無四肢、無乳房嘅女屍，又喺垃圾站搵返十幾袋裝住死者個頭、手、腳肉碎同骨頭嘅膠袋，有啲仲要溝埋番茄、薯仔等湯料。馬安被捕之後承認殺害阿華，又話阿華當時上佢屋企之後因為驚所以想走，又拒絕幫手填表，結果嬲嬲地就殺死阿華。馬安辯稱自己無心殺阿華，不過糾纏期間被女方抓面又咬手，佢出於自衛先至捏死阿華。經過審訊，馬安最後謀殺罪成，被判處死刑，到咗1991年改判終身監禁。
原圖取自網絡。
|
https://www.vjgamer.com.hk/articles/2020/04/01/66100/nioh-2
|
期待三年，Team Ninja開發，經光榮特庫摩發行，《仁王》大獲各界好評後全新續作《仁王 2》，不過整個流程，我都係抱住複雜嘅心情去玩。因為事前製作團隊喺某訪問上曾講及「今集會比上集更簡單」，當時我地就已經打定底，免得期望越大，失望趣大。
先講返今次《仁王2》嘅故事背景先，時序定於《仁王》故事更早嘅時代發生，以日本戰國大名領主豐臣秀吉一生（即係光榮最拿手太閤立志傳系列嘅故事骨幹）做成隻遊戲背景。
正式開 Game，打擊感維持到上集高質素水平。視覺效果直頭超水準，水、火、冰等效果材質，或者好輕易被玩家忽略，但係相比好多 AAA 級作品都做得細緻。
人物角色設計超越好多頂級作品，竹中直人呢個選角真係完全無得頂！完全演活左豐臣秀吉嘅一生，我直頭以後一望到「豐臣秀吉」呢四個字，就諗起竹中直人個樣！遊戲界 2020 年最佳男演員，佢絕對榜上有名。
我想大家留意啲火咋！
講完優點就講下缺點啦，製作人宣稱嘅比上集更簡單的確冇講大話，不過情況有少少失控，變成玩家極為強勢，導致遊戲嘅刺激感同難度相比起「魂系遊戲」（即 Dark Souls 類）略為遜色。武器種類加埋上、中、下三段攻擊，睇落變化好似好多，但當你見到地上面嘅狂屍（即係死去玩家嘅AI）來來去去都係某兩款武器為主，你就知道今集邊款武器強勢。
一地都係薙刀、鎖鐮、大太刀……
「守護靈」系統係有加左好多新元素，表面上係對玩家更為「友善」嘅系統，不過就令遊戲難度進一步推至低谷。「猛、迅、幻」三個不同狀態，妖怪化後會有加攻、加速或者遠攻嘅效果，但其實最終目的都只不過係臨死前變身令自己多一條血。
另外新動作妖怪特技 （R2+O），亦唔太需要咩技巧，敵方放大傷害招式時會出現一度「紅氣」，玩家只要見到紅氣時立即用妖怪特技反擊，隻怪就會企定定比你入一 Set。
上集唔夠打嘅時候，玩家可以召喚「稀人（玩家）」或「助人（NPC）」幫手，而今集可召喚人數增加到兩人（最誇張可以見到 5 人同行），王關三打一嘅情況下，好多時房主為免戰死累大家冇得玩落去，都會採用食住花生睇住兩位「稀人」同王打生打死戰術。
不過同朋友連線合力亦有問題存在。單機情況下，就算待命開返隻 Game，都會喺最後一個 神壇 Checkpoint 繼續遊戲；但如果要邀 Friend 一齊連線打，對方就必需處於「未開任務狀態」先有得 Join Game，否則的話，就要利用道具「神籬之木」（保持身上精華）離開任務，先可以同朋友玩。
至於自己本身打緊嘅進度，當然係隨住離開任務而要由頭玩過…..呢個問題上集已經存在，今隻依然無改善，的確係敗筆。
遊戲版圖的確設計到好似「魂系遊戲」格式，可惜版圖上冇特別裝備、道具等等供玩家探索，只係得「木靈」、「魑魅」呢類對遊戲流程冇太大影響嘅收集元素。而遊戲入面超過七成嘅捷徑都係唔會重覆使用，特別係好多時都係開完捷徑行多幾步就有新嘅 Check Point，顯得多餘。
而角色培育方面同傳統魂系遊戲亦有明顯分別，每一點成長點數對角色能力影響非常大，本來唔夠力打 Boss 的話，屈下 LV 升多幾點再打過，就算用返同一種打法，同之前都可以話有天壤之別。
與其話《仁王2》係「魂系遊戲」，歸類於 ARPG 可能更加貼切。劇情令我最失望嘅地方唔單只係犯駁，結尾想畫龍點睛，點知就做多咗變成畫蛇添足。明明手到拿來嘅劇本，最後一章變成有大台式垃圾結局，反高潮到反晒白眼。不過如果你自問對劇情同難度唔太講究，純粹想同朋友玩返隻有質素嘅動作遊戲嘅話，真係要比個機會試下《仁王2》，你絕對可以喺當中拎返滿滿嘅歡樂。
|
https://holiday.presslogic.com/article/45131/cp%E5%80%BC%E5%8B%81%E9%AB%98-%E7%94%A8%E6%9D%90%E9%AB%98%E8%B3%AA-%E5%83%B9%E9%8C%A2%E5%90%88%E7%90%86-%E8%A3%BD%E6%B3%95%E8%AC%9B%E6%B1%82
|
CP值勁高！用材高質～價錢合理～製法講求！
位於元朗嘅Never Too Late Dining有又新menu啦！佢地唔只對用材追求，對食物嘅製法都好講求，希望帶到最好嘅味道比客人。
佢地現任廚師曾經係多間大型餐廳工作，仲係本地廚藝課程畢業，每道菜式都好用心製作，配上高質食材，價錢商宜，獲得唔少食客支持！
先係重頭戲海鮮鍋（$358），小編極力推薦，料多又juicy，底部有好多大件多汁魚塊，同埋大隻蜆肉，頂部仲鋪滿好多鮮味蝦肉蟹鉗，2-3個人食都冇問題呀！
再到炸法式蟹肉餅配忌廉香蒜汁（$98），蟹餅全部用蟹肉整，冇加入薯仔，食落啖啖濃烈蟹肉味，同時蟹餅係法國菜既經典，步驟煩覆，勁考廚師功力，大家一定要試試！
美國prime級西冷配自家製牛骨燒肉汁（$228)，如果跟Set就$258，prime級嘅牛的確唔同D，牛肉味好重，佢地仲以最基本既烹煮方法，香淋鬆軟。而牛骨燒肉汁係以大量牛骨配以蔬菜長時間煮成湯，再將湯煮成汁，絕對係高水準之作！
到紫海膽三文魚籽明太子意粉（$158），Set就$188，特別用上紫海膽，夠甘甜，再配上北海道三文魚籽非常鮮味，明太子帶有少少咸香，完全係清新之選！
飲品方面，十分推介Crystal Blue，係由藍橙糖水、益力多、菠蘿汁、橙汁、梳打水製成。將所有野攪拌一齊飲，酸酸甜甜嘅味道，勁清新開胃呀！
另外Babe Beillni都唔錯，由紅苺汁、蜜桃、梳打水製成。未混合前味道偏甜，混合之後就OK啦！
|
https://flyerlog.info/2017/09/%E5%84%AA%E6%83%A0%E6%83%85%E5%A0%B1-%E6%B8%AF%E8%88%AAflash-sale-%E8%B6%8A%E5%8D%97%E5%8F%B0%E7%81%A3%E6%B3%B0%E5%9C%8B%E5%BF%85%E8%B2%B7%E9%9D%9A%E5%83%B9/
|
隔咗一個星期，又嚟到香港航空Flash Sale嘅星期一！
其餘航點嘅價錢都唔錯，曼谷比之前平多少少，長途飛澳洲嘅價錢都喺入手範圍內㗎！
大家記得留意返，港航部份目的地嘅時間唔太靚仔，胡志明市夜機去凌晨機返，其他航點亦都可能夜去早返，記得要考慮埋！
有興趣嘅各位記得今晚12點準時上官網搶飛啦！
香港航空係傳統航空公司，票價包括機上餐飲娛樂及20公斤寄倉行李 (澳紐及美加航線則2件23公斤)。
訂飛注意事項：香港航空嘅特價機票並唔包括免費嘅揀位服務，只能夠預辦登機手續嘅時候先揀位。
0 個留言於 “[優惠情報] 港航Flash Sale 越南台灣泰國必買靚價”
|
https://flyerlog.info/2018/07/%E5%84%AA%E6%83%A0%E6%83%85%E5%A0%B1-%E9%95%B7%E6%A6%AE%E8%88%AA%E7%A9%BA%E5%8F%B0%E5%8C%97%E5%84%AA%E6%83%A0-10%E6%9C%8811%E6%9C%88%E4%BE%86%E5%9B%9E%E5%8F%B0%E5%8C%97%E9%80%A3%E7%A8%851225/
|
唔需要任何優惠代碼，只要係訂10月4號至11月30號期間出發嘅機票就自動有折啦！
呢個優惠除咗適用於香港飛台北之外，澳門出發飛台北、台中或高雄都可以㗎！
以港台線為例，85折後連稅1225蚊，無任何航班限制之餘仲包足30公斤寄艙行李限額添～睇啱嘅話就可以上長榮官網訂飛啦！
長榮航空係台灣嘅傳統航空公司，票價包括機上餐飲娛樂及30公斤寄艙行李限額。
訂飛注意事項：經濟艙驚喜價嘅機票子艙位係V，無論累積落全日空里程俱樂部、新加坡航空Krisflyer抑或長榮自家嘅無限萬哩遊都無里數儲。
0 個留言於 “[優惠情報] 長榮航空台北優惠 10月11月來回台北連稅1225元起”
|
https://www.meethk.com/117379/
|
抵呀！至臻昇華之旅！享用尊尚四道菜晚市套餐連住宿，入住一晚人均只需$390起！
抵呀！8度海逸酒店(Harbour Plaza 8 Degrees)推出至臻昇華之旅優惠！享用尊尚四道菜晚市套餐，2人入住一晚只需$780起！除番開每人都只係HK$390起咋！真係抵到爛！大家仲可以用優惠價$700+升級去尊貴套房！四道菜晚餐嘅菜式都好吸引！前菜有酥皮焗龍蝦湯+芝士焗蘇格蘭帶子；主菜就有燒春雞/扒肉眼/烤三文魚揀；甜品係藍莓芝士蛋糕！睇見都想食！今次優惠入住日期去到6月30日，有興趣嘅朋友可以提早預訂之後嘅Staycation之旅㗎！
至臻昇華之旅：
入住高級客房一晚！
再加優惠價HK$150就可以升級去豪華客房！
優惠價HK$700就可以升級去酒店套房！
Next story 抵呀！親子Staycation首選！升級入住特色主題房+3小時環島單車遊，一晚連服務費$476起！超有渡假feel！
Previous story 精選Staycation減$100！中環石板街酒店下午茶+早餐+客房升級+3pm退房，一晚連服務費$1,179起！灣景國際晚餐+午餐/自助早午餐，一晚連服務費$919起！
|
https://www.hkcareers-free.com/single-post/%E5%A4%A7%E5%AD%B8%E7%94%9F%E5%85%A5%E6%8A%95%E8%A1%8C%E5%89%8D%E5%8F%B0%E5%BF%85%E7%9F%A5%EF%BC%9A4%E5%80%8B%E5%85%A5%E6%8A%95%E8%A1%8C%E5%89%8D%E5%8F%B0%E5%BF%85%E5%82%99%E7%9A%84%E6%80%A7%E6%A0%BC%E7%89%B9%E8%B3%AA%EF%BC%81
|
大學生入投行前台必知：4個入投行前台必備的性格特質！
近年因為多左投行係線上做面試，同學都多左做Group Interview嘅經驗，係呢啲時候，你就可以觀察到其他對手同自己嘅水平大概係邊。但你有無試過，明明自己嘅Tech knowledge或Market Sense比其他Candidate好，但係對方竟然比你更早拎到靚Offer？🧐諗極都唔明點解？其實好有可能，就係因為其他Candidate係面試期間，展現咗前台所需嘅性格特質，令面試官覺得佢更適合😍！想知大學生入投行前台各部門，需要展現咩性格特質，令你更易被Shortlisted？咁就一定要Save低個Post再睇落去啦！
📍點解知道投行前台需要咩「性格特質」咁重要？
1️⃣Video Interview及性格測試會著重去測試你嘅性格：
同學都知Personality test其實係無標準答案，所以每一個人做嘅時候都係公平嘅，真係睇你性格傾向啱唔啱～但如果你提早知道投行前台要求具備咩性格特質嘅人，然後再對症下藥去答唔同嘅題目，將自己塑造成一個佢理想嘅candidate，你就特別容易過到關啦👍🏼！
2️⃣等你知道點答不同Behavioural Qs或包裝自己嘅故仔：
3️⃣某啲面試更會直接問相關問題：
4️⃣等你判斷自己係咪真係適合加入不同投行前台：知道Front Office需要咩人才，你就可以考慮一下自己性格係咪適合，會唔會做得開心！
📍大學生入IB Front Office必備的4個性格特質！
1️⃣溝通能力：
2️⃣分析技巧：
除左溝通之外，大部分前台嘅工作內容亦都具備分析性質✍🏼，例如Financial Markets/ Company-Specific Analysis等。因為咁，分析能力會係IB好睇重嘅特質，同學起碼要清楚曬所有微觀經濟到宏觀經濟嘅因素。而呢樣嘢亦都解釋到點解IB咁多面試嘅環節都特別複雜同埋好有難度，難住唔少同學，例如要做logical或numerical嘅apt-test🔢、去到assessment centre要做商業個案分析、panel interview嘅時候亦會問好多tech嘅問題、brain-teaser等🧠，其實佢哋就係測試緊你嘅拆題同埋分析能力！
3️⃣自習能力：
4️⃣注重細節：
最後，由於投行前台每日需要應對好多數字/報表，所以好需要同學注重細節，甚至可以話唔可以犯錯！因為投行牽涉嘅銀碼好大，如果一旦你唔小心出錯，其實影響十分之大😱！
HKCareers💡當然希望同學可以早日攞到心儀嘅IB offer，但返工始終係長時間投入，除左人工外，我地亦建議同學認真考慮自己嘅「性格特質」係咪真係適合投行不同部門，要真心鍾意，先可以捱到巨大嘅工作壓力同工時☺️！
|
https://holiday.presslogic.com/article/158361/%E8%B6%85%E5%8F%AF%E6%84%9B-%E6%97%A5%E6%9C%AC%E4%BA%BA%E6%B0%A3-%E5%80%89%E9%BC%A0%E5%8A%A9%E5%85%AD%E6%97%A5%E5%B8%B8-%E6%89%AD%E8%9B%8B%E3%80%80%E4%B8%80%E5%A5%975%E6%AC%BE%E3%80%80%E7%A5%9E%E9%82%84%E5%8E%9F%E8%90%8C%E7%88%86%E5%80%89%E9%BC%A0%E7%94%9F%E6%B4%BB%E5%8C%96%E6%8F%92%E5%9C%96
|
講玩具/扭蛋又點都一定會諗到日本，而嚟緊佢哋又有新扭蛋推出喇！
日本玩具廠商Bandai今次就同人氣插畫家GOTTE合作，推出一系列5款超可愛倉鼠擬人化扭蛋公仔，神還原依隻可愛倉鼠嘅插圖！
依位日本插畫家GOTTE以自家倉鼠「助六」作為模特兒，將倉鼠擬人化，畫出一系列嘅倉鼠生活日常，吸引咗唔少粉絲追蹤。
今次佢哋合作推出嘅依系列5款「倉鼠助六日常」扭蛋。
刷牙係每日必做嘅事！
記唔記得細個嗰時曾經因為玩風筒，吹到眼睛都睜唔開嘅時候呀！
仲有細個幻想自己企上鑽地機上被震到騰空飛起來嘅樣子。
|
https://holiday.presslogic.com/article/64157/%E6%A2%81%E5%AE%B6%E8%BC%9D%E8%87%AA%E5%B0%8E%E8%87%AA%E6%BC%94-%E6%B7%B1%E5%A4%9C%E9%A3%9F%E5%A0%82-%E5%B0%8F%E9%A3%AF%E5%BA%97%E8%80%81%E9%97%86%E5%85%A5%E5%9E%8B%E5%85%A5%E6%A0%BC-%E6%B5%B7%E5%A0%B1%E5%85%AC%E9%96%8B-%E5%BD%AD%E4%BA%8E%E6%99%8F%E9%83%BD%E6%9C%89%E4%BB%BD-
|
梁家輝自導自演《深夜食堂》小飯店老闆入型入格！海報公開～～～～彭于晏都有份！！！
日本版就好受歡迎喇！
今次係梁家輝第一次參與自導自演，而演員包括有彭于晏、鄭欣宜等等！
岩岩係尋日就公佈左個海報設計！睇到都已經覺得好有feel，好期待梁家輝深情嘅演譯！
故事最主要係講一個50歲左右嘅主人翁，係佢自己開嘅飯店入面聽到客人訴說佢地唔同嘅故事。由於店舖係由凌晨12點開始營業，所以命名為《深宵食堂》，佢嘅經營方針係：你想食咩，只要當日有個樣食材我都會整比你食 - 用食物去療癒心靈！
客人入到黎相認相知，去交換生活鎖碎事，品賞美食，有生命嘅交流。相信呢一啲都要好有經驗嘅演員先會可以演活個種味道！
暫時未定正式上映日期，但海報就透露會係2018同大家見面～真係好期待啊！
雖然小編就覺得佢好入型入格，不過唔少網民睇到都話感覺好有殺氣，仲襯機改左圖～你地又點睇！
|
https://www.mslhk.com/success_cases_list/harrison-c6945/
|
由細到大，我係一個好鍾意食肉既運動男。工作忙碌，運動少左，就算食量不變，身體仍然肥左、精神差左！當身邊既人都話我肥左既時候，心情更低落。之後嘗試多啲運動，但進展緩慢，好快就放棄。
我非常幸運選擇左〈米施洛〉作為我既減肥夥伴，因為開始短短幾星期，就開始見效，不到三個月，我就足足減了20磅有多。
除有營養師緊密跟進我減肥既進度，仲有好多種知識課堂可以上，例如學識睇營養標籤，學烹飪健康又美味既食物等。
每次離開〈米施洛〉門口，體重一定比上次輕左，但營養健康知識一定比之前豐富。
我覺得成個計劃最體貼既，係有健康纖房菜提供，對我減肥初期有莫大既幫助，中期理解多左營養知識後，自已就唔再需要倚頼餐包，都識分配每日既份量，成個計劃真係好work！
最難得既係，我身形同飲食習慣既轉變、改變左屋企人同朋友對健康既睇法，尤其係大家總覺得，減肥一定係一項辛苦既任務，不過其實不是咯。我減肥成功既不二法則，就係要與營養師坦誠溝通，食多食少左都要和盤托出，咁營養師先可以按實際情況，調節運動量同飲食量。
最後要多謝，第一個當然係我自己，夠堅持！跟住係營養師，好專業亦好有耐性分析同講解，跟住係〈米施洛〉成個背後既團隊，完全實現到輕鬆減肥又唔影響生活質素，絕對要俾3000個Like！
|
https://readydepart.com/6687/%E5%9C%8B%E6%B3%B0%E5%81%87%E6%9C%9F%E6%96%B0%E4%B8%80%E6%9C%9F%E3%80%90fanfares%E3%80%9110%E6%9C%887%E6%97%A5%E6%97%A9%E4%B8%8A8%E6%99%82%E9%96%8B%E8%B2%B7%EF%BC%81/
|
Home Fanfares 國泰假期新一期10月7日早上8時開買！
國泰假期新一期10月7日早上8時開買！
今次米蘭同洛杉磯好抵搶，去歐洲都係$5000左右，仲平過其他要轉機既航空公司。
Expedia聖誕新年酒店優惠，日、韓、台、歐美酒店低至55折，即日開賣。
Hotels.com日本酒店優惠，低至5折，仲可用優惠碼再9折。
|
https://fminvestment.com/investment-blog-20230114/media-0122
|
想買海外樓？市面上咁多樓盤、代理應該點樣揀？不如睇吓FMI至匯投資真實買家 - 方健儀（Akina）點講啦！
出名小心謹慎嘅方健儀（Akina）同好多投資初哥一樣，一直想買英國樓但都唔知從何入手，直至透過FMI至匯投資，今年成功買入一個心水單位，正式榮升做英國業主喇！
有好嘢當然要同大家開心Share啦！Akina 親身體驗過FMI至匯投資嘅專業服務，由買樓到收租都為佢輕鬆搞掂，所以決定擔任FMI至匯投資嘅星級代言人，同大家分享佢嘅買樓經驗同心得！
FMI至匯投資擁有龐大嘅專業團隊，為客戶提供360°全方位專業服務，由風險評估、按揭、法律顧問、銷售、以至一系列售後服務包括租賃、轉售等都為你辦妥！項目更涵蓋多個地方，包括：英國、日本、新加坡、泰國、馬來西亞、澳洲、加拿大！
想瞭解更多，即刻與我哋聯絡啦！
|
https://www.bpahk.org/%E3%80%8C%E9%96%8B%E5%BF%83%E5%B9%B8%E9%81%8B%E9%87%8C%E3%80%8D%E6%85%B6%E4%B8%83%E4%B8%80-%E6%9E%97%E5%BB%BA%E5%B2%B3-%E8%A9%95%E8%AB%96%E6%96%87%E7%AB%A0/
|
明天就係香港回歸祖國二十周年，回顧過去二十年，香港成功落實「一國兩制」方針，喺前進嘅路上克服種種困難，取得令人矚目嘅成績。
今個星期，「香港回歸祖國二十周年成就展」喺北京國家博物館開幕，展覽以「同心創前路 掌握新機遇」為主題，從一幅幅珍貴圖片、圖表模型同埋多媒體互動內容等可以睇到，香港有今時今日嘅發展成就，係建基於過去幾代人嘅努力拼搏，實在得來不易，要好好珍惜。
回歸二十周年嘅大日子，一定要大眾同樂。嚟緊周末，「開心幸運里」嘉年華將喺中環海濱舉行。我哋特別將會場佈置成六十至八十年代嘅「香港舊街」，加上各式懷舊小食，仲有聽日由黎明、張智霖、陳小春組成嘅「幸運輪唱團」，以及後日由呂珊、葉振棠、尹光、劉雅麗、麥潔文、莫旭秋獻唱嘅「懷舊金曲輪住唱」，連串精采活動盡顯香港傳統文化特色。聽晚，大家更可以喺最佳位置欣賞到慶回歸煙花匯演。
「開心幸運里」活動，係希望可以藉此凝聚社會、團結共融，營造一個滿載香港人集體回憶嘅嘉年華。傳統舊街配上維港兩岸摩天大廈嘅繁榮，香港經典傳統文化加上現代都市魅力，更加凸顯出香港今日嘅繁榮穩定。
我一直都講，香港嘅未來，需要我哋大家一同努力打拼，更要薪火相傳。
相信新一屆政府會團結各界一齊同行，繼續把握機遇搭上中國內地發展嘅快車，聚焦經濟發展，帶領香港再創高峰。
|
https://hkppltravel.com/121055/foods/%E8%A7%80%E5%A1%98%E7%BE%8E%E9%A3%9F-%E8%A7%80%E5%A1%98%E6%96%B0%E9%96%8B%E9%AB%98%E6%A8%93%E5%BA%95%E5%B7%A5%E6%A5%AD%E9%A2%A8%E5%92%96%E5%95%A1%E5%BA%97-%E5%BF%85%E8%A9%A6tiramisu%E7%AA%A9%E5%A4%AB-%E9%BB%91%E6%9D%BE%E9%9C%B2%E5%A4%A7%E5%95%A1%E8%8F%87%E5%AE%89%E6%A0%BC%E6%96%AF%E7%89%9B%E8%82%89%E6%BC%A2%E5%A0%A1-master-room/
|
位於觀塘新開一間落地大玻璃咖啡店，樓底高又有自然光投入餐廳，感覺特別舒適。餐牌提供多款精品咖啡、意粉、輕食，仲有大熱嘅Tiramisu窩夫，咖啡香同朱古力香都好濃郁、黑松露大啡菇安格斯牛肉漢堡都係好多人推介，嫩滑嘅安格斯牛肉配上大啡菇非常juicy。
▲卡邦尼意粉配水波蛋，水波蛋夠曬流心，配上側邊一片片嘅芝士，醬汁超Creamy。
▲安格斯牛肉漢堡，配上番茄醬、芝士和羅勒葉，全部醬汁加埋和牛扒非常夾。
▲黑松露大啡菇安格斯牛肉漢堡，大啡菇非常Juicy，配上嫩滑安格斯牛肉。
▲Tiramisu窩夫，兩大塊外脆內軟窩夫中間同頂都有忌廉，再灑上餐廳嘅House Blend咖啡粉同75% Single Origin朱古力。
|
https://sports.fanpiece.com/hkgirlandtrail/%E8%A1%8C%E5%B1%B1%E7%99%BC%E7%87%92%E5%8F%8B%E5%90%BE%E6%9C%83%E8%A9%B1%E4%BD%A0%E7%9F%A5-%E8%A3%9D%E5%82%99%E7%AF%87-%E5%88%B0%E5%BA%95%E9%BB%9E%E6%8F%80%E9%9E%8B-c1370220.html
|
收到留言想了解下裝備，港女稔左一陣決定由鞋開始講起。
話說上次港女同身邊既行山新手朋友上馬屎洲個小山仔，有兩位無著行山鞋既朋友就係落斜個陣，都整親patpat。但係港女同另外幾位因為著左對行山鞋，行起上黎對無甘吃力。
所以決定由最基本裝備，行山鞋開始講。
呢一款係屬於高筒，特別比長旅途，負重行山或者國外行山，保護性能比較強。
揀行山鞋一般都會視符要行既長度同日子計算。如果一日既，其實跑鞋款既行山鞋都夠。但係要去到兩日一夜，四日三夜就建議用高筒boots。
其實個理論係，越行得耐而且長期負重，對腳就越容易出現水腫。水腫會令行山既時候更辛苦，於是用中筒boots 可以減慢對腳係行緊既時候出現水腫。因為中筒boots比跑鞋覆蓋既位置多，所以由腳眼以上開始綁緊鞋帶，就會間接減慢血液循環，從而減慢水腫速度。令到你可以盡快到campsite。 另一方面，係因為覆蓋整個腳腕，於是減低扭傷既風險。
一般揀鞋有以下條件：
因為行山鞋比起波鞋，底部會更多狗牙。基於磨擦力既原理，會令行山鞋更加咬地，係山路上更加有優勢。
港女由買既第一對行山鞋用既底叫 「Vibram Megagrip 」。傳說中，好多前輩都話佢好咬地。不過港女有好幾個朋友就無特別既愛好，買左一對多狗牙，而吾係Vibram 底既鞋。其實效果都一樣好好。而消委會最近都做左個測試，拎左11對鞋去試。亦都發現，其實Vibram 底既鞋吾係最好，反而係Continental 既底比 Vibram 防滑效果更好。
所以咩底其實都未必係重點，多狗牙更重要。
到最後呢D都係比用家參考，至於大家可以試多幾對，揀一對岩自己既鞋。
有人問過港女，「timeberland」以戶外品牌起家，甘拎佢去行山啦，我屋企有對。
最後都係建議好友，不如你都係著番波鞋啦。
所有同行山有關都要講輕，因為所有既負重，上到山其實都係對身體一個負擔。特別係新手，一對輕既行山鞋都好重要。因為每上一級樓梯，對腳都要用力。如果對鞋太重，你上一級等於人地上三四級既力。等於你要花比其他人多三四倍力先到終點。嗯，甘除非你體能好好，如果吾係人未去到終點，體力已經用曬。
所以著最輕既timeberland 行山絕對會係一項挑戰。各位讀者可以自行考慮，都係睇大家同自己對鞋既配合度。係毅行者入面，有一位高手著拖鞋都贏到冠軍。
港女呢對著左4 年，都未爛，亦都好舒服。
重點，試個陣要著對厚既行山襪去試。如果吾係，用番平日既船襪，就試吾岩。
記得吾止對鞋爭要有一隻手指位，連鞋頭都要有少少鬆位，甘樣落斜個陣就吾會直接撞到D腳指。
香港潮濕多雨，所以防水係好重要。最好揀一對有防水功能既鞋。
但係一般黎講，呢個功能係會玩翻自己。
首先，一般行山發燒友（特別新手），都會留意天氣報告，有機會落雨吾會行山。所以對鞋都比較少濕水既機會。
其次，會落雨上山既，不外乎幾種人。一，要考吾同既章級（主要不同既青少年團體）；二，跑山選手；三，仲意行山仲意到咩天氣都行得既。
於是除左第一種，吾想濕身但係又一定要濕身既青少年。其餘既都係吾怕濕。大家都知道，行山個陣只要落起雨上黎，對鞋係點樣都會入到水，滴水不沾需要褲，襪同鞋既配合，缺一不可。如果Gore-tex入左水仲正，因為佢防水既性質，於是裹面既水入出吾到黎。但係又不停入水，再加上對鞋係有綿質同布質，於是又幫你吸下水甘樣。跟住就每行一步，對鞋都會有水滲番出黎。
所以港女而家買鞋基本上都吾會理有無gore-tex 。
而家好多鋪頭都有disccount ，所以基本上一對跑鞋款式既靚又好著既行山鞋，900 蚊都有一對。港女今日岩岩買左對, 係action panda 買，都係890蚊。都吾錯。
當然豐儉由人，有D前輩可以係油尖旺吾起眼既鋪頭到買到一對好好著既行山鞋。所以港女就會追求下D款啊，色啊甘。
港女最仲意睇牌子，當年 「所羅門」鞋非常多人追。吾少人都會去買番對，稔住樣又靚，料又正。點知港女當年同幾個買左「所羅門」鞋既朋友去行山，佢地基本上每行一步都要好小心，都吾知跌左幾多次。可能真係佢地技術吾好或者個地太濕滑。
消委會最近做既報告就得出一個結論，係最吾防滑既旱地鞋。
其實「所羅門」鞋係歐美沙漠啊個D沙石地行既專家，行香港既山路就大家自行考慮。
不過有一對「所羅門」皇者，係一對十分好既行山鞋，高手之間都有傳過，真身就吾知啦。
以上純屬港女個人意見，除左消委會報告，其他未經科學驗證，只屬於個人經歷。大家可以自行選揀品牌以及產品，都係個句，最緊要岩自己者。
而港女最仲意一個網，可以同大家介紹：
呢一個係一個比較全面去講行山gear 比較既網站。要留意既係，要睇下佢介紹緊咩類型既天氣或者用途作出既比較。
建詩大家決定買之前，做多D搜集資料，睇下用家評價，因為買左一對好既行山鞋都可以著到好耐。
其實，一對行山鞋係多一種對新手行山個陣既保護，對有經驗既人提升技術。所以無講著咩鞋都好，只要可以保護好自己，避免發生意外，先係最重要。
|
https://packngo.hk/18122/
|
疫情前我哋都講過國泰航空有隻PEY筍盤，新加坡飛紐約搭PEY連稅只係九千蚊，以前仲日日有貨，比香港出發平足一半有多！
近日呢隻PEY再度回歸，國泰航空特選經濟艙新加坡來回紐約$7166起(來回連稅$11074起)，價錢加咗小小價都算，仲要貨量通常得新加坡經曼谷飛香港呢條線先有供應，要花啲時間先搵到！
呢個盤都有226積分加22600里數，平均$49/積分都算唔錯。里數夠換返張新加坡來回機票有突！
變相送酒店！泰航商務艙曼谷四日套票$2948起！
早去晚返包行李！來回連稅千六！中華航空來回台北$806起！
19年6月第2星期Fanfares速報！新加坡抵玩呀！
Next story 泰航跟減！時間有得揀！平過阿聯酋！泰國國際航空來回曼谷$790起！
Previous story 歐洲全線大劈價！連稅三千二包行李！中國東方航空來回歐洲$1554起！
|
https://www.baby-kingdom.com/forum.php?mod=viewthread&tid=23728269&page=2&from=space
|
Baby Kingdom - 親子王國 香港 討論區 › 首頁 › 自由講場› 撤辣嘅心態係想？
撤辣嘅心態係想？
地係資源嚟㗎，錢你會唔會嫌多？人口都一路增長，質疑政府啲錢點用？真係好好笑，你交好多錢稅？小市民顧掂自己好過啦，地產商喺啲農地度落曬釘，使鬼同佢出頭, 驚政府唔同佢收？
我都覺得而家人口接近負增長，完全冇理由去投資咁多錢去填海，根本有好多地都未開發、舊區又可以重建去增加供應！最最最最重要，我哋嚴重缺「水」！
你充滿炒家語氣，樓係俾人住，唔俾人炒，循序漸進，升係冇問題，唔係好似以前香港炒樓最盛之時，買家樓都唔使睇，就即轉手炒，完全唔健康。
呢個政府全撤，可能又變返舊時，炒炒炒，令社會不穩，又有另一批人發出控訴。
我贊成要防止境外買家入場，所以不贊成全撤辣。
你覺得全球都升係咩原因？
其實政府幹預自由市場都唔係健康，政府搵個合適嘅時間離場都係正確。
你無讀過經濟學。 地是必須由政府調節價格及供應的。 此乃經濟學的基本法則。
宜家已去到好多銀主盤無人接階段，銀行收返黎嘅銀主盤為咗變現要蝕賣(即係賣價比借出嘅少)，一按(銀行)蝕錢只收返部份(二按、三按．．係一毫子都收吾返)，再落去會影響銀行體系。
以為撤咗層樓就會自動升，其實一手大把盤，係都只會保住一手個價，二手等下啦。
之前辣招下嘅盤係唔係差唔多到期？應該唔會跌更快。我覺得對樓市影響輕微。
|
https://www.leafopenleafopen.com/i0yv91e2/%E4%BA%8C%E5%8D%81%E4%B8%83
|
我有小小意亂情迷咁點一點頭。
Camp草響佢個銀包入面拎出一個安全套。
「雙重保險穩陣啲既。」Camp草一面將安全套帶上一面回答我。
「嗯。」唔知點解我覺得好溫暖。
之後我自動自覺咁訓響張床上面，然後Camp草再爬上黎，變成女下男上既姿勢。
佢慢慢咁擘開我雙腳，然後將小威威個頭對準我既陰道。
其實…你都好正呀。
「威威~你頭先響大門度好有型呀！」真係好鬼死man~試問我點會唔心動呢？
哎呀，一唔小心就講左出黎添。
唔係嘛，咁都過到關？
「都夜啦，不如我地訓先？」我提議。
只係因為…我覺得好對你同Jenny唔住。
而家我終於都得到左梁建威，乜呢個唔係我返黎既目的嗎？
|
https://www.spreadit.today/blog/da-qia-zhi-nan-shui-shua-shi-gong-yi-feng-salon-cafe-duet-cups
|
如果你鍾意體驗唔同特色嘅Cafe，咁就要留意呢個Blog啦！
呢間位於黃埔嘅Duet Cups係髮型屋咖啡室二合一。
除咗有多款特色窩夫、bagel、咖啡同意粉之外，客人仲可以喺到度剪頭髮！
Duet Cups主打型格路線，帶出慢活及休閒寫意嘅氛圍。合併Salon同Cafe去滿足你唔同嘅需要。
而且所有嘅食物都係即叫即整，新鮮製作～雙層雞扒芝心牛蛋漢堡同埋自家製手撕豬闊麵都係人氣菜式黎㗎！
如果你想搵間與眾不同嘅Cafe消磨時間，呢到一定唔會令你失望！
|
https://www.dentalzh.com/cyt/yqs/644.html
|
對於牙齒缺失以及修復係有一些注意事項嘅，下面係患者一般常見嘅問題，我整理咗一下，同大家share下牙齒缺失以及修復嘅問題，同埋大眾認可嘅答案。
1、問题：牙齒缺失可唔可以唔理？
答案：肯定唔可以啦，因為牙齒缺失如果唔修復會對其他健康噶牙齒造成負面影響，例如缺牙嘅鄰牙位置會發生偏移，導致牙齒會越嚟越唔齊，影響美觀同埋咬合功能。
2、問题：牙齒缺失修復噶方式有邊D？
答案：有幾種方式可以選擇，如果覺得種牙太貴可以試一下做活動假牙、或者烤瓷冠或者係全瓷冠。實踐證明，種牙比做全瓷冠好，做全瓷冠比做烤瓷冠好，做烤瓷冠比做活動樹脂假牙好。雖然種牙嘅價錢比較昂貴，但係係一筆值得噶投資，對以後嘅生活都比較有利，可以盡可能避免出現其他嘅牙齒問題。
3、問题：牙齒缺失修復會有咩好處？
答案：牙齒缺失修復之後肯定好處多多啦，起碼唔使再因為一隻缺牙而煩惱，唔使驚大笑嘅時候人哋睇到你嘅缺牙。而且最重要嘅係牙齒健康，修復缺牙，唔會導致鄰牙偏移、傷及鄰牙嘅健康，唔會影響咬合功能，修復缺牙食嘢都特別開心。
4、問题：牙齒缺失修復之後有咩需要注意噶？
答案：缺牙修復之後，佢確實可以行使正常牙齒嘅功能，但係有一點需要特別注意嘅係唔好食太硬嘅食物，因為即使係我哋自己本身嘅牙齒咬到太硬嘅食物都會崩，何妨缺牙修復之後嘅假牙。所以喺飲食方面需要特別注意，避免假牙發生崩裂。缺牙修復之後都要定時檢查牙齒，最好半年或者一年洗一次牙，保證口腔嘅清潔。修復之後嘅牙都會變邋遢嘅，所以平時都要注意口腔衛生，養成早晚都刷牙嘅好習慣。
以上就係「分享俾大家一D牙齒缺失及修復噶問題」嘅具體介紹，如有疑问，可以通过WhatsApp&WeChat+85362124305同我哋嘅專家進行一對一嘅咨詢，提前預約免問診金、免排隊、報銷來回車費同埋打九折優惠。
上一篇：點樣預防牙齒缺失？
下一篇：缺牙修復方式有邊幾種呢？假牙又有幾種呢？
|
https://hkofficedaily.com/%E3%80%8A%E4%B8%80%E5%80%8B%E7%82%BA%E4%BD%A0%E7%94%98%E5%8E%BB%E5%81%9A%E6%8B%9B%E8%B2%A1%E8%B2%93%E7%9A%84%E4%BA%BA-%E3%80%8B%E4%B8%8B-%EF%BC%8D%E6%9C%80%E5%BE%8C%E7%A6%AE%E7%89%A9/
|
因為女友阿爸之前都係做飲食，所以佢哋個圈子有好多人開食肆，茶記、拉麵、日式串燒、酒樓、雞煲邊爐，真係應有盡有，個別幾個世叔伯仲要唔止得一間餐廳，然後佢哋嘅仔女接手又搞多幾間，簡直係飲食世家大綜合。
咁又唔係間間餐廳都要我去做招財貓嘅，佢哋有啲食肆本身都好旺場，不過唔好睇低人傳人嘅宣傳威力，幫完女友阿哥，再幫嗰個Uncle Timmy嘅雞煲搞旺個場，我呢種「超能力」已經喺佢哋個朋友圈響晒朵，冇諗過去食嘢都可以變成一份freelance！
最有趣嘅係，後來遇到一個同我完全相反嘅人，佢係我公司嘅新同事Tiger，唔知佢點解改個咁MK嘅名，其實Tiger份人係幾戇直同埋易相處，不過佢有一樣嘢又真係好猛。
由於Tiger入嚟嘅時候公司好忙，Welcome lunch都只係喺office對面街茶記食，呢間嘢燒味ok，其他食物就可以用「垃圾」去形容，總之你叫一啲要落鑊炒嘅嘢就肯定出事。
Tiger返工第三日，佢提議去另一度食lunch，仲話以前曾經喺附近返工，知道有間嘢鋸扒好好食，點知去到嘅時候發現執咗，跟住Tiger又話唔緊要，前面街有間上樓茶漬飯好食，結果我哋成班同事行到去……
本身都費事睬呢條Tiger仔，但原來佢「掃場」嘅超能力同埋我旺場嘅超能力係不相伯仲，因為一個月之後，office對面街嗰間茶記竟然貼咗張紙出嚟，寫住「光榮結業」！
嗱！首先我覺得好多食店都亂用呢個四字詞，間茶記係冇光榮過，大家只係貪方便而去㗎啫，結業還結業，絕對唔係光榮囉！
痴線㗎！我幫人旺場係行善，雖然後期有收錢，但你搞到人執笠喎，好唔好意思呀！
講到執笠，Tiger嘅超能力遠遠唔夠疫情同埋政府一連串禁晚市措施咁強，近一年半載有幾多食肆結業，我哋香港人應該心中有數，呢個地方真係乜嘢都變晒……連我同女朋友嘅感情都變埋，佢有一期突然冷冷淡淡，唔聽電話，隔日覆msg，去到最後用「性格不合」呢個理由同我分手，我哋拍咗3年拖，而家先嚟話性格不合？
我唔想分手，但係瑩瑩堅持，雖然身份上已經由男朋友降格成為普通朋友，不過我都一樣咁堅持得閒搵下佢，希望保住大家之間嘅熱度，我真係唔想分手呀！
分手分得太突然，問心嗰句，我絕對唔接受「性格不合」呢個理由，但係瑩瑩嘅脾氣其實都好大，而且受軟唔受硬，如果我想追返佢就一定要保持良好關係，默默付出，得閒對佢噓寒問暖，就算約極都唔肯出嚟見面，我仍然會定期寄啲小禮物畀佢。
同瑩瑩分開之後，我冇再去佢阿哥間餐廳坐喇，不過嗰個Uncle Timmy仲間唔中搵我幫忙，又keep住介紹freelance過嚟，雖然我呢壇「兼職」受疫情影響而一落千丈，跌到平均一個月得一次機會去做招財貓，但係冇所謂啦，反正我連女友都冇埋，時間多的是，有job咪去做，冇job咪on99留喺屋企打機囉！
我已經冇心機聽Uncle Timmy鳩up，忽然諗起之前阿瑩叫我去間cafe做招財貓，但係嗰陣夾唔到時間所以不了了之，個老闆又靚仔又好人吖嘛，仲送咖啡豆添，係咪嗰間呀？
我search返WhatsApp舊msg，終於搵到當日阿瑩曾經畀過呢間cafe嘅地址我，再同Uncle Timmy確認下。
阿瑩：「哦，係呀，一時時啦，嗰陣叫你嚟又唔嚟，而家無端端出現。」阿瑩明顯敷衍我，仲好似怪我當日冇嚟呢間cafe做招財貓。
老實講，佢條新仔真係比我優秀好多，目測肯定過6呎，成個韓星咁，仲識沖咖啡添，啲女畀你溝晒啦！
我：「真係放心喎，我冇嘢喎！你唔記得我係招財貓咩？撐場係最後禮物，就睇下我呢個超能力仲work唔work，炒旺個場之後我就走㗎喇。」說時遲那時快，間cafe突然標咗班後生仔入嚟，阿瑩招呼完佢哋坐低之後，又有對情侶入嚟，跟住係兩個OL，cafe開始爆場喇！
對住曾經心愛嘅女人，我又點會講大話呢？一行出門口我就打電話畀同事，諗住約佢聽日嚟阿瑩間cafe幫襯。
我接通咗個電話：
Tiger係一個咩都say yes嘅人，所以佢最終都答應，仲喺星期六當晚準時去到阿瑩間cafe，只不過……我仲喺屋企冇出嚟。
畀我臨時放飛機，聽得出Tiger唔係好開心，但佢最後都有叫嘢食，一場嚟到，唔通行返出cafe咩！
Tiger：「好食！好食！好食！」Good boy！
有陣時我會諗，其實自己根本唔係咩招財貓，呢個唔關超能力嘅事，係關心理學嘅事，有陣時行過一間餐廳冇人，你會驚入到去唔自在，驚有伏，反而見到多人就會有份安全感，所以我未必有炒旺個場嘅能力，或者一切只係假象，人哋見到我坐喺裡面以為係客，咪跟住坐入嚟食囉，一枱又一枱愈嚟愈多客，說穿了純粹羊群效應。
至於Tiger……呢個我解釋唔到，就好似啲人去邊間公司都會執笠裁員，同邊個一齊都會剋住對方，呢啲係邪氣，係黑腳，科學家同顧修全都解釋唔到。
點解當晚我會甩底放Tiger飛機？冇呀，我驚大家嘅磁場干擾，影響Tiger每逢講「好食」都會搞到間餐廳結業嘅天然效應，再過多3個月，我從Uncle Timmy口中得悉，阿瑩男友間cafe做唔住喇，不幸中之大幸係業主肯提早解約……
真係令人傷感嘅結局，聖誕節都捱唔到，呢一水明明好好執㗎嘛，不過唔緊要啦！最緊要係聽到Tiger讚「好食」，仲要足足講咗三次咁多，執咗咪好囉，我份人就最L小器㗎喇，上次撐場係我送畀阿瑩嘅最後禮物！
|
https://hkppltravel.com/78053/uncategorized/finished%E4%BD%90%E6%95%A6cafe%EF%BC%9A%E3%80%90%E7%9C%9F%E9%A6%99%E6%B8%AF%E4%BA%BA%E5%B0%8F%E5%BA%97%EF%BC%81%E8%B6%85%E8%B1%90%E7%9B%9Ball-day-breakfast%EF%BC%81%E3%80%91-studio-caffeine/
|
提起廟街，好多人都會諗起煲仔飯，不過原來仲有一間好高質嘅Cafe。呢間Studio Caffeine主打All day breakfast，佢嘅Monster All day breakfast非常豐盛，有齊煙肉、紐倫堡腸、炒蛋、煙三文魚、黑松露薯蓉、車厘茄、大蘑菇、沙律、焗豆同埋法式麵包，食完包你覺得滿足。另外不得不試嘅仲有佢啲咖啡，事關佢呢到嘅咖啡曾經攞到多個獎項，以當中嘅抹茶鮮奶咖啡為例，口感香滑，拉花仲好似藝術品咁靚，飲之前真係要記得影返張相打卡先。
▲Monster All day breakfast ($115)，真係非常豐盛，當係晚餐食都冇問題。
▲Matcha Latte ($50)，拉花嘅圖案非常之靚，好似藝術品咁，點捨得飲？
▲Baileys Mousse Cake ($54)，Cafe當然唔少得蛋糕，呢間Cafe嘅蛋糕同樣出色。
▲食件cake，飲杯咖啡，真係好文青。
▲呢間Cafe都非常支持而家嘅社會運動嫁！
|
https://besthkcasino.com/6-0%EF%BC%81%E9%98%BF%E4%BB%99%E5%A5%B4%E5%A4%AA%E6%AE%98%E6%9A%B4%EF%BC%8C4%E5%A0%B4%E7%8B%82%E8%BD%9F21%E7%90%83%EF%BC%8C%E8%8B%B1%E8%B6%85%E7%88%AD%E6%A8%99%E4%B8%89%E8%B6%B3%E9%BC%8E%E7%AB%8B/
|
本季嘅英超冠軍爭霸戰，已經形成咗三足鼎立嘅格局，利物浦、曼城同阿仙奴組成咗爭標第一集團，佢哋之間嘅積分差距只有1分，可以講英超爭標已經進入咗白熱化嘅階段，喺第二十七輪嘅聯賽中，率先登場嘅利物浦靠住努涅斯嘅讀秒絕殺，穩住咗領頭羊位置，隨後登場嘅曼城喺曼市打比中，逆轉擊敗咗紅魔曼聯，咬緊咗利物浦，最後登場嘅阿仙奴奔赴客場挑戰排名積分榜倒數第一嘅副班長謝菲聯，雙方巨大嘅實力差距，再加上賽季首回合槍手5-0大勝建立起嘅自信心，都令賽前球迷一邊倒睇好佢哋客場帶走三分嘅前景！比賽開打之後，阿仙奴就開啟咗吊打模式，最終憑住流暢嘅整體進攻，6-0血洗咗謝菲聯隊，最近嘅4場聯賽狂轟21粒入球！
阿尔特塔呢場客場擺出咗4-3-3嘅陣型，拉亚首發登場，為球隊鎮守龍門，本懷特、薩利巴、加布里埃爾同基維爾坐鎮後防，厄德高、若日尼奧同萊斯組成咗三中場，鋒線三叉戟哈佛茨居中，薩卡同馬田內利分列兩側。
隨住主裁判嘅一聲哨響，阿仙奴就反客為主超過謝菲聯嘅門將發起咗潮水一般嘅進攻，第2分鐘薩卡嘅射門就打喺咗橫樑上被彈出，不過槍手嘅球迷並冇等咗太耐，就迎嚟咗第一粒入球，3分鐘之後，萊斯接到馬田內利嘅傳球後殺入阿仙奴禁區，隨後倒三角傳球搵到咗厄德高，後者推射建功，幫助阿仙奴取得咗1-0嘅夢幻開局。
第13分鐘薩卡喺右路單挑防守球員，殺到底線附近後，直接橫掃門前，門前嘅防守球員唔小心，將皮球擋入自家球門，阿仙奴將優勢擴大到咗2球，僅僅過咗2分鐘，入球再次到嚟，馬田內利帶波推進，隨後送出一腳直塞，基維爾倒三角回傳，馬田內利跟上大力轟門，將比分改寫為咗3-0。
第25分鐘馬田內利喺中場完成搶斷之後，第一時間將波傳畀咗前場嘅哈佛茨，後者殺入禁區後，低射打遠角幫助槍手再下一城，比分都嚟到咗4-0，第39分鐘薩卡右路再次製造殺機，倒三角回做搵到咗萊斯，億元先生推射幫助阿仙奴帶住5-0嘅比分，返到咗中場更衣室。
重返賽場後，阿仙奴攻勢唔減，第58分鐘佢哋再次攻破咗副班長嘅球門，若日尼奧策動進攻，哈佛茨右路殺到謝菲聯腹地倒三角傳球，防守端無事可做嘅本懷特抽射建功，將比分進一步擴大到咗6-0。
勝券在握嘅阿仙奴，喺接落嚟嘅時間，都放慢咗自己進攻嘅腳步，開始掌控節奏，而已經輸麻咗嘅謝菲聯，亦冇能夠組織起有威脅嘅進攻，只能眼睜睜睇住槍手完成零封帶走勝利。
隨住阿仙奴主客場雙殺謝菲聯隊，佢哋喺積分榜上咬住咗前兩名嘅利物浦同曼城，英超冠軍爭奪戰依然保持住三強爭霸嘅態勢，究竟邊個能夠笑到最後，等我哋拭目以待！
各大賭場線上荷官真人系統：前所未有嘅真實賭博等你嚟體驗！
阿士東維拉與韋斯咸激戰成和又失兩分 曼聯又成最大贏家？
PP88,PP88香港,PP88娛樂城 PP88 hk、現場直播百家樂、籃球賽馬、麻雀、三公、百家樂、彩票 、輪盤、牛牛、龍虎鬥 、老虎機、打魚機、廿一點、骰寶、棋牌。 百家樂、老虎機、輕鬆提款，值得信賴。
|
https://holiday.presslogic.com/article/302466/diy%E5%B7%A5%E4%BD%9C%E5%9D%8A-%E5%AE%B6%E5%93%81-%E5%9C%9F%E8%80%B3%E5%85%B6%E7%87%88-%E4%BF%84%E7%BE%85%E6%96%AF%E5%88%BA%E7%B9%A1-%E7%89%9B%E4%BB%94%E5%B8%83-%E5%84%AA%E6%83%A0-tapnow
|
家品DIY工作坊優惠指南！每位$238起自製俄羅斯刺繡鏡等 好玩兼實用！
家品DIY工作坊優惠搶購攻略！每位$238起自製霓虹燈油畫/牛仔布單品/俄羅斯刺繡鏡 好玩兼實用！
主打太陽花嘅工作室「02s_c0llection」推出3款套票，方案A每位低至$368即可親手鈎織可愛太陽花/小雛菊，並自選製成匙扣、或花枝、或復古大扣針1件。
方案B每位$680即可自選顏色鈎織木手挽餃子袋 1件，極具文青風格，出街用又得！
方案C每位$729就可DIY獨家設計嘅太陽花咕?1件，喺屋企望住佢心情都靚啲！
Rapture Handmade推出優惠套票，等大家體驗織槍運用，在4小時工作坊內以各色紗線打出你鐘意嘅圖樣，製作一張A2-A3 Size地墊，又靚又實用，套票仲會另送punch needle針具⼀套！方案根據人數而定，價錢分別為：方案A：$825地墊織槍工作坊、方案B：$1600地墊織槍工作坊、方案C：$3080地墊織槍工作坊。
愛畫室Aura Art推出，只需$340即可體驗以冷光線製作嘅迷你霓虹燈，以及自由創作一幅40 x 50cm或30 x 30cm霓虹燈油畫，效果型格，家居即刻變得好chill！
原來打結都可以打出又靚又好用嘅置物籃！文化體驗團「Travelfa旅花」推出套票，低至$399起，即可學習透過重複打結嘅過程，DIY一個美觀又實用嘅阿拉伯繩結置物籃，過程仲唔洗用任何針線工具添~ 咁就可以用籃將小物品吊起來擺放，充分運用空間之餘，又能為家居增添民族氣色！
套票設「方案A：1人 $399」及「方案B：2人同行 $759」，工作坊達2小時，每班最多容納4人，星期一至日都有得開班，詳細時間請進入>>>預訂網址<<<查看及訂位！
押花工藝向來都好優雅~ 主打押花創作嘅Fleur Doux推出多款工作坊及DIY材料包優惠套票，等客人不受地方限制，自選到現場製作小禮品，或在家DIY都得！方案A及B分別為一人及二人工作坊，客人將在2小時課堂內跟導師教導下運用多款花材，自選製作押花時鐘/首飾盒/相架；方案A及方案B分別會送出2件(價值 $240)、和4間押花小禮品(價值 $480)，而方案B更有二人同行減$100優惠！
方案C及D分別為一人及二人工作坊，客人在2小時課堂內根據導師教授下製作押花座枱鏡：方案C及D仲會分別送出2件(價值 $240)，和4件押花小禮品(價值 $480)！而方案D更有二人同行減$100優惠！以上方案嘅小禮品款式包括：浮花筆、髮圈、髮夾、八達通套、杯墊、鏡盒、iPhone case等超豐富！
方案E、F、G則提供DIY材料包畀大家在家自製成品，包括多款組合，如、、、全部已包括所需材料、用具、心意卡，及自選12包花材，同時內附教學，費用亦已包郵寄到順豐自提櫃/順豐站，非常方便！工作坊在星期五、六、日開班，有關預約工作坊，及材料包送貨安排，請即進入以下預訂網址查閱預訂！
Mosaic Art Studio推出優惠套票，讓客人只需以$310即可於工作坊用土耳其進口嘅材料、現場提供嘅切割玻璃和珠子DIY色彩繽紛，又帶異國風情嘅馬賽克燈，過程中仲可享用土耳其茶及甜點感受更完整嘅土耳其體驗！而且現場另有其他款式嘅燈可製作，學生只需於現場補回課程差額就得，全部款式都令環境更有氣氛！
工作坊於逢星期四至五、及星期六至日開班，授課語言有粵語、英語、和普通話，非常多元。另外，經TapNow訂仲會獨家送精美手繪陶瓷碟添！有興趣嘅朋友快啲進入>>>預訂網址<<<訂位喇！
牛仔布係潮流界永恆經典之一，位於深水埗西九龍中心嘅牛布院推出優惠套票，只需$250起即可製作多款以牛仔布及環保牛仔衣物為材料嘅實用物品，如卡片套、手提銀包、漁夫帽等，工作坊以一對一教學為主，導師悉心指導下，零經驗新手都玩得！當中卡片套工作坊係唯一可以2人同行之工作坊。
全部方案已包自選特色布料，包括表布、裏布及加厚物料、亦提供縫紉線等工具使用， 產品尺寸均可自訂，有興趣嘅朋友請即進入以下預訂網址，輕鬆DIY型格牛仔布單品啦！
|
https://handstopmouthstop.com/article/4918/%E3%80%90%E9%BB%83%E5%BA%97%E7%B3%BB%E5%88%97%E3%80%915%E9%96%93%E6%96%B0%E9%AE%AE%E7%83%98%E7%84%99%E5%92%96%E5%95%A1%E8%B1%86%E5%BA%97%E3%80%80%E6%9D%B1%E5%8D%97%E4%BA%9E%E3%80%81%E6%8B%89%E4%B8%81/
|
聽講根據小編非正式統計，朝早飲過靚咖啡嘅人工作效率同心情會喺日內直線上升，你話都市人點可以冇咗咖啡？工作繁忙嘅時候飲杯靚咖啡，其實都係善待自己嘅方法。如果話米係飯好唔好食嘅關鍵，咁豆一定係咖啡好唔好飲嘅關鍵，所以小編誠心推介幾間咖啡豆店，唔使出街就有得嘆靚咖啡！
聽個名就知佢對公義有份執著，原來佢係賣公平貿易嘅咖啡豆，收益有額外10%係會回饋返農民。重點價錢唔係特別貴，仲可以要求轉做咖啡粉！選擇方面就比其他幾間少，只有分中度/高度烘焙坦桑尼亞AA咖啡豆，但粒粒都係農民同店舖用心生產出嚟㗎！
呢間勝在多選擇，平時普及嘅哥倫比亞、肯尼亞、危地馬拉、印尼等等都有齊，而網站上每款咖啡豆都有極詳盡嘅介紹同評分，想點甜法、點酸法又得，Fruity啲定Nutty啲又得。對咖啡有要求嘅，可以自己調配埋口味。
呢間平時有做開咖啡豆網上訂購，除咗超過10個產地咖啡豆，仲有自家混配嘅時令風味。有需要都可以去門市碰下運氣，買佢哋少量現貨咖啡豆同咖啡包，仲有一開門就被人掃哂嘅盒仔凍餅！
連冷門啲嘅洪都拉斯出產嘅豆都有賣～另外，為咗保持咖啡豆品質，堅持人手二次挑豆；同時都係心急人之選，每晚截單後會即刻炒，翌日即刻寄出，保證你哋一定試到最新鮮味道！
單單係埃塞俄比亞出產嘅已經有10款，而且主打嘅咖啡粉同咖啡包屢獲殊榮，鍾意Cold Brew唔好錯過～如果屋企有唔同咖啡工具，可以參考埋佢哋嘅指引揀啱你嘅產品。飲啡飲到口寡寡，記住去門市試埋佢哋個手作養生花茶呀！
飲時飲，咪學汪阿姐用美酒伴咖啡又會興奮些，傷肝呀！
唔係喜茶：邊間台飲唔飲一世後悔？
|
https://www.hkcamping.com/post/frozen
|
最近熱話！香港迪士尼《Frozen魔雪奇緣世界》主題園區，HKCAMP小編都去咗試玩，身為一個campers本身個人唔係Fans，但身邊唔少人係迪士尼Fans，所以都想趁今次同大家分享吓，睇睇全球最大嘅《魔雪奇緣世界》主題園區有咩玩，放假唔去露營都可以同女朋友或屋企人一齊去玩啦。
香港迪士尼最新《Frozen魔雪奇緣世界》主題園區，會係11月20日正式開幕， 暫時係全世界最大嘅主題園區， 絕對係屬於香港迪士尼嘅盛事。好開心今次可以優先試玩，小編入到阿德爾王國第一就見到冰山, 過山車同靚景，亦推介大家留晚啲睇埋夜景，真係好靚。
必玩三大遊戲，首先要講嘅係全球得香港先有嘅過山車《雪嶺滑雪橇》， 刺激嘅同時又可以用另一個角度欣賞阿德爾王國及城堡。另一個遊戲就係《魔雪奇幻之旅》，踏上雪橇船進入皇宮， 開始冒險之旅，最後一個遊戲就係《森林小天地》，可以同Elsa, Anna一齊互動。
阿德爾王國餐廳套餐有$198起， 餐廳設計優雅係另一個必去打卡位！小編當日食咗海鮮餐，味道不錯。 最後唔少得買紀念品， 鍾意Frozen嘅朋友仔一定要行啦。
園區內設有一間餐廳， 裝飾非常優雅！ 小編亦試咗海鮮餐，味道唔錯。
|
https://blog.tutorcircle.hk/2329/%E4%BD%8Fhall-%E5%AE%BF%E5%8F%8B-roommate-%E5%A4%A7%E5%AD%B8%E7%94%9F/
|
主頁 » 小編分享 » 住宿舍90%會遇上既4種世界級rm！你又見過未？
新sem開咗幾個禮拜，有位住宿舍既同學應該都已經住hall住咗三四個星期啦。唔知道瞓係你身邊既Hall Roommate同你又啱唔啱key呢？我就問咗下我既朋友關於佢地既「好」Roommate，佢地就話Roommate有啲習慣好難頂，有啲聽完我都嚇親。唔知道你地又有無遇上過地獄Roommate呢？想住Hall既你，第一次要同一個唔識既人一齊住，有冇諗過會遇到啲點樣既Roommate？！快啲一齊睇下，準備定啲心理準備啦！Tutor Circle 尋補今日講住hall！
首先，有啲rm唔知道係太懶，定生活愛好，特別污糟。衫又唔洗，涼又唔沖，成枱都係鼻涕紙巾既我都見過，一啲都唔講衛生架。記得我曾經聽聞過有個女神係張床底到擺咗舊pizza，唔知係咪係怕擺係pantry會比人偷。最後佢好似無咗依回事，完全無理到塊pizza，然後……成間房都係蟲蟲。雖然唔知道最後佢點執手尾，但係係到奉勸各位住hall既宿生，食物都係唔好放係床底啦~唔講衛生既唔止既，我仲聽過朋友話佢未見過rm刷牙，所以佢rm個口好臭，臭到成間房聞落似爛咗既香蕉，搞到落咗堂都唔想翻佢間房。我記得我當時比咗一個建議比我個位朋友，就係買空氣清新劑。翻到間房狂噴，可能都仲可以救到你既鼻既……
第三，人人都夜訓，唔通人人都想夜訓咩？佢夜訓你都夜訓，咁都唔係大問題。但如果佢好嘈既話，咁就慘啦~想像下，凌晨三點鐘，仲發緊美夢既你，突然聽到…… 「喂，中路中路！你搞咩啊？依家先黎lag機！」你起身望一望佢。佢就一面唔好意思咁講，「sorry啊~ 大聲咗添。」仲有，「啊~ 嘈醒你啊？」係床上既你只有一句可以講：「係啊 唔緊要啦❤」不過，通常極夜訓既rm都會有一個共同既弱點。就係……訓到皇朝八晏。八半堂既又住緊hall既你，記得將個鬧鐘較到有幾大聲得幾大聲。明明已經醒咗，唔比鬧鐘嘈十五分鐘都唔好關鬧鐘，好好咁提醒一下你rm：你今日係要上八半架。
最後，鼻鼾聲依家野，人人都有。不過有啲人既鼻鼾聲就係特別大，真係講話地震級完全無誇張到。不正式調查顯示，有好多住hall既宿生就係因為rm既鼻鼾聲搞到訓唔著，第二日上堂都無嗮精神。但係大鼻鼾聲佢都唔想架。我地作為親切既rm，可以做既事就只有……早啲訓同比佢更早訓著。記得我曾經都有一個rm，鼻鼾聲係比人大幾倍。我都算係幾易醒既人，所以好多時候都rm都會令到我失眠。最後我買咗個耳塞，都勉強訓得著既。不過唔知點解，到最後rm唔係hall到訓既時候，反而有啲掛住佢既鼻鼾聲，可能習慣咗有佢鼻鼾聲既陪伴掛。
Previous Post你又知多少？Ocamp 究竟有咩玩？
擔心孩子學習進度落後？3個網上資源推介！
|
https://holiday.presslogic.com/article/86941/%E9%9D%A2%E7%A9%8D%E9%80%BE8600%E5%91%8E-gu%E5%B0%87%E8%BB%8D%E6%BE%B3%E6%96%B0%E5%BA%97%E7%8E%87%E5%85%88%E7%9D%87-%E9%96%8B%E5%B9%95%E5%84%AA%E6%83%A0%E9%80%90%E4%B8%80%E7%9D%87-%E9%A6%96%E6%AC%A1%E5%BC%95%E5%85%A5%E7%AB%A5%E8%A3%9D-%E9%81%A9%E5%90%88%E5%AC%8C%E5%B0%8F%E5%A5%B3%E7%94%9F-%E7%94%B7%E5%A5%B3%E8%A3%9D-49%E4%B8%80%E4%BB%B6%E8%A1%AB
|
GU將軍澳新店終於喺9月28日開幕！呢間新分店仲會首次引入童裝，開幕期間男女裝、童裝都會有開幕優惠！
開幕期間由9月28日至10月7日都會有唔少服裝設開幕優惠，例如有九分褲原價＄179減至＄79等。
優惠分為將軍澳東港城獨家優惠、開幕優惠（其他分店都有），以及減價商品。
場內分為男裝區、女裝區、童裝區，女裝區內亦有鞋區、內衣區、睡衣區、手袋及配飾區等，區域分明，容易搵到屬於自己區域選購。而新店照舊會有極具人氣嘅「99KNITS」，風格幾適合唔同人之餘，定價都係＄99。
唔少大熱款式都價錢實惠，如易襯衛衣都係＄49（原價＄99），橫間有袋T-Shirt都係＄39，牛仔褲都係＄99（原價＄199）。
而童裝區都幾驚喜，款式唔會好小朋友，仲帶少少文青風，有啲仲同大人款好似。童裝最大嘅size有150cm，幾適合身材嬌小嘅女仔。
童裝區仲會有鞋款，鞋款同部分成人女裝款相近，可以襯埋親子裝。
9月28日開始為期7日嘅開幕優惠會同其餘兩間分店同步進行，以及3間分店都會一齊推出「Hello Kitty」衛衣系列。
9月28日至10月1日開幕期間只需於東港城店購物滿港幣$350及下載GU Hong Kong手機APP，即可參與店內的扭蛋抽獎一次，贏取豐富獎品和優惠，當中包括：
|
https://gaplo.tech/hobby-as-job/
|
興趣可唔可以當飯食？
興趣其實係一種為生命填上色彩嘅活動，點解啲人要用錢去衡量？
睇完呢條片，令阿 Gap 回想起一件事。
有朋友曾經問過阿 Gap 一條好尖酸刻薄嘅問題：
阿 Gap 答：
當你話要「為興趣放棄某啲$$$」嘅時候，相信差唔多九成人都會問你同一條問題「興趣可唔可以當飯食？」；答案因人而異，但做一件自己有興趣嘅事會事半功倍，相信大家都應該有同樣經歷。好可惜，幾年前阿 Gap 仲讀緊書嘅時候，將自己所有時間投資咗落去「補習搵錢」，無將啲時間投資落去自己嘅興趣上面，嗰三年，係生平最黑暗嘅三年。
今日睇到王晶咁樣去用錢衡量成功，的確十分反感，有啲似前幾年阿 Gap 嘅思想。今日阿 Gap 會覺得如果咁後生就已經向錢看咁短視，用錢去衡量成功，今天你可能會覺得比同輩賺多四五千好高興，幾年後或者你會同阿 Gap 一樣好後悔自己曾經的短視。
儘管阿 Gap 極度後悔嗰三年「補習搵錢」；人總要看前看，點都唔會似陳百祥咁樣 FF 話會做到乜乜乜。
送一句格言比大家：
|
https://www.evertake.com.hk/products/shopping-bag-3
|
日本樂天、YAHOO 長期銷售NO.1 。
日本媽媽隨身總有一個。
Shopping買餸必備。
呢個超輕便收納環保袋真係超正。
size仲好適中，太細亦唔會太大。
摺起好細個，就算手袋再細，都一樣可以放得落！
一啲都唔佔位。
而且呢款呢幾款圖案既收納環保袋仲好時尚，用起嚟絕對唔會似去買餸。
|
https://www.hkcareers-free.com/single-post/2022-23-%E5%B9%B4%E5%8A%A0%E6%81%AF%E5%B0%8D%E5%A4%A7%E5%AD%B8%E7%94%9F%E5%A0%B1%E5%B7%A5%E7%9A%843%E5%A4%A7%E5%BD%B1%E9%9F%BF%EF%BC%81
|
呢期同學睇新聞或Market Updates時，都一定會不斷聽到「加息加息加息」，你以為加息只喺對資產同金融市場有影響？你又有無諗過，其實加息對於你▶️準備面試、▶️訂立報工策略、甚至喺▶️決定加入邊個行業都會有直接影響？今日HKCareers💡就想為你：
✅講解吓咩係加息！
✅對你報工有咩影響！
✅加息對大學生去做面試有咩影響？
想知就俾個♥️，快啲睇落去啦！
💡點解要加息？
首先為同學補吓經濟科先！最近加息嘅主要原因有：
💡加息對大學生報工有咩影響？
1️⃣加息對S&T、PBWM、AM及IBD生意有咩影響？
當deposit嘅yield都咁高個陣（隨便一個定期都成4%息率！🤩），就會少左人投資係higher-risk嘅產品（仲要唔一定有回報）。加上市場情緒低迷，新股都唔會選擇係呢段時間上市，所以令到市場對S&T、資產管理、IBD等行業嘅需求就無咁大🤔，投行前台部門嘅生意受影響，自然喺招聘上都會變得謹慎！
▶️結論喺：所以同學仔無論你Profile幾靚，今明兩年都唔可以只報投行！
2️⃣加息對CMB/ Corp Bank嘅發展有好有壞？
▶️結論喺，雖然CMB及Corp Bank嘅業務相對上較穩陣，但都唔喺完全無受影響！
3️⃣報Non- Financial Institutions喺加息週期更穩陣？
▶️結論喺，今年報工請一定要報埋金融以外嘅行業！
💡加息對大學生去做面試有咩影響？ 既然加息對金融機構嘅影響咁深，理所當然喺面試時亦會問到相關問題！如果同學之後會去參加任何投行或銀行嘅面試，都要記得準備好以下問題：
▶️有咩加息相關嘅面試問題你可以預先準備好？
✅加息有咩影響? 同Asset Classes，Commodity同埋Bond market嘅關係喺咩？
✅加息之後應該點樣為客人設計Investment Portfolio？
▶️HKCareers獨家貼士！
例如今年有間大型外資行係佢最近嘅S&T面試中，正正就問左「When is the next fed meeting?」，證明銀行都好重視同學對加息及其影響嘅認識！
如果仲想睇HKCareers💡為你精選更多重要嘅market news，就要記得Follow #HKCareers ✅掌握大學生必知嘅Intern／Grad Job求職資訊，✅及搵工面試最實用嘅貼士☺️！
|
https://holiday.presslogic.com/article/317818/philips-%E6%AF%8D%E8%A6%AA%E7%AF%80-%E6%AF%8D%E8%A6%AA%E7%AF%80%E7%A6%AE%E7%89%A9-%E5%AE%B6%E9%9B%BB
|
就到母親節，係咪煩惱緊送咩好呢？其實送俾媽咪嘅嘢，最緊要係有心意得嚟又夠實際！即係最好每日都用到之餘，又切合到佢嘅真正所需～例如：廚電！
無論媽咪係一直努力增進廚藝嘅新手、已經係廚神嘅家庭主婦，定係返工忙到無停手，收工仲要煮飯無得唞嘅職業女性都好，以下介紹嘅三款廚電及產品都一定啱晒佢！
提案1/ 媽咪搖身變廚神！Philips All-in-One 智能萬用鍋～多種烹飪方式解鎖各項美味菜式 ！
平時母親大人用咁多時間煮到成枱都係餸，目的都係想我哋食餐好，但其實過程中需要好多時間同心機去處理～想幫媽咪分擔下？呢部 Philips All-in-One 智能萬用鍋 HD2151/80 絕對可以成為媽咪好幫手，有預設35款煮食模式，無論煲湯、煲飯、煲粥、燜、燉、煮醬汁，甚至高、低溫慢煮、整牛、雞、魚、豬等等，都完全無問題，會自動調節時間及壓力！中途想加入材料都唔使擔心，因為只需要按下「加入材料」，就可以輕鬆添加，節省大量時間！
慳！30分鐘煮出震攝味蕾好滋味！
簡單方便易上手～廚藝成就解鎖！
氣炸鍋方便之處人人都知，咁Philips Premium XXL健康空氣炸鍋又有咩特別之處呢？氣炸鍋除咗唔使預熱慳時間，又有烤、焗、煮、炸、煎，甚至翻熱多種功能之外，仲可以令媽咪由唔識煮飯變成大廚。因為Philips專利智能烹調模式會自動根據食物種類、大小同重量，設定合適嘅時間同溫度，烹調美食，例如新鮮自製薯條或急凍薯類小食、雞槌或全雞，甚至成條魚都可以，簡單按幾個掣就得，真係幫到媽咪慳返唔少時間同精神呀！
媽咪煮飯除咗注重好味，健康都係重點之一！Philips有獨家脂肪脫離技術，可以去除食物中高達50%嘅多餘油脂，自然食得更健康！
另外，高顏值一定係加分位，媽咪都係女人，面對住珍珠白配上香檳金色，襯到大部份廚房同屋企，點會Say No呀？
提案3/ 今晚食乜餸？NutriU App為你送上無限食物靈感！
要再加以減輕媽咪嘅負擔，「今晚食乜餸？」都係另一個煩惱～Philips Premium XXL 健康空氣炸鍋配合新推出嘅NutriU應用程式，入面有過150款食譜，煎、烤、焗飯、炸等等煮食模式通通都有，教你煮食步驟、用咩模式、有幾多營養價值等，全部有齊。仲可以記低購買清單，輕鬆幫媽咪解決煩惱！
今個母親節，一於入手Avent Philips All-in-One 智能萬用鍋同Philips Premium XXL 健康空氣炸鍋，幫媽咪減輕煮食負擔，俾個驚喜佢啦！
|
https://creatrip.com/zh-HK/news/4030
|
安國附近有邊間cafe好？推薦大家可以去「JIYUGAOKA八丁目」，超多蛋糕口味俾你揀！
小Tips：安國站1號出口出嚟之後見到Olive Young之後轉右直行，大約行2分鐘就會見到JIYUGAOKA八丁目喺右手邊。
JIYUGAOKA八丁目位於三清洞，鄰近安國同景福宮，呢度俾人一種好安靜嘅感覺。
呢度係一間全手工製蛋糕專門店，老闆選用嘅都係頂級材料，蛋糕食落去口感綿密、忌廉一啲都唔膩。
喺附近著完韓服影完相，想搵個地方休息，嚟呢度最好不過！
埋單嘅時候向職員出示優惠券，即可享九折優惠（除咗一整個蛋糕）。
「JIYUGAOKA八丁目」嘅蛋糕全部都係老闆親自製作，而且位於北村韓屋村同三清洞之間，係景福宮行程中一定會經過嘅cafe。
雖然店面唔太大，但係呢到光線充足，俾人一種好舒服嘅感覺。
天氣好嘅話，亦都好推薦大家坐出面，因為只係得2人座位，同朋友坐喺度傾吓偈，望住杯咖啡，一樣好寫意。
呢度有超多蛋糕俾大家揀，每一件都係₩9,000，大家可能會覺得有啲貴，不過因為呢到嘅蛋糕全部都係由老闆用最好嘅材料親自整，所以貴少少都係值得！甚至好多人喺度食完，都會直接買一整個蛋糕（₩42,000）走。
而家就等小編為大家逐一介紹，佢有咩好啦！
呢個牛奶蛋糕小編覺得好加分，一來佢Cream唔會過多，二來佢唔會太甜，就算食得多都唔會覺得好滯！
奇異果果汁好神鮮，飲落去好清爽，而且有時仲會食到啲奇異果果肉，同蛋糕一齊食好夾！
美式咖啡酸味偏少，但同蛋糕一齊食真係好夾。
芝加哥朱古力蛋糕最上層嘅忌廉真係好好味，而且朱古力亦都好夠濃味，兩個夾埋一齊食真係超完美！難怪係呢度嘅招牌！好多人食完都讚不絕口！
如果係芝士控嘅你，都一定要試呢個藍莓芝士蛋糕，芝士味好濃，藍莓好夠爽，兩個一齊食唔會覺得膩，仲有一種食完一啖想食多啖嘅魔力！
另外小編仲見menu上有兩款好神奇嘅飲品，出於好奇心嘅小編就叫埋一份，佢哋分別係香格里拉（샹그리아）同Tinto de Verano（띤또데베라노），提提大家呢兩款都係有加酒。
香格里拉係以葡萄酒做底嘅雞尾酒，亦係西班牙傳統飲品之一，除咗酒精之外，仲加咗多種水果同碳酸水，甜甜哋得嚟又有好清嘅水果香，喺夏天飲特別爽！
Tinto de Verano同樣都係西班牙傳統飲品之一，聽講西班牙人比起飲香格里拉，更鍾意飲Tinto de Verano，喺紅酒加入梳打同檸檬，雖然冇好香嘅水果香，紅酒偏重，但都一樣好好飲。
對於鍾意食芒果刨冰嘅朋友嚟講，一定要嚟呢度試，比起一般刨冰店，呢度用嘅係牛奶冰磚磨成雪花冰，上而淋咗芒果糖漿同新鮮芒果，撈埋一齊食真係好味到唔知點形容！
如果去開安國/景福宮，之後想搵間cafe坐下，小編好推薦大家可以去呢間！因為超多好味甜品等緊你去試！
安國站1號出口出嚟之後，轉右會見到Olive young。
經過Olive Young轉右之後望右邊會見到一條大路，一路沿住直行大約2分鐘。
經過Andersson Bell，隔離黑色建築就係JIYUGAOKA八丁目。
點先可以享有三清洞咖啡廳「JIYUGAOKA八丁目」嘅優惠呢？
以上係三清洞咖啡廳「JIYUGAOKA八丁目」嘅介紹，有任何問題請先詳讀呢篇文章。
|
https://moodle.gcc.edu.hk/mod/forum/discuss.php?d=4733&parent=5418
|
以為只有電子書和電子雜誌比大家睇，原來仲有影音片短，仲比小編搵到上班族救急英語，私心要睇。
電子書類更包括宏恩學科範籌，即係社會學，心理學，商管服務，幼兒教育，基督教嘅書啦！
電子雜誌連 Fortune, Forbes, Times Magazine, Bloomberg Business, The Economist都有！
雖然平台上有好多新書，但由於我哋係試用版，所以入面嘅書/內容並非全文。
按此連結🔗獲取試用資訊！
|
https://football.fanpiece.com/FPLGuy/2018-19-%E7%AC%AC27%E9%80%B1%E9%99%A3%E5%AE%B9%E9%A0%90%E5%91%8A-%E4%BB%8A%E5%AD%A3%E7%AC%AC%E4%B8%80%E5%80%8BBlank-Gameweek-c1341791.html?feature=next
|
今個星期嘅特別之處在於，除咗截止時間比平時早一日，因為星期五都有比賽，仲有就係今季第一個Blank Gameweek。Blank Gameweek嘅意思就係並唔係所有球隊都喺呢週有比賽；而Double Gameweek就係一週雙賽。今週嘅Blank Gameweek就只係得16隊有比賽，而當中白禮頓（Brighton）、車路士（Chelsea）、愛華頓（Everton）同曼城（Man City），所以呢啲球隊嘅球員今週都唔會有任何得分，大家就盡你所能排11名球員出場啦。
另外，啱啱呢個星期先踢完嘅足總盃對第31週嘅影響就大咯，晉級咗足總盃8強嘅球隊喺第31週都唔會有聯賽踢。第31週嘅Blank Gameweek比今週更嚴峻，因為只係得5場比賽進行，共10隊作賽。大家可以睇睇下圖就可以知有邊幾隊有比賽。筆者個人認為第31週就最適合用Free Hit呢個法寶，而筆者亦打算咁做。如果唔用Free Hit，其實都幾難湊得夠11名球員出賽。不過，關於第31週嘅策略就遲啲再詳細講，大家依家最多做到嘅準備都係入定啲啱心水而又第31週有比賽嘅球員。因為到時大部份嘅玩家都係買呢10隊嘅球員，咁一早入定貨就可以避免遲買而捱貴貨，而筆者今週嘅轉會亦有考慮到呢一點。咁依家就睇下筆者今週會點排陣啦。
暫時個陣入面最需要清走嘅球員係愛華頓（Everton）嘅李察利臣（Richarlison）同迪治尼（Digne），所以今個星期就係惆悵緊應該清個中場先定個後衛先。不過，最煩都係要諗搵邊個頂替佢哋。暫時嚟睇，筆者認為可以睇下李斯特城（Leicester）同韋斯咸（West Ham）嘅球員嚟頂替佢兩個。我認為李斯特城嘅彭利拿（Pereira）同韋斯咸嘅賴斯（Rice）會係後衛嘅好選擇；而中場嘅選擇，同返李察利臣咁上下價嘅，就只係得韋斯咸嘅安達臣（Anderson）睇得上眼。由於李斯特城之後嘅賽程非常好，未來9場都唔洗面對Big 6球隊，所以即使會喺今週同水晶宮（Crystal Palace）嘅雲比沙卡（Wan-Bissaka）對沖，都要買李斯特城嘅球員，只不過冇李斯特城嘅中場睇得上眼，所以就入咗彭利拿先。今週李斯特城會主場出擊對水晶宮，因為陣中仲有雲比沙卡，所以希望呢場係互交白卷。彭利拿今季暫時交出2入球6助攻，係李斯特城咁多個後衛當中嘅最佳，其實原因就係有時佢會出任中場，呢樣嘢喺FPL嘅角度出發，係百利而無一害。另外，佢近4場亦交出1個助攻，算係唔錯。
卡迪夫城（Cardiff）今場會主場對聯賽榜排第8位嘅屈福特（Watford）。兩隊嘅近況都差唔多。屈福特近4場錄得1勝2和1負，而卡迪夫城就近4場錄得2勝2負。屈福特喺呢4場入面只係攻入2球，攻力認真麻麻，呢個對卡迪夫城嚟講絕對係好消息。艾法列治近4場作出咗13個撲救，平均每場都作出超過3次嘅撲救。就算卡迪夫城不幸失波，佢都仲有啲撲救分拎到。當然希望卡迪夫城唔好失波啦，同埋今個星期佢哋能夠保持不失嘅機會都大嘅。
今場水晶宮要作客對聯賽榜排名比佢哋高一位嘅李斯特城，李斯特城近4場都未贏過波，只係錄得1和3負。相反，水晶宮嘅近況就唔錯，近4場取得1勝2和1負。李斯特城雖然近排好唔掂，但近4場都入到5球。希望水晶宮今場可以唔失波啦。
今場利物浦（Liverpool）將會作客硬撼曼聯（Manchester Utd）。曼聯喺英超自蘇斯克查上任後都仍然保持不敗，曼聯近4場錄得3勝1和，而利物浦近4場就錄得2勝2和。曼聯攻力唔錯，近4場攻入8球。作為暫時英超失球最少嘅球隊，但好不幸地近4場只係得1場能夠保持不失，仲要失咗5球。阿歷山大阿諾都係上場先復出，後備落場踢咗13分鐘；而羅拔臣就近4場交出2個助攻，表現唔錯，希望佢即使未能助球隊保持清白之身，都可以喺進攻上帶嚟回報。坦白講，我並唔想同時出2個利物浦後衛，但無可奈可，唔夠人用就唯有咁。咁今場就希望利物浦踢好啲，唔好失波啦。
今場狼隊（Wolves）會作客對般尼茅夫（Bournemouth），般尼茅夫近4場錄得2勝2負。而狼隊就近4場不敗，錄得3勝1和，狀態不俗。雖然般尼茅夫近4場入咗6球，但自從威爾遜（Wilson）同布魯克斯（Brooks）呢兩個進攻主力傷咗之後，近2場聯賽都冇波入。所以狼隊呢場要好好把握機會，佢哋絕對係有能力保持不失球嘅。
上面嘅轉會原因都交代咗，所以都唔多講喇。
沙拿近排嘅狀態有少少回落，個都叫做近4場入咗3球，又唔算太差。佢近4場就錄得15射7中同交出5次關鍵傳送。沙拿嘅射門次數係全隊最高，而中目標射門就排喺隊中第二，僅次於文尼（Mane）嘅8次。至於關鍵傳送，佢就係排隊中第四嘅。從數據上睇，沙拿都仍然係一個能夠帶嚟威脅嘅球員，希望佢今場能夠攻破曼聯嘅大門啦。
曼聯今場將會主場對利物浦，普巴近排表現都好掂，近4場交出4入球1助攻，而且仲係每場都有入波或助攻。普巴近4場錄得17射6中兼交出5次關鍵傳送，除咗射門次數係隊中第一外，其餘數據都係隊中第二。不過，今場我有2個利物浦後衛，就唔係太想曼聯球員入波喇。冇辦法，冇人可以揀，如果有得揀，都唔想有咁多球員對沖。
摩天奴近4場交出5個助攻，絕對稱得上係狼隊嘅助攻王。佢近4場交出13次關鍵傳送，係全隊最高，希望佢今場都會交到助攻。
占美利斯近4場交出3入球1助攻，狀態好好。雖然今場嘅對手般尼茅夫近4場只係失咗5球，防守唔算太差，但占美利斯個態咁好，應該都夠入波嘅。另外，值得一提嘅係，佢近4場錄得16射5中，並交出9次關鍵傳送。除咗射門次數係全隊最高之外，其餘嘅數據都係排全隊第二。由此可見，占美利斯係狼隊嘅進攻命脈，所以今週為咗避開雙紅會嘅沙拿同普巴，選擇佢做隊長。
瑟薩斯因傷已經連續2個比較週冇上陣，希望抖咗咁耐佢已經傷癒啦。當佢係健康嘅時候，基本上佢唔多唔少點都會獲得一啲上陣時間，所以放佢出嚟都係諗住拎1-2分。佢今季總共英超上陣過21場，上陣時間達到882分鐘，但只係入過1球，所以就算佢落場，都唔會期望佢入到波。另外，就係今場屈福特嘅對手係卡迪夫城，我都唔想佢入波。放佢出嚟嘅目的都係為咗湊夠11名球員，希望佢能夠趕得切傷癒復出啦。
FPL Guy 本欄宗旨：每週為大家提供FPL小貼士，彼此一起分享心得，為大家睇英超同玩FPL時增添樂趣。
David Durex 一個熱愛足球嘅人，會睇波、踢波、打FIFA同玩FPL！ 一直希望人人都能夠感受得到足球帶俾人嘅樂趣，以前唔知可以做啲咩出一分力讓更多人認識足球，依家成立咗FPL Guy，應該都算係邁進咗一大步！
|
https://www.fungstyle.com/%E5%B7%A5%E7%A8%8B%E4%B8%80%E5%88%86%E9%90%98-2/
|
其實好多人揀年底係因為「人人都係」，最大好處係可以靚靚仔仔咁過年，壞處係年底係旺季，個個都好忙，好多師傅係呢個時候就會忽略左啲細節，就算本來手工幾好都會扣分，嚴重啲有啲師傅為左趕下一單，而偷工減料都唔算好新奇，除非你可以日日篤住佢做，如果唔係，選擇一間有工程監督既公司，就好有用喇。
又或者你會聽過人講，年頭潮濕唔好呀。啲油漆會唔靚嫁。的確，潮濕天油漆係難做啲，但唔代表會做唔到，只係需要多幾個步驟，同埋要比足夠時間。其實潮濕天油漆難做，好大問題係由於灰底比較難乾。只要你比夠時間佢乾就唔會有大問題。加上年頭比較靜，師傅唔使趕，你又比夠時間，佢都會慢慢做，做靚佢，唔想番手。
所以，幾時其實唔重要，重要係比足夠又合理既時間設計公司，咁樣做出黎就會理想好多。幾多時間係合理呢?以一般600呎左右嘅屋黎講，由你接觸設計公司開始計大約3至5個月左右，其中頭一兩個月係出圖揀料呢類準備工夫。施工大約二至三個月，視乎設計會有少少出入。
不鏽鋼之迷 ~ 不鏽鋼真係唔會生鏽？
其實不鏽鋼只係無普通鋼咁易生鏽。一般會用到既不鏽鋼，其實只係不鏽鋼既小部分。不鏽鋼會用編號分類，數字只係分類，唔係越大就越好，唔同數字主要係唔同用途。
常用會有 200系列(201, 202, 204)，300系列 (304, 316)，其他用途仲有 400, 500 同600 系列。
例如做鋼閘，室內多數會用 200系列，室外就會用300系列。 300系列防鏽效果會比200系列好，當然亦會比較貴。一般鋼閘公司，如果冇指明就會用200系列，如果做戶外多數會寫明用304，價錢係有大分別，所以訂鋼閘嘅時候就要按自己需要黎揀喇。最後要記住唔好用普通清潔劑抹不鏽鋼，因為大部份都含有令不鏽鋼生鏽嘅成份，由其係酸性清潔劑。要抹不鏽鋼可以用專用清潔劑，或者就咁用半乾濕布抹就可以。
|
https://holiday.presslogic.com/article/232065/%E5%A4%A9%E7%A9%BA%E4%B9%8B%E9%8F%A1%E9%A6%99%E6%B8%AF-%E4%B8%8B%E7%99%BD%E6%B3%A5-%E6%89%93%E5%8D%A1%E6%99%AF%E9%BB%9E-%E6%B5%81%E6%B0%B4%E9%9F%BF-%E9%AF%89%E9%AD%9A%E9%96%80-%E5%8D%97%E5%B1%B1%E9%82%A8-%E7%B2%89%E5%B6%BA-%E8%BF%AA%E6%AC%A3%E6%B9%96-%E9%95%B7%E6%8E%92%E9%A0%AD
|
香港5大打卡必到「天空之鏡」 鯉魚門、長排頭天池都影到！
想影天空之鏡，唔一定要去元朗下白泥嘅，香港仲有好多地方都可以影到，今次就推薦大家5個打卡必到嘅天空之鏡景點，仲有埋交通方法！
流水響有「港版輕井澤」之稱，水塘被落羽松圍繞，係秋冬嘅大熱打卡景點。而當陽光灑進水塘時，樹影就會倒映湖中，成就天空之鏡嘅絕美畫面。加上流水響亦有郊遊徑，影天空之鏡之餘仲可以順便行埋山。
交通方法：粉嶺站A出口，乘小巴52B至八仙嶺郊野公園迴旋處落車，步行至流水響水塘入口。
交通方法：粉嶺站乘搭小巴56K至鹿頸落車。
南山邨係香港舊式公共屋邨，屋邨嘅彩虹橋係熱門打卡景點，而當落雨時，彩虹橋下面就會積水，可以見到屋邨嘅倒影，有別於大自然嘅天空之鏡， 呢個「屋邨之鏡」亦別有一番風味。
交通方法：石硤尾站B2出口。
鯉魚門嘅三家村係睇日落嘅勝地，而附近嘅石礦場就可以影到天空之鏡啦！石礦場有好多岩石，配合埋日落，夕陽倒映嘅話，就可以影到超有意境嘅美照！
交通方法：油塘站A2出口，沿茶果嶺道步行。
迪欣湖係野餐勝地，但迪欣湖嘅天空之鏡就唔係人人都知道，因為位置比較偏僻，要影到天空之鏡就要行一條由石頭堆砌嘅小路，而小路並唔易行。大家想影靚相嘅同時都要小心喔！
交通方法：迪士尼站出，於迪士尼樂園公共運輸交匯處乘搭R8巴士至迪欣湖活動中心站落車。
|
https://onesportpro.hk/soccer-life/%E3%80%90%E6%B3%95%E7%94%B2%E3%80%91psg-3%E8%9B%8B%E8%B4%88%E9%A6%AC%E8%B3%BD-%E5%BE%A9%E4%BB%87%E6%88%90%E5%8A%9F%EF%BC%81%E6%98%8E%E6%97%A5%E7%99%BB%E5%9F%BA%E5%89%8D%E6%8C%AF%E8%81%B2%E5%A8%81/
|
半個月前，PSG喺足總盃畀馬賽踢出局，到尋晚法甲國家打吡兼榜首大戰，巴黎聖日耳門憑兩大球王嘅精彩演出，以3比0復仇成功，將積分差距拉開至8分，總算爭番口氣。
PSG喺法甲領放都唔係咩新聞，不過今場波嘅特別之處，係兩大球王美斯同麥巴比嘅默契，已經昇華到去最佳拍檔級別，美斯助攻麥巴比x2，麥巴比又助攻番畀美斯，二人包辦晒3個入球，玩晒啦你哋！
尼馬、夏基美今場都因傷避戰，雖然PSG今場殘陣出擊，初盤更一度開出平手盤高水，不過踢落始終係兩個唔同級數，25分鐘，美斯靚直線，麥總禁區右路攞遠柱，1比0。4分鐘後，麥巴比後踭傳球，紐奴文迪斯配合再交番畀麥總，麥總喺左路用右腳傳中，美斯門前搞掂，2比0。
上半場PSG其實大把餐士，美斯有球門前炒高，麥總亦有球單刀失機，如果把握到的話 ，隨時上半場已領先4球。
不過都唔緊要嘅，換邊後麥總同美斯又炮製金球，麥總喺禁區頂交畀美斯，然後即時走位入楔，美斯神傳撩高個波，麥總第一時間抽射入網，PSG最終輕鬆大勝3比0。
美斯今場攻入第700個5大聯賽入球，成就解鎖，而佢今季12次助攻，亦同曼城嘅奇雲迪布尼並列5大聯賽第一位。至於麥總，亦射入佢喺PSG嘅第200球，同卡雲尼並列球會史上射手王。美中不足嘅係，甘佩比今場因傷退下火線，初步估計要提早收咧。
香港時間今晚凌晨4點，FIFA將會頒發年度最佳球員獎，最後3強為美斯、麥巴比及賓施馬，一般估計，美斯將毫無懸念、7度登基。
Prev上一篇皇朝復興！曼聯雙蛋贈紐記 6年來首冠！技安世一 完美紀錄榮升決賽王！
|
https://hkofficedaily.com/%E5%9A%B4%E8%82%85%E7%A4%BE%E9%95%B7%E5%95%8F%EF%BC%9A%E9%A6%99%E6%B8%AF%E7%9D%87av%E5%94%94%E4%BD%BF%E9%8C%A2%EF%BC%9F/
|
嚴肅社長問：香港睇AV唔使錢？
去咗個客位於新橋嘅office，呢個地方都幾特別，有好多食肆居酒屋，街道上擺滿枱好有大牌檔feel，放工後你會見到好多著晒西裝嘅上班族喺度食飯消遣，鄰近銀座，有唔少大公司嘅辦公室都喺度選址，包括Panasonic。
然後新橋又有一個商場係有得揼「邪骨」，裡面嘅按摩中心望落去都feel到唔簡單，喺日本forum就有人出post話曾經「勇闖龍潭」，原來特別服務索價最少10萬日圓，仲要冇得咩咩，只係做一啲「手作仔」。新橋同時係電視台街訪勝地，成日會有人喺度訪問打工仔，應該係貪上班族密集，搵人採訪都易啲。
聽返呢度工作嘅人講，日本人喺office裡面接聽或者打私人電話，通常係例如地震呢啲災害發生後，因為屋企人會打嚟問候，佢哋亦會打畀親友慰問有冇事。至於喺office裡面上網睇工作以外嘅網站，情況更加係少之又少。當然，以上都係講緊大企業內部情況，實會有啲日本中小企或者比較細嘅公司唔係咁樣嘅。
我去呢間企業都發覺班員工偏向安靜，但如果係打入嚟嘅電話，佢哋係聽得好快，因為日本職場嘅宗旨係唔可以待慢客人，而且員工接聽電話時，就算對方根本睇唔到你個樣，佢哋一樣會面露微笑咁同你講電話，果然敬業。
同我見面嗰位社長好嚴肅，全程正經不苟言笑，唔係話傾計講笑，我係連社長嘅笑容都冇見過，睇得出班同事都小心翼翼。
開完會之後，嚴肅社長話想同我食晚飯，本身想推，你咁悶，一齊食飯邊好玩㗎，不過社長叫到都要畀下面，頂硬上啦！
由於我哋係即興，並冇特別book位，行到去新橋街頭就比一個年輕嘅女仔截住，原來係附近嘅居酒屋拉客，呢頭嘅食肆有唔少會派員工喺街頭拉客入座，仲要幾進取，過馬路都追住你，以為嚴肅社長睇唔上眼啦，點知佢問返我去居酒屋有冇問題，我有咩所謂，最好嗱嗱聲食完走啦！
我哋一行有4個人，坐咗喺新橋街頭食嘢，真係好有風味呀，會唔會委屈咗你呀社長，居酒屋旁邊仲有一個燈箱，寫住唔知咩學園，有晒時間同價錢，哦，原來係以著校服為主題嘅酒吧，入口位正正喺我哋食嘢嗰度隔籬棟大廈。
嚴肅社長冇叫我上去，但係呢個校服酒吧燈箱似乎引發佢諗起另一個問題。
真係估佢唔到，頭先喺公司開會明明仲好嚴肅正經，離開咗office落到嚟講呢啲？
我：「睇開Netflix同Discovery Channel……」點知社長係咪想試我人品呀！
好在有個識日文嘅同事幫我翻譯。
負責翻譯嗰位等緊我點兜。
有時都幾佩服日本人，佢哋真正做到Work Hard Play Hard，喺公司做嘢可以好嚴謹好嚴肅，私人電話唔聽，其他網站唔睇，客人打嚟用最快速度聽，仲要隔住個電話都keep住面帶微笑，然後一放工就會盡情享樂，去居酒屋飲返兩杯，或者沉迷於個人嘅小天地，啱嘅，返工咁大壓力，係要搵地方釋放。
好似呢位嚴肅社長咁樣，返工放工兩個樣，喺居酒屋未坐暖就問我AV，仲托我問下朋友邊個網站有得免費睇同埋下載，我真係唔熟呢啲嘢㗎，咪講咗睇開Discovery Channel囉！
|
https://hkmortgagevaluation.com/2023/01/05/%E9%A6%99%E6%B8%AF%E6%8C%89%E6%8F%AD%E4%BC%B0%E5%83%B9%E7%8E%8B%EF%BC%9A%E9%BB%9E%E6%A8%A3%E5%B9%AB%E4%BD%A0%E7%9A%84%E6%8C%89%E6%8F%AD%E5%81%9A%E5%A5%BD%E6%BA%96%E5%82%99%EF%BC%9F/
|
香港按揭估價王：點樣幫你的按揭做好準備？
同分享一個故事：阿信最近繼承左阿爺嘅遺產，有超過300萬現金，所以就打算買一層約900萬嘅物業收租。阿信睇中左海怡半島既兩房單位，價錢比較平，只係800萬，但銀行估價不足，只有700萬， 擔心唔知道係唔係凶宅，而且阿信本身係健身教練， 收入唔穩定，擔心做唔到按揭。
當阿信一籌莫展之際，阿信就溫到香港按揭估價王幫手， 唔單止證實到阿信睇中既單位唔係凶宅， 而且仲幫到阿信揾到一啲銀行按揭計劃，專門幫收入唔穩定既人士成功上車。到底香港按揭估價王點樣幫阿信？阿信當時就填左份網上表格，香港按揭估價王就即刻安排左按揭顧問彭小姐幫阿信。
香港按揭估價王幫阿信聯絡40間銀行同埋金融財務機構，攞到最新嘅銀行估價，發現雖然之前銀行估價只得700萬，但香港有其他銀行可以估足800萬。唔單止咁，香港按揭估價王仲分析左阿信既情況，令阿信知道自己就算收入唔穩定都可以借到8成按揭。阿信真係好好彩，因為揾左香港按揭估價王，避免左估價不足，借唔夠錢而要撻訂嘅情況。
為左解答阿信凶宅疑雲，香港按揭估價王幫阿信查詢銀行資料庫，發現原來只係同一棟大廈嘅其他樓層發生命案而唔係阿信嘅樓層，所以導致物業估值下跌。最後阿信成功買左海怡半島嘅單位，而且重收到香港按揭估價王既額外中介現金回贈。阿信不禁震驚，點解香港按揭估價王有免費服務之餘，重有現金回贈？！原來阿信成功提取貸款後，銀行向香港按揭估價王發放轉介費，所以阿信由頭到尾一蚊都唔洗俾，重有免費服務添。
如果你都想知道點樣可以揾到香港按揭估價王幫手？立即網上申請 專人為你服務。
承諾絕無收費！
|
https://hk.news.yahoo.com/%E3%80%90%E9%9B%BB%E5%BD%B1lol%E3%80%91%E5%82%B3%E6%9C%B4%E6%95%98%E4%BF%8A%E5%8A%A0%E5%85%A5%E6%8B%8D%E6%96%B0%E4%B8%80%E9%9B%86%E3%80%8A-marvel%E9%9A%8A%E9%95%B7%E3%80%8B%E6%BC%94%E5%8D%8A%E4%BA%BA%E5%8D%8A%E5%B0%8F%E5%BC%B7-marvel-boy-061851976.html
|
漫威迷等了又等，漫威電影宇宙終於再次啟動。延期多時嘅《黑寡婦》鐵定7月上映，香港戲院預售仲大送紀念品，而第4階段電影亦陸續有映期！美國疫情緩和，連停擺多時嘅拍攝開始慢慢覆工，有關第4階段漫威電影嘅消息亦越嚟越多！
最新包括新一集《Marvel隊長》（The Marvels）嘅演員陣容，《Marvel隊長》由Brie Larson主演，電影出街後票房及口碑不過不失，可能成績未如預期，所以續集有大動作。原裝片名由Captain Marvel 2改成The Marvels，加入Monica Rambeau（Marvel隊長好友Maria個女）同Ms. Marvel 2個角色做主角，劇情仲會同漫威劇集Wanda Vision crossover，總之主角唔再聚焦喺Marvel隊長一人身上。
不過第4階段籌備已久始終未公佈故事大綱，近日韓媒爆料指《梨泰院Class》男星朴敘俊將會加盟The Marvels，正式進軍荷里活！消息暫時未有官方証實，朴俊敘公司無否認只係回應「無可奉告」，睇嚟消息相當可信，只係時機未到所以唔公開得住！
其實The Marvels導演Nia DaCosta曾經喺自己社交媒體post過朴敘俊係佢嘅韓劇男友，根本係fans！依家有得執導漫威大片，假公濟私或者因利成便，邀請自己男神合作都好正常。朴敘俊客串嘅《上流寄生族》成為奧斯卡大贏家，主演嘅劇集《梨泰院Class》喺Netflix亦大受歡迎，美國、亞洲等地都有知名度，南韓作為全球第5大票倉，cast佢都幾win win。
外媒Screen Rant就率先分析，朴敘俊最有可能飾演Marvel Boy，角色同Marvel隊長一樣係克里人（kree），飛船被歹角Dr. Midas擊落，其父母及女友因此喪命，飛船最後於新澤西州墜落，亦即係The Marvels嘅取景地！Marvel Boy除咗克里星超能力外，仲被加入昆蟲基因，成為可以飛簷走壁嘅「半人半小強」！
The Marvels預計2022年11月上映，朴敘俊最快都要下半年拍完韓片《水泥烏托邦》先可以出發美國進行拍攝，照時間推算似乎唔夠時間操到勁大隻做好打得嘅Marvel Boy，不過角色有得度身訂做，話唔定有意外驚喜，唯有靜待官方公佈！
|
https://www.wowliving.hk/blogs/recommend/hpb
|
比你另一個選擇！
估唔到依家已經可以。
但有時電話響都係停車先㩒電話。
大細聲都係要掂到部機先得。
方便之餘仲好安全！
上一首下一首歌等等都無問題。
「Iron Man 手勢電話座」嘅好處有：
⭕ 隔空控制，唔使望住嚟㩒，好安全。
⭕ 簡單一個手勢就輕鬆聽歌同聽電話。
⭕ 10W 無線快充，部手機唔洗插線。
⭕ iPhone 仲唔洗裝 App 都用得。
|
http://api.finance.now.com/news/post.php?id=837670&type=analysis
|
小米推貴價電動車嚇窒市場？
截至早上11時止，1小時內《彭博》用戶關注度上升最多港股，依次為小米集團(01810)、中國海洋石油(00883)、快手(01024)、融創中國(01918)及金沙中國(01928)。另外，第6至10位依次為新奧能源(02688)、吉利汽車(00175)、碧桂園(02007)、萬科企業(02202)及安踏體育(02020)。
小米董事長雷軍昨日(28日)豪言，未來15至20年時間成為全球排名前5嘅車廠，新車電機最高轉速勁過Tesla，雖然未有價錢同明確上市日期，但已經有大行唱好。瑞銀就指，小米新電動車質量比預期好，預料最平都要70萬人仔。不過，小米股價似乎見頂回落，中午收市前跌逾5%，向下逼近15.195元，即50天線。純粹係收爐前獲利，定係瑞銀對價錢嘅預測嚇窒市場，擔心定價太高不利銷售？
大華繼顯執行董事梁偉源認為，今年下半年唔同電動車品牌都開始減價，包括帶頭嘅Tesla同比亞迪股份(01211)，市場都會疑慮明年電動車市場係咪仲有咁大增長空間？另外，如果大家都有呢個減價力度，對生產商嘅利潤都有壓力。
佢又話，小米汽車目前定位高檔市場，但經濟唔好財富效應比較差，貴價電動車需求成疑，如果價錢確實如瑞銀預期，投資者可能考慮外國品牌。始終大家普遍認為小米品牌屬較低檔產品，用呢個品牌打高檔次電動車市場唔太適合，除非好似吉利咁成立另一個新品牌。
|
https://onlineshopmy.com/%E7%B6%B2%E8%B3%BC-sarah-chapman-%E8%AD%B7%E8%86%9A%E5%93%8175%E6%8A%98%E5%85%8D%E8%B2%BB%E7%9B%B4%E9%81%8B%E9%A6%99%E6%B8%AF-%E6%BE%B3%E9%96%80/
|
今日小編同大家share一個唔靠噱頭靠口碑嘅英國護膚品牌—Sarah Chapman，創始人Sarah Chapman係倫敦最炙手可熱嘅美容師，曾被《Harper’s Bazaar》評為「Best Skin Transforming Facialist」。 Sarah 應用自己廿年嘅美容經驗，喺08年創立咗自己同名護膚品牌 Sarah Chapman，品牌一推出就得到咗眾多行業嘉獎。聽聞 Hollywood 明星每次行紅地毯之前都要去佢診所做個spa，然後容光煥發咁出 show～～中檔價錢高效高品質嘅產品，點會唔試吖！趁依家英國網站Lookfantastic 做緊優惠，輸入promo code 就可以75折買到，快D 入手啦！
眼部皮膚比較脆弱，容易衰老，黑眼圈、細紋、浮腫、脂肪粒等問題令人困擾，呢款眼霜專門針對呢D問題，含有多種肽、輔酶Q10、透明質酸，可以促進眼周膠原蛋白產生、淡化黑眼圈，排出水分減少浮腫，填補乾紋，質地清爽，不長脂肪粒。
呢款係一種兼具抗衰老同清潔作用嘅潔面膏，結合咗強效植物幹細胞和純凈花卉萃取物等，適合任何膚質，可深層去除角質，細份子，能輕鬆融入皮膚，深入毛孔，消除污垢和化妝品。使用後皮膚柔軟亮白，煥發光彩。
美妝 blogger狂推嘅一支精華，單一補水功能，但非常厲害。乾，缺水敏感，水油不平衡，呢D問題都可以通過快速深度補水解決。主要成分玻尿酸，甘油，肌肽等，不油膩，皮膚零負擔。
植物幹細胞技術與膠原增強肽相結合，連續使用28天就能提升皮膚整體質感，讓你嘅肌膚感受從未有過嘅細膩，緊緻，飽滿，由內而外嘅光澤感，效果堪比水光針。
|
https://besthkcasino.com/game/goldenflower/
|
派牌：遊戲開始時，荷官或指定嘅玩家會隨機發3張牌畀每位參與者，牌面向下，只有持牌者可以睇到自己嘅牌。
下注：玩家根據自己手中牌嘅情況進行下注。通常由莊家或指定嘅第一個下注者開始，順時針方向進行。玩家可以選擇跟注、加注、睇牌或者棄牌。
跟注：同上一個玩家投入相同數量嘅籌碼。
加注：投入多過上一個玩家嘅籌碼。
睇牌：支付一定嘅費用嚟查看自己嘅牌面。
棄牌：放棄比賽，唔再參與本輪遊戲。
攤牌：喺一輪下注後，仍然願意繼續參與遊戲嘅玩家進行亮牌，比較牌面大小。
牌型從大到細排列如下：
炸彈：三張點數相同嘅牌。
順金（同花順）：花色相同嘅順子。
金花：三張花色相同，但不成順子嘅牌。
順子：花色唔同嘅連號牌。
對子：兩張點數相同嘅牌。
單張：唔符合以上任何一種牌型嘅三張牌，此時比點數大小。
觀察對手：留意對手嘅下注行為，從中尋找線索判斷其可能嘅牌型。
控制情緒：保持冷靜，唔好讓對手從自己嘅表情或者行為中猜測到手牌信息。
合理下注：根據手中嘅牌力同對手嘅情況，合理規劃下注策略，既唔好過於衝動，亦唔好過於保守。
決定睇牌時機：合理決定幾時睇牌，避免無謂嘅睇牌導致過多嘅投注。
學識棄牌：唔適合繼續時，選擇啱嘅時機棄牌，避免唔必要嘅損失。
雖然炸金花依賴一定嘅運氣，但合理嘅策略同細膩嘅心理戰術都係獲勝嘅關鍵。
|
https://ges.glocalgroup.cc/ges%E5%8D%87%E5%AD%B8%E8%B3%87%E8%A8%8A-%E5%80%8B%E6%A1%88%E4%BF%A1%E7%AE%B1/
|
讀完Accounting 想做註冊會計師要點做？
#12｜註冊營養師 VS 營養學家 大不同？
#11 | HKDSE 433 點入物理治療？
DSE 學生策劃海外升學最好幾時要準備？
#9 | 英國大學UCAS 最遲幾時報名？
#8 | JUPAS Offer 唔滿意，最後想報海外Degree 重有咩揀？
#6 | 22分想入物理治療，但驚Jupas 唔收可以點？
#3 | 去英國讀設計中五去比較好？
#1｜收到UCAS Conditional offer 點做？
|
https://hkofficedaily.com/%E3%80%8A%E9%95%B7%E5%81%87%E6%9C%9F-1%E3%80%8B-%E6%88%9135%E6%AD%B2%E5%85%88%E7%9F%A5%E5%92%A9%E4%BF%82%E7%84%A1%E6%95%88%E7%A4%BE%E4%BA%A4/
|
幾個下屬商量緊長假期去邊，Derek都係我下屬，不過佢比較孤僻，公司嘅活動例不出席，唔止講緊同事之間嘅gathering，佢係連annual dinner都唔去，除咗佢入嚟公司嘅第一年，始終當時佢係新人，唔想搞到自己咁突出，但往後幾年就冇再出席過喇。
雖然我作為team leader冇辦法唔出席，但係同事私下搞嘅gathering就唔好預我，有時佢哋話去食飯，我都會叫大家食完拎返張單，由我呢個team leader畀返錢，班同事已經習慣咗我係咁，何況有個上司喺度，大家講嘢都唔方便，久而久之已經冇人強迫我出席。
當時嘅生活多姿多采，猜枚、玩骰盅、淺嘗美酒、開懷喪劈，我幫你頂兩杯，你又幫我頂三杯，全部都係我嘅好朋友，好兄弟。
後生嗰陣，覺得呢啲生活好開心，好有face，加上假假地都係一間酒吧嘅老闆，難免會有啲飄飄然。
直至某一年，我生意失敗。
酒吧partner拎咗公司一大嚿錢不辭而別，仲留低好多蘇州屎，酒吧唔止要結業，仲差啲唔夠錢出糧畀員工，消息好快傳咗出去，因為酒吧有唔少伙計都係朋友介紹，所以有咩風吹草動，我身邊嘅人好快就知道。
其實我並唔需要問朋友借錢，因為自己有一定積蓄，經此一役當然係一鋪清袋啦，但總算唔使拖糧，唔使搵財仔，只係前半生嘅努力就好似發咗場夢咁囉。
我根本由頭到尾都冇問佢借錢，只係有個侍應同佢講酒吧有問題，好擔心冇錢出糧，而呢個侍應係佢嘅表弟。
當年朋友話表弟想搵嘢做，我二話不說就請咗，自己人吖嘛，是但啦！邊做邊學囉！
我唔止請咗佢表弟，每逢呢個朋友落嚟我間bar，我仲會free好多drink同埋小食畀佢，請過佢飲無數咁多round嘅酒。
公平啲講，酒吧結業之後，對我避之則吉嘅唔止佢一個，因為我慣咗晚晚飲嘢，同埋好想搵人傾下計，解下鬱結，所以我搵過好多朋友，再重申一次，我真係唔使亦唔打算借錢，但係個個都當我有傳染病咁，唔好話出嚟飲嘢，電話講多兩句都怕會傳染，msg更加已讀不回。
後來終於明白，原來我一直以嚟唔係朋友多，只係識得嘅人多。
男人老狗，嗰段日子我竟然喺屋企喊，我覺得之前幾年飲嘅酒都係白飲。
並唔係個個朋友都咁無情，當時有個friend主動call我出去食飯，當晚佢遞咗張5位數嘅支票畀我，原來佢都聽聞我酒吧出現問題，我當然冇要到，但係人情冷暖，點滴在心頭。
你知嘛，呢位畀支票我嘅朋友係唔飲酒，所以佢從來未落過我間酒吧，我甚至從來冇請過佢飲嘢同食飯，原來平時同你稱兄道弟嘅人唔一定係朋友，而有啲人雖然唔係成日見，但佢心裡面一直有你，呢啲先係朋友。
生意失敗嗰陣，我35歲，嚟到呢個年紀先知道乜嘢係無效社交，係咪可悲又可笑？
好耐之前咪有個甚麼《國際孤獨等級表》嘅，簡直係碎料，除咗我一個大男人唔去主題樂園之外，其實9級全部做過晒，包括一個人入院做手術。
經歷咗人生最低潮，睇清楚好多人同事，我終於重新振作搵咗份工，我仲出多部電話，將工作同埋真正朋友嘅number分開……
|
https://handstopmouthstop.com/article/11271/%E3%80%90disney%E6%9C%88%E8%B2%BB%E6%87%B6%E4%BA%BA%E5%8C%85%E3%80%91pixar%E3%80%81marvel%E3%80%81%E8%BF%AA%E5%A3%AB%E5%B0%BC%E5%8B%95%E7%95%AB%E3%80%81%E6%98%9F%E7%90%83%E5%A4%A7%E6%88%B0-%E6%AF%8F/
|
11月16日開始就可以申請Disney+香港啦！最平平均只係接近$9就可以睇到經典嘅迪士尼及彼思動畫（PIXAR）、Marvel電影、星球大戰系列、國家地理紀錄片National Geographic Channel。即刻睇下點買最抵啦！
訂閱計劃方面，有月費同埋年費可以揀，新用戶會有7日免費。
Disney+香港同一個帳戶可以支援最多4部裝置同時串流睇片，搵多3個fd一齊share更加平！
每個帳戶可以設置最多7位使用者，如果想再抵啲，就搵多6個fd一齊join啦！
一個價錢已經有好多片睇，Disney迪士尼原創系列、PIXAR彼思、MARVEL漫威系列、STAR WARS星球大戰、國家地理NATIONAL GEOGRAPHIC及Disney STAR等六大頻道內容。仲可以download落去iOS及Android裝置，最高有4K UHD高解析度，支援 HDR超高畫質， 5.1聲道以及杜比全景聲畫質及聲效。
Disney+ 原創及獨家作品：包括《鷹眼》、《無限可能…假如？》、《洛基》、《飛隼與寒冬戰士》、《溫黛與幻視》、《曼達洛人》、《小白呈獻》、《怪獸開工》、《小叉有問題》、《小姐與流氓》、《天才兒童神秘學會》、《咸美頓》以及《太空先鋒》。
唔想出街去戲院同人迫嘅話，Disney+香港都可以逐套戲比錢，睇喺戲院上映緊嘅迪士尼電影。
WhatsApp推出視像會議 可 8 人同時通話？！
iOS 14系統全新功能曝光 教你試用 iOS 14 Beta 版！
|
https://gongjyuhok.hk/articles/3770
|
面對北京派拎考評局歷史科試題大造文章，教育局怒插考評局，現任考評局秘書長、前浸大教務長蘇國生博士就清楚表示對試題作出評論，會影響閲卷公平公正，有損考生利益；承諾會嚴肅跟進等。呢位蘇博士，同浸大嘅衰落都有啲淵源，今日嘅景況都幾令人唏噓。
我同蘇博士只有一面之緣，係喺浸大廢除普通話門檻公投之前，難得一次師生論壇。當然，錢大康同佢班信勢旦旦會聽學生意見嘅副校長，一個都冇出現。最高層嘅，正正係呢位蘇國生。
聽到佢講得咁堅定，我都好驚訝。我好少內心咁受觸動，冇再進一步追問問題。我第一次感覺到，浸大管理層都有講道理嘅人，唔係個個都咁獨裁。於是我喺論壇之後繼續做文宣，通過咗學生公投；又搵晒論文證據，包括本地語言政策研究同新加坡嘅學術數據，證明「普通話畢業門檻弊多於利」，希望遊說各學院嘅院長同高層，喺教務議會投下「廢普」嘅贊成票。
但翌年，蘇博士就做咗考評局秘書長，離開浸大。錢大康更加專橫，屢勸不改，最後喺學生和平到語文中心抗議後，破天荒將連我同劉子頎停學，為浸大嘅校園暴政揭開新嘅一頁。
停學兩年，我有陣時都會諗起蘇博士，諗起佢嗰句「校長唔係大晒」。今時今日面對千夫所指，蘇國生仲提緊「審題委員會」及「科目委員會」，就好似佢當年咁重申制度上要以教務議會為依歸咁。但而家佢坐得呢個位，仲有可能講句「爱国唔係大晒」咩？何況今日唔係2016年嘅嗰個四月，嗰個梁天琦參選完補選無耐嘅四月。
執筆之際，教育局長楊潤雄竟然無視所有機制，揚言話會要求取消成條爭議試題；又會派員到考評局了解出題機制。我希望蘇博士頂住，因為我睇住教育界會講道理嘅人越來越少。我仲係好奢望呢個社會，唔好再輾碎一個又一個真正講道理、講規矩、講制度嘅人；又寄望喺巨輪之下，我哋都仍然做粒堅定不移嘅頑石。
想知道更多有關港語學嘅資訊？請立即訂閱港語學telegram channel同Instagram，跟貼廣東話最新消息！
|
https://hkofficedaily.com/%E5%82%BEproject%E9%81%87%E5%A4%B1%E8%B9%A4%E5%82%B5%E4%BB%94-%E3%80%8C%E9%82%84%E9%8C%A2%E5%95%A6%E5%92%81%E5%A4%9A%E5%98%A2%E8%AC%9B%EF%BC%81%E3%80%8D/
|
原來借錢畀朋友或者同事，如果對方賴皮唔還，報警係唔會受理，上到法庭亦未必追得返，其實好冇保障。
幾年前借過錢畀一位舊同事，當時佢講到自己好可憐，話阿媽有病但老人家冇買保險，醫療費用龐大，問我借30000蚊，結果我借咗畀佢。
佢本來話一個月後還，但最後做唔到，我知佢有難處就提議分10期，每月3000蚊，咁應該冇問題啦，點知呢位同事一蚊都未還就辭職，臨走仲話會履行分期嘅承諾，可惜一走冇回頭，訊息唔回，電話唔聽，過多排更加改埋number，喺大家鬧我係白痴之前，我直接鬧咗自己先，我真係抵死！
雖然3萬蚊唔係咩天文數字，不過大家都係成年人，已經主動畀你分期，點解要咁冇責任感呢？冇錯，借出去就預咗收唔返，呢啲我都明，但我係出於好心啫，本質係想幫人，佢搞到我對人性好失望，還唔到可以講吖，你話每期300都得㗎，淨係想有啲交帶啫，我當你兄弟，你當我契弟。
唔知佢住邊，又斷晒聯絡，根本冇晒辦法，我當跌咗㗎喇，點估到兩星期前我約咗個客喺餐廳傾project，竟然畀我撞返條大話精，佢明明見到我，一秒驚恐之後就扮睇唔到，跟手戴返口罩想走，客人見到我神色有異就問咩事，我照直話見到個債仔，已經失聯咗幾年，其他就解釋唔到咁多喇，再講就真係眼白白睇住佢走㗎喇，冇理由兜口兜面見到都唔出聲啫。
跟住我就拎部電話出嚟，話當年佢問我借錢同埋答應還錢啲msg全部喺晒度，其實當時餐廳已經有好多人望住。
唔知邊一句講中咗，佢頭先嘅氣焰好似突然消失，雖然態度都係唔好，但就主動提出還錢，叫我畀多次account number佢。
我都唔識點形容，當時嘅環境好似我同個客「押」佢出去咁，提款機嗰段路雖然好短，因為餐廳前面就有部ATM，我諗距離30步左右，但都真係有啲擔心，如果佢一嘢跑咗去，大街大巷追定唔追好呢？
債仔：「嗱，真係得18000啫，畀住你先，留個新電話畀你，其他再分期啦！」佢叫我哋一齊睇ATM顯示嘅結餘。
收咗18000，試埋佢手上嘅電話號碼打得通，好在有紙有筆，草草寫咗張借據，剩低12000佢要求分3期，每期4000，叫做有啲「揸拿」就畀佢離開，雖然過程尷尬，不過真係好爽。
個客同我講，要有心理準備呢條友唔會還埋剩低嗰12000，但總算收返一半多啲，到時甩數先再算，好過就咁放個債仔走，夜晚返去肯定瞓唔著。
後來個客仲同我解釋，朋友間借錢唔還其實唔屬於刑事，差佬根本唔會理，雖然債主可以循民事途徑追討，但30000蚊只能入稟小額錢債，如果冇正式合約仲麻煩，得啲msg之類好難舉證。
我真係好幸運，如果個客唔係work from home，我今次應該要上佢office傾project，而唔係出去搵間餐廳傾，何況得我一個人的話，應該冇能力咁樣押住佢去提款機（個客外形係幾高大，嚇得下），希望佢會還埋嗰12000蚊啦，以後借錢畀朋友或者同事，真係要三思而後行。
|
https://creatrip.com/zh-HK/news/8783/%E9%98%B2%E7%96%AB%E7%B4%9A%E5%88%A5%E5%B0%87%E9%99%8D%E7%B4%9A
|
今日（11號）國務總理丁世均喺首爾大樓舉行會議，作出咗一個相關重大決議：防疫當局判斷新冠肺炎新增感染者增加幅度已經受控制，可以將全國性防疫層級（社會距離）下調至第一階段。
自從中秋連假起兩星期內，韓國國內感染者平均每日唔到60人，感染擴散指數亦降至1以下。
對於感染風險較高嘅多重設施，防疫行動仍然係義務化，酒店、食鋪、Cafe等都繼續需要保持社交距離。
最後，韓國將會喺呢個月中開始，迎接一年一度嘅紅葉，國會總理再次提提大家，比起大規模集體或聚會出遊，建議以家庭單位小規模賞楓，同時亦務必配戴口罩，避免同其他人接觸。
防疫階段下調至第一階段措施，Bar或Club、K房、室內運動設施、大型補習社、自助餐等10種高感染風險設施嘅禁營業令，將會重新營業。
不過營業時間、入場人數需遵循政府同自治團體嘅防疫方針，部分專家表示擔憂疫情會再重演。
截止至11號為止，韓國新增病例數為24,606，同尋日相比新增58宗（包含12宗境外移入），康復出院嘅人數已達22,693宗。
|
https://www.babydiscuss.com/t/topic/45973
|
小朋友細時只著褲。。。。因為佢地總有方法令你走光。。。
冇乜改變,著返生之前D日系少女style 短裙、短褲照著,著裙時不嬲有打底。不過會開始買多D有袋嘅裙同褲,同仔仔出街時有袋會方便放手巾仔呢D。
短褲少著，覺得少少唔合適咁？
都照著短褲，著波鞋。
痴線 咩人諗咩野，壞人先會諗壞野！
好有同感！
做咗媽媽之後都有本事著短褲先勁啊。
|
https://www.travelclassroom.net/2010/09/2009-1.html
|
快樂嘅時間過得特別快，九日北海道之旅話咁快就結束，真係好唔捨得 。
今次因為要就假期，所以選擇左係中秋+國慶嘅長假期到北海道，既非夏天花季，亦未到滿山紅葉嘅時候，對於旅程的確打左一D折扣，不過可以離開澳門，放低工作無憂無慮咁遊山玩水，即使景色冇預期咁靚，亦已經好開心啦 。
由於要坐26號零晨飛機，所以25號晚就要由澳門出發去香港機場。由澳門碼頭去香港機場碼頭嘅最後一班船係8:15pm開出，去到攪完登機手續都要再等兩個幾鐘先上得機。
今次係第一次坐大韓航空，亦係第一次要轉機，試過之後發覺原來坐零晨機+轉機真係好辛苦，下次都係咪攪啦。
當地時間上午5點到達韓國仁川機場，人影都唔見多個。
係仁川機場食嘅韓國早飯，好難食。
幾經辛苦終於出左機場大堂，發現原來新千歲機場係好大架，ANA同JAL有專用嘅counter同登機閘口，而且數量仲好多添。
大堂中間位置係租車公司櫃位，如果係機場攞車就係呢度辦手續。
坐JR去札幌只需要35分鐘，自由席車票1040円，買票方法同地鐵一樣。
係札幌嘅第一晚book左入住札幌車站北口嘅Hotel Fino Sapporo (而家叫Best Western Hotel Fino Sapporo)，由札幌車站行去只需要2~3分鐘。選擇呢間酒店嘅主要原因係因為佢好近第二朝取車嘅Mazda Rent a Car嘅札幌站北口分店，只係1分鐘路程(不過我地第二朝用左45分鐘先搵到 ，想知點解留意第二天行程介紹啦)。
酒店房間好企理，裝修都好摩登，不過就細左D，打開一個喼之後都行唔到人。
由於坐零晨機再加上轉機，所以去到札幌酒店時已經好眼訓架啦 ，所以要先沖返個涼提下神先出得去玩。
札幌車站南口地標，左手邊間ESTA好大好多嘢買架。
係雪印入面食左呢杯嘢，雖然幾好味 ，不過要3千幾円，實在太貴啦。
其實札幌市中心地帶並唔係太大，除左郊區之外，主要觀光點同購物中心都係札幌車站至簿野一帶，中間就係大通公園。札幌車站至大通公園之間主要有北海道舊道廳、時計台兩處古蹟值得去睇，而大通公園亦係主要景點，不過其實並冇咩特別，只係普通公園一個，可能要等冬天有雪祭時先有返D睇頭。主要嘅百貨公司都集中係札幌車站南口，不過同東京、大阪比就差好多囉。
而簿野係另一處購物中心，遊客主要係去狸小路商店街，就好似大阪嘅心齋橋一帶，不過狸小路嘅規模就細好多，基本上冇咩值得行。
交通方面，由札幌站至薄野之間雖然有兩個地鐵站，一個係大通站，另一個係薄野站，但係由札幌站至薄野之間嘅距離其實好近，冇必要坐地鐵。由札幌站行去大通公園大約10分鐘左右，再行去簿野都係10分鐘，所以坐地鐵又上又落仲麻煩。
|
https://kongsolo.com/soMagazineDetail/7/
|
食大閘蟹既季節終於黎啦，相信唔少人同小編一樣都係蟹迷，一到大閘蟹季節唔食到爆血管都唔心息。不過聽聞今年來貨數量比起上年少咗一半咁多，嘩！咁樣會唔會要用天價先食到？咁又唔會，有好多地方都可以食到又平又正既大閘蟹既。
最大眾化同最方便既就緊係去酒樓食啦！有位網民就去咗稻香食，$38一隻，真係平都冇朋友。唔好以為平野冇好野呀，雖然唔係超大隻，但係好肥美好多膏架！
紫粵軒推出大閘蟹任食，其中有冰鎮黃酒大閘蟹、釀焗大閘蟹蓋、鴛鴦蟹粉流沙丸等以大閘蟹製成的菜式。每位四百蚊左右，但係就可以試多幾款唔同既菜式。最特別既係，佢地係有拆蟹服務架，如果中意食蟹但又好唔中意拆蟹既朋友就可以試下啦，不過要留意返係會另外收費架！
除咗大閘蟹buffet之外，原來仲有大閘蟹BBQ放題架，夠哂特別！好多朋友就話驚拎隻蟹去燒會燒到變乾蟹，但係去過既朋友就話唔單止唔會令到D肉變乾，仲好香口添！
好彩仲有咁多地方可以食到又平又正既大閘蟹咋，真係大滿足！食完大閘蟹之後大家記住飲返杯薑茶黎驅寒呀！
|
https://holiday.presslogic.com/article/277105/%E9%99%B3%E5%86%A0%E5%B8%8C-%E8%80%81%E5%A9%86-%E5%A5%B3%E5%85%92-%E7%A7%81%E4%BA%BA%E9%A3%9B%E6%A9%9F-%E7%BE%8E%E5%9C%8B-%E8%B1%AA%E5%AE%85
|
「陳冠希事件」後Edison宣佈退出娛樂圈，佢近年專心打理潮牌，雖然其衣著style被嘲似水管工，但佢個人事業發展唔錯，近日佢同名模老婆秦舒培、女兒Alaia一家人坐私人飛機去夏威夷度假，生活十分寫意。
現年41歲嘅陳冠希（Edison）自2008年宣佈無限期退出香港娛樂圈後就定居於美國洛杉磯，佢2003年已創立自己嘅服裝品牌，退出娛樂圈之後佢就一心一意搞個人潮牌。
久未於香港露面嘅陳冠希同中國模特兒秦舒培結婚，兩人育有一女Alaia，Edison平時喺IG除咗會晒品牌照外，亦不時公開同女兒玩嘅相片，盡顯父愛。
Edison喺美國生活寫意，喺加拿大出生嘅佢喺2016年買入美國洛杉磯一幢4千呎獨立屋，同老婆秦舒塔、愛女Alaia一家三口盡享天倫之樂。
從曝光嘅相片中可見獨立屋設有私人泳池，而且採光度好好，客廳、房間都有落地大玻璃。全屋共有五間睡房、六間浴室，其中一間浴室係全透明，十分開放。獨立屋更有戶外按摩池可以做Spa，勁chill！
喺天台一角亦種植咗唔少植物，包括各種仙人掌，Edison太太秦舒培更會喺度曬日光浴。室內空間都極大，中意畫畫嘅Alaia可以坐喺地板上發揮創意。
家中更放咗好多咕臣，受萬千寵愛嘅Alaia亦有各種玩具，家中有一啲小型電動車，畀Alaia揸車喺屋內穿梭，可見Edison屋企有幾寬敞。
Edison嘅潮牌有同唔同嘅品牌合作推出商品，佢出入都會搭私人飛機。最近佢同家人一齊去夏威夷度假，同行嘅仲有Edison家姐陳見飛同陳媽媽。喺Alaia旁邊嘅飛機座位上放有Hermès嘅Birkin袋同名牌帽子，出行亦大顯身價。
相關文章：陳冠希新相平頭裝髮際線超後移！網民：中佬嚟講都算型！
|
Subsets and Splits
No community queries yet
The top public SQL queries from the community will appear here once available.